Монгол Улсын Их Хурлын 2008 оны хаврын ээлжит чуулганы Төрийн байгуулалтын байнгын хорооны 4 дүгээр сарын 22-ны өдөр /Мягмар гараг/-ийн хуралдаан 15 цаг 30 минутад Төрийн ордны “А” танхимд эхлэв.

Байнгын хорооны дарга, УИХ-ын гишүүн Д.Дондог ирц, хэлэлцэх асуудлыг танилцуулж, хуралдааныг даргалав.

Хуралдаанд ирвэл зохих 21 гишүүнээс 15 гишүүн ирж, 71.4 хувийн ирцтэй байв.

            Чөлөөтэй: Д.Арвин, Р.Бадамдамдин, Д.Бат-Эрдэнэ, Д.Туяа
Тасалсан: Ц.Батаа, Б. Эрдэнэбат

            Нэг. Сонгуулийн хорооны гишүүний ёс зүйн дүрэм батлах тухай УИХ-ын тогтоолын төсөл /хэлэлцэх эсэх/

            Хэлэлцэж буй асуудалтай холбогдуулан Сонгуулийн ерөнхий хорооны дарга Б.Баттулга, нарийн бичгийн дарга Б.Баярсайхан, УИХ-ын Тамгын газрын зөвлөх Д.Насанжаргал, Төрийн байгуулалтын байнгын хорооны референт Г.Чагнаадорж нар байлцав.

            Төсөл санаачлагчийн илтгэлийг УИХ-ын гишүүн, Байнгын хорооны дарга, Д.Дондог танилцуулав.

Илтгэлтэй холбогдуулан УИХ-ын гишүүн Ч.Содномцэрэнгийн асуусан асуултад Байнгын хорооны дарга Д.Дондог, ажлын хэсгээс Б.Баттулга нар хариулж, тайлбар хийв.

УИХ-ын гишүүн Э.Бат-Үүл санал хэлэв.

Д.Дондог: Сонгуулийн ерөнхий хорооны гишүүний ёс зүйн дүрмийг батлах тухай УИХ-ын тогтоолын төслийг чуулганы нэгдсэн хуралдаанд оруулж хэлэлцүүлье гэсэн саналыг дэмжиж байгаа  гишүүд гараа өргөнө үү.

Зөвшөөрсөн             10
Татгалзсан               1
Бүгд                            11
Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг УИХ-ын гишүүн Д.Дондог УИХ-ын чуулганы нэгдсэн хуралдаанд танилцуулахаар тогтов.

Уг асуудлыг 15 цаг 50 минутад хэлэлцэж дуусав.
 Хоёр. Төрийн албаны тухай хуульд нэмэлт, өөрчлөлт оруулах тухай хуулийн төсөл /анхны хэлэлцүүлэг/

Хэлэлцэж буй асуудалтай холбогдуулан Төрийн албаны зөвлөлийн дарга Ж.Норовсамбуу, ажлын албаны дарга Ц.Самбаллхүндэв, Төрийн албаны зөвлөлийн гишүүн Б.Өнөбаатар, Монгол Улсын Ерөнхийлөгчийн зөвлөх Д.Зүмбэрэллхам, УИХ-ын Тамгын газрын зөвлөх Д.Насанжаргал, Төрийн байгуулалтын байнгын хорооны референт Г.Чагнаадорж, З.Нямцогт нарын бүрэлдэхүүнтэй ажлын хэсэг байлцав.

Тогтоолын төслийг анхны хэлэлцүүлэгт бэлтгэсэн талаархи танилцуулгыг  ажлын хэсгийн ахлагч, УИХ-ын гишүүн Д.Дондог танилцуулав.

Төрийн албаны тухай хуульд нэмэлт, өөрчлөлт  оруулах тухай хуулийн төслийн талаар Байнгын хороогоор дэмжигдсэн зарчмын зөрүүтэй саналын томъёоллоор санал хураалт явуулав.

Д.Дондог: 1. Төслийн 1 дүгээр зүйлд 20 дугаар зүйлийн гарчгийн “төрийн захиргааны”  гэснийг “төрийн жинхэнэ” гэж өөрчилье гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан ажлын хэсгээс Д.Насанжаргал тайлбар хийв.

Зөвшөөрсөн             11
Татгалзсан               0
Бүгд                            11
Гишүүдийн олонхийн саналаар дэмжигдлээ.

2. Хуулийн 12.1-ийн “Монгол Улсын иргэн” гэсний өмнө “Хуульд өөрөөр заагаагүй бол” гэсэн тодотгол нэмье гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан ажлын хэсгээс Д.Насанжаргал тайлбар хийв.

Зөвшөөрсөн             10
Татгалзсан               1
Бүгд                            11
Гишүүдийн олонхийн саналаар дэмжигдлээ.

3. Төслийн 2 дугаар зүйлийн 11 буюу хуулийн 28.4.5-ын “дээш хувиар” гэсний дараахь “их буюу”, “жишгийг” гэсний дараахь “бууруулах буюу” гэснийг тус тус хасъя гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан ажлын хэсгээс Д.Насанжаргал тайлбар хийв.

УИХ-ын гишүүн Э.Бат-Үүлийн асуусан асуултад УИХ-ын гишүүн С.Баярцогт, Д.Дондог нар хариулж, тайлбар хийв.

Зөвшөөрсөн             10
Татгалзсан               1
Бүгд                            11
Гишүүдийн олонхийн саналаар дэмжигдлээ.

4. Төслийн 2 дугаар зүйлийн 14-т шинээр нэмэхээр тусгасан 34.7, төслийн З дугаар зүйлийн 11-д өөрчлөн найруулахаар тусгасан 34.8 дахь хэсгийг тус тус нэгтгэн хуулийн “34.7” дахь хэсэг болгон дараахь байдлаар өөрчлөн найруулахаар тусгах:

“34.7. Зөвлөлийн даргыг Ерөнхийлөгчийн санал болгосноор УИХ 6 жилийн хугацаагаар томилох бөгөөд нэр дэвшигч нь төрийн жинхэнэ албан тушаалд 15-аас доошгүй жил ажилласан, удирдах ажлын дадлага туршлагатай, ял шийтгэлгүй, 45 нас хүрсэн Монгол Улсын иргэн байна” гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан УИХ-ын гишүүн Ц.Нямдорж, Э.Бат-Үүл нарын асуусан асуултад ажлын хэсгээс Д.Зүмбэрэллхам хариулж, тайлбар хийв.

Зөвшөөрсөн             7
Татгалзсан               4
Бүгд                            11
Гишүүдийн олонхийн саналаар дэмжигдлээ.

5. Төслийн 2 дугаар зүйлийн 15 буюу хуулийн 34.9.5-ын /эсвэл Хүний эрхийн үндэсний комиссын дарга/” гэснийг хасъя гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан ажлын хэсгээс Д.Насанжаргал тайлбар хийв.

УИХ-ын гишүүн Ч.Содномцэрэн, Д.Одхүү нарын асуусан асуултад УИХ-ын гишүүн С.Баярцогт, ажлын хэсгээс Д.Зүмбэрэллхам нар хариулж, тайлбар хийв.

УИХ-ын гишүүн Ц.Нямдорж санал хэлэв.

Зөвшөөрсөн             9
Татгалзсан               2
Бүгд                            11
Гишүүдийн олонхийн саналаар дэмжигдээгүй.

6. УИХ-ын гишүүн Э.Бат-Үүл, Ц.Нямдорж, нарын гаргасан шинээр нэмсэн 34.8.5, 34.8.6 дахь заалтуудыг хасъя гэсэн саналыг дэмжиж байгаа гишүүд гараа өргөнө үү.

Зөвшөөрсөн             10
Татгалзсан               2
Бүгд                            12
Гишүүдийн олонхийн саналаар дэмжигдлээ.

Дээрх заалттай холбогдуулан “бүрэлдэхүүн 9  байсныг 7 болгож өөрчлөгдөнө” гэсэн саналыг зарчмын хувьд дэмжье гэсэн саналыг дэмжиж байгаа гишүүд гараа өргөнө үү.

Зөвшөөрсөн             9
Татгалзсан               3
Бүгд                            12
Гишүүдийн олонхийн саналаар дэмжигдлээ.

7. Төслийн З дугаар зүйлийн 13 буюу хуулийн “Зөвлөлийн бүрэн эрх” гэсэн 35 дугаар зүйлийн 35.1.6 дахь заалтыг дараахь байдлаар өөрчлөн найруулсныг хасах:

“Төрийн захиргааны болон хуульд өөрөөр заагаагүй бол төрийн тусгай албаны удирдах ба төрийн өмчит болон төрийн өмчийн оролцоотой хуулийн этгээдийн төлөөлөн удирдах зөвлөлийн дарга, гишүүн, төсвийн бусад байгууллагын ерөнхий менежерийн үүрэг гүйцэтгэх удирдах албан тушаалд томилогдох ажилтныг УИХ-аас тогтоосон журмын дагуу сонгон шалгаруулж, тухайн удирдах албан тушаалд тавигдах ерөнхий болон тусгай шаардлагыг хамгийн сайн хангаж буй нэг нэр дэвшигчийг сонгож томилох, чөлөөлөх, хасах гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан УИХ-ын гишүүн Э.Бат-Үүл, Ч.Содномцэрэн нарын асуусан асуултад ажлын хэсгээс Ж.Норовсамбуу, Д.Зүмбэрэллхам, Б.Өнөбаатар нар хариулж, тайлбар хийв.

УИХ-ын гишүүн Ц.Нямдорж санал хэлэв.

Зөвшөөрсөн             9
Татгалзсан               2
Бүгд                            11
Гишүүдийн олонхийн саналаар дэмжигдлээ.

8. УИХ-ын гишүүн Ч.Содномцэрэн, С.Баярцогт нарын гаргасан дээрх санал хасагдсан тохиолдолд 35.1.6 дахь заалтыг дараахь байдлаар өөрчлөн найруулах:

Төрийн захиргааны болон хуульд өөрөөр заагаагүй бол төрийн тусгай албаны удирдах албан тушаалд томилогдсон нэг ажилтныг УИХ-аас тогтоосон журмын дагуу сонгон шалгаруулж нэр дэвшигчийн талаархи дүгнэлтээ уг ажилтныг томилох эрх бүхий байгууллагад өгнө гэсэн саналыг дэмжиж байгаа гишүүд гараа өргөнө үү.

Зөвшөөрсөн             5
Татгалзсан               6
Бүгд                            11
Гишүүдийн олонхийн саналаар дэмжигдээгүй.

Дээрх саналтай холбогдуулан УИХ-ын гишүүн С.Баярцогт, Д.Идэвхтэн, А.Цанжид нар санал хэлж,  ажлын хэсгээс Д.Зүмбэрэллхам тайлбар хийв.

35.1.6 буюу УИХ-ын гишүүн Ч.Содномцэрэн, С.Баярцогт нарын гаргасан дээрх дэмжигдээгүй саналыг дэмжих боломжгүй гэсэн гишүүд  гараа өргөнө үү.

Зөвшөөрсөн             2
Татгалзсан               9
Бүгд                            12
Гишүүдийн олонхийн саналаар дэмжигдээгүй.

9. Төрийн захиргааны болон хуульд өөрөөр заагаагүй бол төрийн тусгай албаны удирдах албан тушаалд томилогдох нэг ажилтныг УИХ-аас тогтоосон журмын дагуу сонгон шалгаруулж нэр дэвшигчийн талаархи дүгнэлтээ уг ажилтныг томилох эрх бүхий байгууллагад өгнө гэсэн саналыг дэмжиж байгаа гишүүд гараа өргөнө үү.

Зөвшөөрсөн             2
Татгалзсан               10
Бүгд                            12
Гишүүдийн олонхийн саналаар дэмжигдээгүй.

10. УИХ-ын гишүүн Э.Бат-Үүл, А.Цанжид нарын гаргасан ” нэг удаа буцаана, тэгэхдээ Төрийн албаны хуулинд заасан шалгуурыг баримталж буцаана гэсэн саналыг дэмжиж байгаа гишүүд гараа өргөнө үү.

Зөвшөөрсөн             12
Татгалзсан               0
Бүгд                            12
Гишүүдийн олонхийн саналаар дэмжигдлээ.

Дээрх заалттай холбогдуулан Төсвийн байгууллагын удирдлага, санхүүжилтийн хуульд нэмэлт, өөрчлөлт оруулах тухай хуулийн төслийг боловсруулж оруулахыг дэмжиж байгаа гишүүд гараа өргөнө үү.

Ажлын хэсгээс Ж.Норовсамбуу, Б.Өнөбаатар, Д.Насанжаргал нар тайлбар хийв.

Зөвшөөрсөн             12
Татгалзсан               0
Бүгд                            12
Гишүүдийн олонхийн саналаар дэмжигдлээ.

11. Төслийн 2 дугаар зүйлийн 5 буюу хуулийн 13 дугаар зүйлд 13.1.11 дэх заалт болгон шинээр нэмсэн заалтыг Засгийн газраас өгсөн саналыг харгалзан үзэж улс төрийн албан хаагчаас бусад төрийн албан хаагчид нийтэд нь хамааруулан дараахь байдлаар өөрчлөн найруулж хуулийн 10.6 дахь хэсэг болгон тусгах:

“Улс төрийн албан хаагчаас бусад төрийн албан хаагч нь төрийн албан тушаал эрхлэх хугацаандаа улс төрийн аливаа нам, хөдөлгөөний үйл ажиллагаанд ямар нэг хэлбэрээр оролцохгүй байх, хэрэв улс төрийн намын гишүүн бол намын гишүүнээс түдгэлзэж, төрийн албан тушаалд томилогдсон өдрөөс хойш 7 хоногийн дотор энэ тухайгаа байгууллагын захиргаа болон харьяалах намдаа бичгээр албан ёсоор мэдэгдэнэ.” /энэ заалтыг 2009 оны 1 дүгээр сарын 1-ний өдрөөс эхлэн дагаж мөрдөхөөр тусгана/ гэсэн саналыг дэмжиж байгаа гишүүд гараа өргөнө үү.

Зөвшөөрсөн             9
Татгалзсан               3
Бүгд                            11
Гишүүдийн олонхийн саналаар дэмжигдлээ.

12. “Төрийн албаны төв байгууллага нь дэргэдээ сургалт, судалгааны болон зөвлөх үйлчилгээний нэгжтэй байж болно.” гэсэн заалтыг төслийн З дугаар зүйлийн 12 буюу 34.14 дэх хэсгээс хасна гэсэн саналыг УИХ-ын С.Баярцогт татаж авав.

13. Төслийн 2 дугаар зүйлийн 14 буюу хуулийн 34 дүгээр зүйлд 34.16 дахь хэсэг болгон шинээр нэмэхээр тусгасан “Төрийн албаны төв байгууллага “Монгол төрийн хүндэт ажилтан” цол тэмдэгтэй байх бөгөөд түүнийг олгох болзол, журмыг УИХ тогтооно” гэсэн заалтыг хасах гэсэн УИХ-ын гишүүн С.Баярцогтын гаргасан саналыг дэмжиж байгаа гишүүд гараа өргөнө үү.

Дээрх саналтай холбогдуулан УИХ-ын гишүүн С.Баярцогт, А.Цанжид, Су.Батболд нар санал хэлж, ажлын хэсгээс Д.Зүмбэрэллхам тайлбар хийв.

Зөвшөөрсөн             8
Татгалзсан               4
Бүгд                            12
Гишүүдийн олонхийн саналаар дэмжигдлээ.

14. 16.2.4. Хуулиар цэргийн жинхэнэ алба хаах үүрэг хүлээсэн  иргэн төрийн албаны онцлог, төрөл болох  энэ үүргээ биелүүлээгүй бол төрийн албан хаагч болохгүй гэсэн УИХ-ын гишүүн Э.Бат-Үүлийн гаргасан саналыг дэмжиж байгаа гишүүд гараа өргөнө үү.

Дээрх саналтай холбогдуулан УИХ-ын гишүүн Э.Бат-Үүл, Ж.Гүррагчаа нар тайлбар хийв.

УИХ-ын гишүүн Д.Одхүү, Су.Батболд, А.Мурат, С.Ламбаа нарын асуусан асуултад УИХ-ын гишүүн Э.Бат-Үүл  хариулж, УИХ-ын гишүүн С.Баярцогт, Су.Батболд, А.Цанжид, Д.Одхүү, Д.Дондог нар санал хэлэв.

Зөвшөөрсөн             7
Татгалзсан               4
Бүгд                            11
Гишүүдийн  олонхийн саналаар дэмжигдлээ.

Ерөнхийлөгчийн өргөн мэдүүлсэн Төрийн албаны тухай хуульд нэмэлт өөрчлөлт оруулах тухай хуулийн төсөлтэй дагалдаж өргөн мэдүүлсэн хуулийн төслүүдийн талаар ажлын хэсгээс гаргасан зарчмын зөрүүтэй саналын томъёоллоор санал хураалт явуулав.

Д.Дондог: 1. Засаг захиргаа, нутаг дэвсгэрийн нэгж, түүний удирдлагын тухай хуульд өөрчлөлт оруулах тухай хуулийн төсөлд оруулах заалтыг одоо хүчин төгөлдөр мөрдөж байгаа хуулийн холбогдох заалтыг дараахь байдлаар өөрчлөн найруулахаар тусгах:

26.2. Баг, хорооны засаг даргад тухайн нэгжийн нийтийн Хуралд оролцсон иргэд төрийн албаны шалгалт өгч тэнцсэн иргэнийг, аймаг, нийслэл, сум, дүүргийн Засаг даргад тухайн Хурал дахь нам, эвслийн бүлэг, эсхүл Хурлын төлөөлөгч тус тус нэр дэвшүүлэх эрхтэй бөгөөд уг Хурлын хуралдаанд оролцсон иргэд буюу төлөөлөгчдийн олонхийн буюу 50-иас дээш хувийн санал авсан нэр дэвшигчийг томилуулахаар томилох эрх бүхий албан тушаалтанд санал болгоно.” /төслөөр “төрийн албаны шалгалт өгч тэнцсэн” гэсэн шалгуурыг зөвхөн баг, хорооны Засаг даргад тавьсан гэж ойлгогдохоор байгаа/ гэсэн саналыг дэмжиж байгаа гишүүд гараа өргөнө үү.

Зөвшөөрсөн             11
Татгалзсан               0
Бүгд                            11
Гишүүдийн  олонхийн саналаар дэмжигдлээ.

2. Орон нутгийн Хурлын сонгуулийн тухай хуульд нэмэлт оруулах тухай хуулийн төсөлд дараахь заалт нэмэх:

“30.20. Энэ хуулийн 30.17-д заасныг зөрчсөн төрийн жинхэнэ албан хаагчийг 100000-150000 төгрөгөөр торгоно” гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан ажлын хэсгээс Д.Насанжаргал тайлбар хийв.

УИХ-ын гишүүн Д.Одхүү, Э.Бат-Үүл, С.Баярцогт нар санал хэлэв.

Зөвшөөрсөн             6
Татгалзсан               5
Бүгд                            11
Гишүүдийн  олонхийн саналаар дэмжигдлээ.

3. Хууль тогтоомжийн хоорондын уялдааг хангах үүднээс дараахь хууль, тогтоолд дор дурдсан өөрчлөлт оруулах:

1/Төрийн албаны тухай хуульд нэмэлт, өөрчлөлт оруулах тухай хуулийн төсөлд төрийн жинхэнэ албан хаагчид “аймаг, нийслэл, сум, дүүргийн иргэдийн Төлөөлөгчдийн Хурлын төлөөлөгчөөр сонгогдох”-ыг шууд хориглохоор тусгагдсантай нийцүүлж Засаг захиргаа, нутаг дэвсгэрийн нэгж, түүний удирдлагын тухай хуулийн дараахь агуулгатай 9.6, 9.7 дахь хэсгийг хүчингүй болгох:

“9.6. Тухайн шатны Засаг даргын Тамгын газрын болон Засаг даргын дэргэдэх газар, хэлтэс, албаны төрийн жинхэнэ албан хаагч - Хурлын төлөөлөгчийн тоо нийт төлөөлөгчийн гуравны нэгээс хэтэрхээргүй байна.

9.7. Энэ хуулийн 9.6-д заасан төрийн жинхэнэ албан хаагч - Хурлын төлөөлөгч Хурлын Тэргүүлэгчдийн бүрэлдэхүүнд оролцохыг хориглоно.” гэсэн саналыг дэмжиж байгаа гишүүд гараа өргөнө үү.

Зөвшөөрсөн             8
Татгалзсан               3
Бүгд                            11
Гишүүдийн  олонхийн саналаар дэмжигдлээ.

2/Намын гишүүнээс түдгэлзвэл зохих албан тушаалын тухай хуулийг бүхэлд нь хүчингүй болгохоор өргөн мэдүүлсэн тул “Ерөнхийлөгч намын гишүүнээс түдгэлзэх”-тэй холбогдсон заалтыг Ерөнхийлөгчийн тухай хуульд нэмэлтээр оруулах гэсэн саналыг дэмжиж байгаа гишүүд гараа өргөнө үү.

Зөвшөөрсөн             8
Татгалзсан               3
Бүгд                            11
Гишүүдийн  олонхийн саналаар дэмжигдлээ.

3/ Төрийн албаны тухай хуульд нэмэлт, өөрчлөлт оруулах тухай хуулийн төсөлд “Монгол Улсын Үндэсний аюулгүй байдлын зөвлөлийн нарийн бичгийн дарга”-ыг төрийн тусгай албан тушаалын ангилалд шилжүүлж байгаатай нийцүүлж УИХ-ын 2002 оны 73 дугаар тогтоолын хавсралтаар баталсан “Төрийн өндөр албан тушаалтны зэрэг зиндаа, түүнтэй адилтгах төрийн албан тушаалтны зэрэглэл”-д өөрчлөлт оруулах гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан ажлын хэсгээс Д.Насанжаргал тайлбар хийв.

Зөвшөөрсөн             9
Татгалзсан               2
Бүгд                            11
Гишүүдийн  олонхийн саналаар дэмжигдлээ.

4. Улсын Их Хурлын сонгуулийн тухай хуульд нэмэлт, өөрчлөлт оруулах тухай хуулийн төслийг хэлэлцэх боломжгүй тул төсөл санаачлагчид буцаах гэсэн саналыг дэмжиж байгаа гишүүд гараа өргөнө үү.

Зөвшөөрсөн             9
Татгалзсан               2
Бүгд                            11
Гишүүдийн  олонхийн саналаар дэмжигдлээ.

Уг асуудлыг 18.00 цагт хэлэлцэж дуусав.

Гурав. Монгол Улсын Их Хурлын тухай хуульд нэмэлт оруулах тухай Монгол Улсын Их Хурлын чуулганы хуралдааны дэгийн тухай хуульд нэмэлт, өөрчлөлт оруулах тухай, Хууль, УИХ-ын бусад шийдвэрийн төсөл боловсруулах, өргөн мэдүүлэх журмын тухай хуульд нэмэлт, өөрчлөлт оруулах тухай хуулийн төслүүд /хэлэлцэх эсэх/

Хэлэлцэж буй асуудалтай холбогдуулан УИХ-ын Тамгын газрын зөвлөх Д.Насанжаргал, Төрийн байгуулалтын байнгын хорооны референт Г.Чагнаадорж нар байлцав.

Төсөл санаачлагчийн илтгэлийг Б.Мөнхтуяа танилцуулав.

Илтгэлтэй холбогдуулан Су.Батболдын асуусан асуултад УИХ-ын гишүүн Б.Мөнхтуяа хариулж, тайлбар хийв. УИХ-ын гишүүн С.Баярцогт санал хэлэв.

Д.Дондог: Монгол Улсын Их Хурлын тухай хуульд нэмэлт, өөрчлөлт оруулах тухай, Монгол Улсын Их Хурлын чуулганы хуралдааны дэгийн тухай хуульд нэмэлт, өөрчлөлт оруулах тухай, Хууль, УИХ-ын бусад шийдвэрийн төсөл боловсруулах, өргөн мэдүүлэх журмын тухай хуульд нэмэлт, өөрчлөлт оруулах тухай хуулийн төслүүдийг хэлэлцье гэсэн саналыг дэмжиж байгаа гишүүд гараа өргөнө үү.

Зөвшөөрсөн             5
Татгалзсан               6
Бүгд                            11
Гишүүдийн  олонхийн саналаар дэмжигдээгүй.

Цөөнх: С.Баярцогт.

Д.Дондог: Дээрх хуулийн төслийг дэмжих боломжгүй гэсэн саналыг дэмжиж байгаа гишүүд гараа өргөнө үү.

Зөвшөөрсөн             4
Татгалзсан               7
Бүгд                            11
Гишүүдийн олонхийн саналаар дэмжигдээгүй.

Уг асуудлыг 18 цаг 15 минутад хэлэлцэж дуусав.

Дөрөв. Сонгуулийн  ерөнхий хорооны гишүүнээс чөлөөлөгдөх тухай

Хэлэлцэж буй асуудалтай холбогдуулан Сонгуулийн ерөнхий хорооны дарга Б.Баттулга, Засгийн газрын Хэрэг эрхлэх газрын дэд дарга Ж.Сүхбаатар, УИХ-ын Төрийн байгуулалтын байнгын хорооны референт Г.Чагнаадорж, З.Нямцогт нар байлцав.

Сонгуулийн ерөнхий хорооны гишүүнээс чөлөөлөгдөх тухай Ж.Сүхбаатарын хүсэлтийн талаар Байнгын хорооны дарга, УИХ-ын гишүүн Д.Дондог танилцуулав.

Дээрх асуудалтай холбогдуулан УИХ-ын гишүүн С.Баярцогт,  Су.Батболд нарын асуусан асуултад Байнгын хорооны дарга Д.Дондог, ажлын хэсгээс Б.Баттулга, Ж.Сүхбаатар нар хариулж, тайлбар хийв.

Д.Дондог: Сонгуулийн ерөнхий хорооны гишүүнээс Ж.Сүхбаатарыг чөлөөлье гэсэн саналыг дэмжиж байгаа гишүүд гараа өргөнө үү.

Зөвшөөрсөн             11
Татгалзсан               0
Бүгд                            11
Гишүүдийн олонхийн саналаар дэмжигдлээ.

Уг асуудлыг 18 цаг 20 минутад хэлэлцэж дуусав.

Улсын дээд шүүхийн тайлбартай холбогдуулан УИХ-ын дарга Д.Лүндээжанцан, УИХ-ын гишүүн С.Ламбаа, С.Баярцогт, Д.Дондог, Э.Бат-Үүл, Д.Идэвхтэн, Ц.Нямдорж нар санал хэлэв.

Хуралдаан 18 цаг 40 минутад өндөрлөв.

Тэмдэглэлтэй танилцсан:
ТӨРИЙН  БАЙГУУЛАЛТЫН
 БАЙНГЫН ХОРООНЫ ДАРГА                                                         Д.ДОНДОГ

            Тэмдэглэл хөтөлсөн:
            ХУРАЛДААНЫ НАРИЙН
                 БИЧГИЙН ДАРГА                                                                           В.ОЮУН

МОНГОЛ УЛСЫН ИХ ХУРЛЫН 2008 ОНЫ ХАВРЫН ЭЭЛЖИТ
ЧУУЛГАНЫ  ТӨРИЙН БАЙГУУЛАЛТЫН БАЙНГЫН ХОРООНЫ
4  ДҮГЭЭР САРЫН 22-НЫ ӨДӨР /МЯГМАР ГАРАГ/-ИЙН
ХУРАЛДААНЫ ДЭЛГЭРЭНГҮЙ ТЭМДЭГЛЭЛ

            Д.Дондог: Энэ өдрийн амгаланг айлтгая. Өнөөдрийн байнгын хорооны хуралдаанаар хэд хэдэн асуудал хэлэлцэхээр төлөвлөж байгаа. Энийг танилцуулъя.

            Сонгуулийн хорооны гишүүний ёс зүйн дүрэм батлах тухай УИХ-ын тогтоолын төсөл хэлэлцэх эсэх, хуулийн дагуу УИХ батлахаар болсон байгаа.

Төрийн албаны тухай хуульд нэмэлт, өөрчлөлт оруулах тухай хуулийн төсөл анхны хэлэлцүүлэг хийхээр байгаа. Гуравдугаарт Монгол Улсын Их Хурлын тухай хуульд нэмэлт, өөрчлөлт оруулах тухай Монгол Улсын Их Хурлын чуулганы хуралдааны дэгийн тухай хуульд нэмэлт, өөрчлөлт оруулах тухай, Хууль, УИХ-ын бусад шийдвэрийн төсөл боловсруулах, өргөн мэдүүлэх журмын тухай хуульд нэмэлт оруулах тухай хуулийн төслүүд энэ УИХ-ын гишүүдээс өргөн барьсан байгаа. Энийг хэлэлцэнэ гэж байгаа.

Дөрөвдүгээрт бусад гэсэн асуудал байна. Бусад гэсэн асуудал дээр Сонгуулийн ерөнхий хорооны зарим гишүүд өргөдөл, хүсэлт гаргасан байгаа чөлөөлж өгөөч гэж. Энэ тухай хэлэлцэнэ. Ийм 4 асуудал төлөвлөж байна. Хэлэлцэж байгаа асуудалтай холбоотой өөр саналтай гишүүн байна уу алга байна. Эхний асуудалтай холбогдуулан танилцуулга хийе.

Нэг. Сонгуулийн хорооны гишүүний ёс зүйн дүрэм батлах тухай УИХ-ын тогтоолын төсөл /хэлэлцэх эсэх/

Сонгуулийн хорооны гишүүний ёс зүйн дүрэм батлах тухай УИХ-ын тогтоолын төсөл. Энийг УИХ өөрөө оруулж гаргахаар байгаа. Манай энэ хуралдаанд Сонгуулийн ерөнхий хорооны дарга Баттулга, нарийн бичгийн дарга хамт байж байна. Ингээд урьж байна.

Танилцуулгыг би хийчихье. Та бүхэн асуулт гарвал тайлбар өгөөрэй гэж хэлэх байна. Сонгуулийн хорооны гишүүний ёс зүйн дүрэм батлах тухай УИХ-ын тогтоолын төслийн танилцуулгыг би хийе. Та бүхэн тогтоолын төсөл тарсан байгаа.

Монгол Улсын Их Хурлын сонгуулийн тухай хуулийг 2005 оны 12 дугаар сарын 29-ний өдөр шинэчлэн батлахдаа уг хуулийн 14 дүгээр зүйлийн 14.47-т сонгуулийн хороодын гишүүн ёс зүйн дүрэмтэй байх, түүнийг Сонгуулийн ерөнхий хороо батлахаар заасан юм.

Энэ хуулийн заалтыг үндэслэн Сонгуулийн ерөнхий хороо 2006 оны 8 дугаар сарын 23-ны өдрийн 11 дүгээр тогтоолоороо Сонгуулийн хорооны гишүүний ёс зүйн дүрмийг батлан мөрдөж байгаа юм.

УИХ-ын 2007 оны намрын нээлтийн чуулганаар хэлэлцэн баталсан Монгол Улсын Их Хурлын сонгуулийн тухай хуульд нэмэлт, өөрчлөлт оруулах тухай хуулиар дээд дурдсан хуулийн 14 дүгээр зүйлийн 14.4-т өөрчлөлт оруулж энэхүү дүрмийг УИХ батлахаар шийдвэрлэсэн. Иймд хуулийн энэ заалтыг хэрэгжүүлэх зайлшгүй шаардлагыг харгалзан Сонгуулийн ерөнхий хорооны гишүүний ёс зүйн дүрэм батлах тухай УИХ-ын тогтоолын төслийг тус Байнгын хороо санаачлан боловсруулж чуулганаар хэлэлцүүлэхээр та бүхэнд танилцуулж байна.

Төслийг боловсруулахдаа Сонгуулийн ерөнхий хорооны 2006 оны 8 дугаар сарын 23-ны өдрийн 11 дүгээр тогтоолоор батлан мөрдүүлж байгаа дүрмийг харгалзан үзсэн. Сонгуулийн хорооны гишүүний ёс зүйн хэмжээг тогтоосон сонгуулийн үйл ажиллагааг зохион байгуулж явуулах бүрэн эрхээ хэрэгжүүлэхдээ улс төрийн хувьд төвийг сахиж ажиллах энэ үйл ажиллагааныхаа онцлогийг харгалзан үзсэн.

Сонгуулийн ерөнхий хороо нутаг дэвсгэр, тойрог, түүний салбар хэсгийн хорооны бүх гишүүн энэ дүрмийн үйлчлэлд хамаарагдах юм. Ийм товч танилцуулгыг хийх байна. Та бүхэн тогтоолын төсөл, энэ дүрмийн төсөлтэй танилцсан байгаа байх. Асуулт тавиад асуултад хариулъя.

Үндсэндээ Сонгуулийн ерөнхий хорооны өөрсдөө батлаад мөрдөж байгаа дүрмийг ишлэл болгоод авсан. Энэнтэй холбоотой асуудал байвал хариулт өгөх болно гэж хэлэх байна.

Содномцэрэн гишүүн асууя.

Ч.Содномцэрэн: Сонгуулийн ерөнхий хорооны гишүүний ёс зүйн дүрмийн З дугаар бүлгийн “ёс зүйн зөрчил” гэсэн хэсэг байж байгаа. Зөрчил гаргасан сонгуулийн хорооны гишүүнд хүлээлгэх хариуцлага нь их тодорхойгүй байна л даа. Энэ сонгуулийн, 3.5 дээр бол сонгуулийн ерөнхий хорооны гишүүн ёс зүйн зөрчил гаргасан, тангаргаасаа няцсан бол тус хорооны хуралдаанаар авч хэлэлцэнэ гэсэн. Дээр нь нэг сануулна гэсэн үг байж байгаа, нэг чөлөөлөх тухай юу нь гурав, дөрөв дээр байж байгаа. Энэнээс өөр арга хэмжээ оруулж болоогүй юмуу.

Жишээлбэл бусад хуулиуд дээр чинь торгуулийн арга хэмжээ гэж байдаг шүү дээ. Энэ дүрмэнд торгуулийн арга хэмжээ авах бололцоо байхгүй юү гэдэг ийм асуулт байна.

Энэ шийдвэрийг хурлаараа хэлэлцээд шийдвэр гаргах дээр бол ерөөсөө чөлөөлөх саналыг тавина гэж байгаа юм. Өөр юунууд байхгүй байгаа юм арга хэмжээнүүд. Энэ дээр бол торгох, сануулах, чөлөөлөх, бусад юутай адилхан ийм арга хэмжээнүүдийг авч болохгүй юү гэсэн нэг ийм асуулт байх юм. Торгуулийн арга хэмжээ байж болохгүй юү гэсэн ийм л асуулт байгаа юм.

Д.Дондог: Содномцэрэн гишүүний асуултад Баттулга дарга хариулт өгье. Анх оруулахдаа энийг ямар санаатай тусгасан юм бэ. Сонгуулийн хариуцлага алдсан гишүүдэд хариуцлага тооцох тухай тодорхой санкцууд байхгүй байна гэж асууж байна.

Б.Баттулга: Тэгэхээр энэ хорооны гишүүний ёс зүйн дүрмийг УИХ батлахаар хуульд өөрчлөлт орсон. Тэр дагуу ингээд орж байгаа. Тэгэхдээ энэ бидний баталж мөрдөж байсан энэ дүрэм бол УИХ дээр хэлэлцэгдэх явцад гишүүдийн санал орж нэмэлт, өөрчлөлт орох нь бололцоотой. Зүгээр таны Содномцэрэн гишүүний тэр шийтгэлийн, ёс зүйн зөрчил гаргасан хорооны гишүүнд арга хэмжээ авах асуудал дээр торгох юу бол байж болох байхаа. Энийг яг болохгүй ч гэсэн юм алга. Энэ дээр сануулах, торгох, тэгээд одоо бүр дараачийн эцсийн арга хэмжээ болгож чөлөөлөх ийм үе шаттай арга хэмжээ авч болно байхаа гэж бодож байна.

Д.Дондог:  Сонгуулийн хуулинд тодорхой санкцтай, хариуцлага тооцох заалттай тодорхой заалтууд байгаа. Миний бодож байгаагаар бол ёс зүйн дүрмэн дээр ёс зүйтэй холбоотой асуудлыг нь ярина уу гэхээс биш яг торгуулийн санкцийг энэ дээр суулгахаар зэрэг хэр тохиромжтой байдаг юм бол гэж бодоод бид нар боловсруулагдсан төсөл дээр нэмж өөрчлөлт хийгээгүй байгаа. Хийх зайлшгүй эрхзүйн хувьд зохимжтой бөгөөд зайлшгүй шаардлагатай байвал анхны хэлэлцүүлгээр хийж болно. Тэгэхдээ ёс зүйн дүрмүүд бол тодорхой үйлдлийн хариуцлага тооцсон юмнууд харагдахгүй л байдаг юм. Ёс зүйнхээ асуудлыг яаж яах вэ гэдгээ бусад ёс зүйн дүрмүүдийг харж байгаад хийж болох байхаа.

Ч.Содномцэрэн: Хэрвээ хуулиараа явна гэх юм бол дүрмэндээ бас оруулж өгөх хэрэгтэй. Хариуцлагын арга хэмжээг хуулийн ийм ийм заалтын дагуу авна гэдгээ тиймээ. Тодорхой л болгомоор санагдаад байгаа юм.

Д.Лүндээжанцан: Эрүүгийн хариуцлага хүлээлгэхээргүй бол гэж байгаа даа.

Ч.Содномцэрэн: Хэрвээ тэгэх юм бол ёс зүйн дүрмэндээ тэр заалтуудыг нь тусгаад өгчихвөл яасан юм бэ. Хэрэггүй юү. Тэгэх юм бол наадах чинь сануулна, чөлөөлнө гээд хариуцлагын арга хэмжээнүүд наана чинь орчихсон байгаа байхгүй. Тэр чинь хуулин дээр орчихсон байгаа шүү дээ.

Д.Дондог:  Тэгэхдээ ёс зүйн дүрэм зөрчигдвөл ерөнхийдөө том арга хэмжээ авахгүй сануулдаг, анхааруулдаг тийм л юмнууд энэ дээрээ голдуу байдаг юм байна лээ. Ер нь аливаа ёс зүйн дүрэм дээр. Тэгээд нарийвчилсан юм нь хуулиндаа. Хуулиараа бол тэр сануулга, арга хэмжээг авсны дараа хуулиараа арга хэмжээ авагдахаар байвал шууд аваад явчихаар боломжтой гэж ойлгож байгаа юм.

Д.Лүндээжанцан: Тэр 19 дүгээр зүйлд сонгуулийн хороодын ажлын зохион байгуулалт гэдэг дээр нийтдээ 12 зүйл хийгээд энэ хуулийн 19.11 гэж байгаа юм. 19.12-д заасныг зөрчсөн иргэнийг, албан тушаалтны, байгууллагыг төдөөр торгоно гээд нэлээд том том үгнүүд тавьсан байгаа юм. Тэгээд 19.11 чинь сонгуулийн хороод сонгууль бэлтгэн явуулахтай холбогдсон асуудлаар сонгуулийн хуулийн хууль тогтоомжийг зөрчсөн аливаа байгууллага, албан тушаалтанд хууль ёсны шаардлага тавих эрхтэй.  Энийг аваагүй хүмүүст арга хэмжээ авах нь орсон байна нэгдүгээрт.

Ч.Содномцэрэн: Лүндээ даргаа наана чинь олон торгуулийн юунууд байгаа л даа. Би наадахыг чинь мэдэж байгаа л даа. Заалт бүрээрээ торгуулийн арга хэмжээнүүд хуулин дээр байж байгаа юм. Тэгэхээр дүрмэндээ энийг оруулах хэрэг байна уу, үгүй юү, эсвэл хуулиараа явна гээд дүрмэндээ оруулчих юмуу яах юм бэ, хариуцлагын юмаа би тодорхой болгочихвол зүгээр юм. Зүгээр энэ Ёс зүйн дүрэм дээрээ бол тэр байх хэм хэмжээг нь их дэлгэрэнгүй заачихсан юм. Ийм байх ёстой, тийм байх ёстой. Энийг хориглоно, барина гээд тийм юмнуудаа заачихсан байна лээ. Хамгийн сүүлд нь хариуцлагын юман дээр болохоороо сануулна, чөлөөлнө гэсэн ийм л хоёр юм байгаа байхгүй юү.

Хуулинд болохоор торгуулийн юмнууд зүйл, заалт бүрээрээ төд дахин, эд дахин гэсэн ийм юмнууд их өндөр тоонууд байдаг шүү дээ. Тэрийгээ энэ дүрмэндээ оруулах юмуу, үгүй юмуу. Эсвэл хуулиараа явна гээд дүрмэндээ оруулчих юмуу.

Д.Дондог: Ингэе Содномцэрэн гишүүнээ. Одоо хэлэлцэх эсэхээ ярих юм чинь энэ төсөл дээр засвар хийх боломж байхгүй. Оруулаад хэлэлцэх эсэхээ ярьсны дараагаар анхны хэлэлцүүлэг дээр бид нар бусад ёс зүйн дүрмүүдийг судалж үзэж байгаад үнэхээр зайлшгүй тийм заалтууд байхаар байвал тухайн үед нь сэдэв нь хөндөгдчихсөн байгаа юм чинь зарчмын зөрүүтэй санал гаргаад нэмэгдүүлээд ингэе. Тэгэх үү, за тэгье.

Өөр асуулт алга уу. Санал. Бат-Үүл гишүүн саналаа хэл.

Э.Бат-Үүл: Ингээд ёс зүйн дүрэм ийм стандарт тогтоосон, харилцааны  стандарт тогтоосон тодорхой болзол шаардлагуудыг тогтоосон ийм дүрмийг гаргаж байхад ер нь бусад улс оронд баримтлах журам байдаг юм байна лээ л дээ. Тэрийг хэлэлцүүлгийн явцад оруулах ёстой гэж хэлэх гээд байна. Тэр нь юу вэ гэхээр сонгууль зарлагдсанаас хойш Сонгуулийн ерөнхий хорооны гишүүд болон тойрог, хэсгийн хороодын гишүүд тодорхой хүнтэй уулзсан уулзалтынхаа талаар заавал үнэн зөв мэдээлэл өгөх үүрэгтэй.

Өөрөөр хэлбэл Баттулга бид хоёр уулзлаа шүү дээ тиймээ. Тэгэхээр ингэж уулзсан юм гээд, ийм асуудлаар ярьсан гээд үнэн зөв мэдээлэх үүрэг л хүлээлгэмээр байгаа юм.

Энэ их чухал шүү дээ. Өөрөөр хэлбэл Ёс зүйн дүрмийг хэрэгжүүлж байгаа эсэхийг хянаж байгаа илүү их барьцтай болзол байхгүй юү. Ийм юм ярихаар манайхан заримдаа түвэг дээ гээд байдаг юм л даа. Яг үнэндээ уулзаад хуйвалдчихаж байгаа юмуу, яаж ч байгаа юм бэ яаж мэдэх юм бэ. Тийм учраас энийг зарчмын зөрүүтэй санал болгож дараа нь оруулах хэрэгтэй л гэж хэлж байна. Энийг Сонгуулийн ерөнхий хороо хүлээж авна биз дээ ер нь. Та нар ч гэсэн авна шүү дээ. Бид нар ингэж уулзсан, ийм зүйл ярьсан юм. Тэгэхгүй бол дараа нь хар, сэр яриад байдаг байхгүй юү. Өө Баттулга, Баярсайхан, Бат-Үүл гурав уулзсан байна, яасан бэ л гээд бөөн хар сэрдэлт. Тэрнийг мэдээлдэг байх ёстой, үнэн зөв мэдээлдэг байх ёстой гэдгийг л хэлээд байна.

Д.Дондог:  Санал байна тиймээ. Өөр саналтай гишүүн байна уу. Алга уу. Энэ Төсвийн байнгын хороон дээр байгаа гишүүдийг дуудмаар байна. Санал хураалт явагдах гэж байна. Ирц бол байна л даа.

11 гишүүн ирэх ёстой. 11-ээс байж байгаа нь саналаа өгчихөд асуудал хүчинтэй болоод л явчихна. Тэгвэл өөр саналгүй бол саналаа хураах уу.

Сонгуулийн ерөнхий хорооны гишүүний ёс зүйн дүрмийг батлах тухай тогтоолын төслийг УИХ-д оруулж хэлэлцүүлье гэж байгаа гишүүд гараа өргөе.Дэмжиж байгаа гишүүд. 11-10 дэмжлээ.

Эхний асуудал хэлэлцэгдлээ. Танилцуулга манай Байнгын хорооноос хийгдэх учраас би танилцуулгаа хийгээд явчихъя.

Хоёрдахь асуудал руугаа оръё.

 Хоёр. Төрийн албаны тухай хуульд нэмэлт, өөрчлөлт оруулах тухай хуулийн төсөл /нэгдүгээр хэлэлцүүлэг/

Төрийн албаны тухай хуульд нэмэлт, өөрчлөлт оруулах тухай хуулийн төсөл анхны хэлэлцүүлэг. Энэ асуудалтай холбоотой ажлын хэсгийн гишүүд энүүгээр ирээд суучихъя.

Төрийн албаны хуулийн нэмэлт, өөрчлөлттэй холбоотой асуудал хэлэлцэхэд ажлын хэсэгт орж ажиллаж байсан бүрэлдэхүүнээс Их Хурлын гишүүд энд сууж байна.

Зүмбэрэллхам – Ерөнхийлөгчийн хуулийн бодлогын зөвлөх, Өнөбаатар – Төрийн албаны зөвлөлийн гишүүн, Самбаллхүндэв – Төрийн албаны зөвлөлийн ажлын албаны дарга, Норовсамбуу – Төрийн албаны зөвлөлийн дарга ийм хүмүүс оролцож байна.

Ажлын хэсгийг би ахалж ажилласан байгаа. Ажлын хэсэг ажилласан тухай би товчхон та бүхэнд хэлье.

Энэ хууль 2007 оны 5 дугаар сарын 11-нд өргөн баригдсан хууль. Хэлэлцэх эсэхийг шийдчихсэн. УИХ-ын чуулганаар ороод шийдчихсэн. Энэ хооронд ажлын хэсэг нэлээд удаан хуралдсан байгаа.  2 зүйлийн багц санал гарсан байгаа. Мөн энэ хооронд Төрийн албаны ажлын хэсэгт орсон, хуулийн ажлын хэсэгт орсон гишүүд ХБНГУ-д явж хуультай танилцсан байгаа. Өнгөрсөн хоёр долоо хоногт ажлын хэсэг хуралдсан. Зарчмын зөрүүтэй саналууд гэж гаргасан. Энэ саналуудыг товч танилцуулаад та бүхэнд санал хураах боломжийг олгож өгье гэж бодож байна.

Монгол Улсын Ерөнхийлөгчийн өргөн мэдүүлсэн Төрийн албаны тухай хуульд нэмэлт өөрчлөлт оруулах тухай хуулийн төсөлтэй холбоотой зарчмын зөрүүтэй 20-иод санал байна. Энийг өчигдөр ажлын хэсэг дээр ярьсан 10 гаруй санал. Мөн хуулийн төслүүдийн талаар ажлын хэсгээс гаргасан саналууд гэж байгаа дагалдах хуулиудтай холбоотой. Энийг тус бүрт нь  танилцуулаад тухайн санал дээр саналаа хэлэлцүүлээд ярьчихъя гэсэн ийм саналтай байна.

Энэ санал дээр асуудалтай гишүүн байна уу. Тухай тухайн асуудал дээр нь яриад явах уу. Өөр зарчмын зөрүүтэй саналтай гишүүн байвал энэ явцад саналаа өгч болно гэж хэлэх байна.

Төслийн 1 дүгээр зүйлд 20 дугаар зүйлийн гарчгийн “төрийн захиргааны”  гэснийг “төрийн жинхэнэ” гэж өөрчлөхөөр нэмж тусгая гэж байгаа юм. Ажлын хэсгийн дэмжсэн санал гээд би эхлээд танилцуулж байна.

Энэ өргөн мэдүүлсэн Төрийн албаны тухай хуульд нэмэлт, өөрчлөлт  оруулах тухай хуулийн төслийн талаар зарчмын зөрүүтэй саналын томъёолол гээд Байнгын хорооны гишүүдэд гэсэн 4 дүгээр сарын 21-ний өдрийн 9 санал байгаа.

Хоёр өөр санал байгаа шүү дээ.

Энэний 1 дүгээр санал нь Төслийн 1 дүгээр зүйлд 20 дугаар зүйлийн гарчгийн “төрийн захиргааны”  гэснийг “төрийн жинхэнэ” гэж өөрчилье гэж. Зөвхөн төрийн захиргааны гэж ялгахгүйгээр төрийн жинхэнэ алба гэсэн агуулгаараа тусгах нь зүйтэй гэсэн санаа байгаа юм энэний цаана.

Энэнтэй холбоотой санал байна уу. Алга уу.

Өргөн баригдсан хуулин дээрээ захиргааны гэж өргөн баригдсан байна. Тэгээд би нар ярьж байгаад жинхэнэ болгох нь зүйтэй гээд төсөл санаачлагчидтайгаа санал нийлээд ажлын хэсэг дээр ингэж тогтсон байгаа.

Төрийн алба чинь улс төрийн алба, захиргааны алба, тусгай алба, үйлчилгээний алба гээд.  Захиргааны алба, тусгай алба хоёр нь төрийн жинхэнэ алба гэж байгаа юм энэ хоёр нь. Тэр хоёрыгоо нийлүүлээд адилхан санаагаа хэлж байгаа юм.

Энэ дээр хуулийн зөвлөх Насанжаргал тайлбар хийе.

Д.Насанжаргал: Яг төсөл санаачлагч анх оруулж ирэхдээ төрийн албаны хуулийн 2 дугаар зүйлийн доторхи заалтын захиргааны албан тушаал гэдэг үгийг захиргааны гэдэг үгийг төрийн жинхэнэ болгоё гэж санал оруулж ирсэн юм. Гэтэл энэ маань гарчигтайгаа зөрчилдөөд байгаа байхгүй юү. Тэгэхээр доторхи агуулгатай нь нийлүүлж бид нар гарчигт нь захиргааны гэдэг үгийг жигдрүүлж жинхэнэ гэдэг үгээр солъё гэдэг редакцийн маягийн засвар.

Д.Дондог: Өөр болсон уу.

Энэ саналыг дэмжиж байгаа гишүүд гараа өргөе. За 100 хувь өргөсөн байна. Ер нь орж ирэхдээ гишүүдийг нэмж оруулж ирээрэй манайхан.

2. Хуулийн 12.1-ийн “Монгол Улсын иргэн” гэсний өмнө “Хуульд өөрөөр заагаагүй бол” гэсэн тодотгол нэмье гэж байна.

Насанжаргал тайлбарыг нь хэлээдэх.

Д.Насанжаргал: 12 дугаар зүйл маань тангараг өргөхтэй холбоотой заалт байгаа. Захиргааны албан хаагч тангараг өргөх заалт байгаа нь одоогийн хүчин төгөлдөр дагаж мөрдөж байгаа хуулиар. Энийг төрийн жинхэнэ албан хаагч гэсэн бас төрийн тусгай, захиргааны аль алинд хамааруулахаар төсөл санаачлагч санал оруулж ирсэн. Гэтэл энэ маань төрийн захиргааны албан хаагч болохоор энэ Төрийн албаны хуулиараа тангаргаа уг нь энэ хуулиараа зохицуулагддаг. Тусгай албан тушаалтнуудынх болохоор өөр өөрийн хуулиараа зохицуулагддаг, өөр өөр тангараг өргөдөг ийм эрх зүйн зохицуулалттай. Тэгэхээр хуульд өөрөөр заагаагүй бол гэдэг тодотгол хийхгүй бол давхцаад байгаа юм. Эсвэл давхар тангараг өргөдөг юм шиг ойлгогдоод байгаа байхгүй юү.

Д.Дондог: Хоёр өргөх гээд байгаа юм жишээлбэл тийм л агуулгын хувьд.

Энэ дээр өөр санал алга уу.

Тэгвэл энэ саналыг дэмжье гэж байгаа гишүүд гараа өргөе. 12.2.1-ийг 11.10.

Төслийн 2 дугаар зүйлийн 11 буюу хуулийн 28.4.5-ын “дээш хувиар” гэсний дараахь “их буюу”, “жишгийг” гэсний дараахь “бууруулах буюу” гэснийг тус тус хасъя гэж байна. Насанжаргал тайлбарыг өгөөдөх. 28.4.5.

Д.Насанжаргал:  Энэ дээр ийм юм байгаа юм. Энэ яах вэ хуучин байсан заалтыг өөрчлөн найруулахаар орж ирж байгаа юм. Тэгээд өөрчлөн найруулахдаа ер нь төрийн албан тушаалын цалингийн дундаж, ийм заалт л болж байгаа юм л даа. Хувийн хэвшилд ажиллагсдын ажил дахь албан тушаалын цалингийн дунджаар төрийн албан хаагчдын цалин 5 хувь буюу түүнээс дээш хувиар их буюу бага болсон тохиолдолд бууруулах буюу нэмэгдүүлэх арга хэмжээ авахаар ийм  байдлаар эрхзүйн зохицуулалт хийхээр оруулж ирж байгаа. Тэгэхээр энд бууруулах гэдэг үгийг нь авч, зүгээр байдлыг дордуулж болохгүй, эргэж тэр үйлчилж болохгүй юм гэдэг ийм агуулгаар энэ хоёр үгийг нь авъя, зөвхөн нэмэгдүүлэх чиглэлээр нь байвал зүйтэй юм гэсэн ажлын хэсгийн санал байгаа юм.

Д.Дондог: Их гэдэг үг чинь давдагдаж байсан.

Бат-Үүл гишүүн асуулт асууя.

Э.Бат-Үүл: Нөгөө сургалт явсан шүү дээ. Сургалт юу байх вэ семинар болсон. Тэгээд тэрэн дээр ч ажлын хэсгийн гишүүд ярьж байсан л даа. Уг нь тэднийх төрийн баримт бичгийн даргаар жишиглээд тэгэхгүй болохоор энэ чинь нөгөө хувийн хэвшилдээ чирэгддэг, хувийн хэвшлийн том том юунууд чинь аягүй өндөр цалинтай шүү дээ.

Д.Дондог: Баярцогт гишүүн тайлбар хэлээдэх.

С.Баярцогт: Бат-Үүл гишүүний гаргаад байгаа санал бол нөгөө суурийг нь авах гэж байгаа санал дээр яриад байна л даа. Тэр бол хоорондох сүлжээгээ яаж зохицуулах вэ гэдэг саналтай Бат-Үүл гишүүний санал зөрсөн. Тэрийг бид нар ярьсан. Энэ бол ерөнхий сууриа, ерөнхий дунджаа хувийн хэвшлийн ерөнхий дундажтай харьцуулахдаа 5 хувиас дээшээ, доошоо болохоор дагаж дээшээ доошоо болгоё гэсэн заалт  байхгүй юү. Тэгэхдээ бид доошлуулахаа болъё гэдэг санал оруулж байгаа юм одоо. Дээшлүүлэхэд нь дээшлүүлье, доошлуулах нь одоо байгаагаар нь байлгаж байя гэсэн үг байхгүй юү.

Д.Дондог: Түрүүчийн ярьж байгаа юм бол цалингийн сүлжээ ярих үед тэрийгээ яръя гэж. Энэ бол хувийн хэвшлийнхтэйгээ ойр барьж байх жишгийг баръя гэж. Японы туршлагаар ийм байна гэж оруулсан байгаа юм. Тэгэхдээ бууруулах гэдгийг нь оруулчихаар зэрэг арай чүү гэж өсөж байгаа юмаа буруулчих болчихвий гэж болгоомжилж ингэж хийж байгаа юм.

Ингээд энэ саналыг дэмжье гэсэн гишүүд гараа өргөе. 11-10 боллоо. Баярлалаа.

4. Төслийн 2 дугаар зүйлийн 14-т шинээр нэмэхээр тусгасан 34.7, төслийн З дугаар зүйлийн 11-д өөрчлөн найруулахаар тусгасан 34.8 дахь хэсгийг тус тус нэгтгэн хуулийн “34.7” дахь хэсэг болгон дараахь байдлаар өөрчлөн найруулахаар тусгах:

“34.7. Зөвлөлийн даргыг Ерөнхийлөгчийн санал болгосноор УИХ-ын 6 жилийн хугацаагаар томилох бөгөөд нэр дэвшигч нь төрийн жинхэнэ албан тушаалд 15-аас доошгүй жил ажилласан, удирдах ажлын дадлага туршлагатай, ял шийтгэлгүй, 45 нас хүрсэн Монгол Улсын иргэн байна” гэсэн ийм санал байна.

Насанжаргал.

Ц.Нямдорж: Хуучин Засгийн газрын санал болгосноор томилдог байсан байхаа Их Хурал. Энийг яагаад Ерөнхийлөгчийн институц болгож хуваарилж байгаа юм бэ.

Д.Дондог: Хэлэлцэх эсэхийг ярихад хуулинд тусгагдаад орж ирсэн санал нь энэ. Энэ дээр бид нар найруулгын юм хийж байгаа юм.

Ц.Нямдорж: Үндэслэл нь юу байгаа юм бэ. Тэр Засгийн газар гэж байсныг яагаад Ерөнхийлөгч болгосон бэ.

Д.Дондог: Хууль санаачлагч Зүмбэрэллхам.

Д.Зүмбэрэллхам: Хуучин хуулийн 34.7-д зөвлөлийн даргыг орон тооны гишүүдийн дотроос  Ерөнхийлөгчтэй зөвшилцөн Ерөнхий сайдын санал болгосноор УИХ 6 жилийн хугацаагаар томилно гэсэн ийм заалттай. Тэгээд энэ одоогийн хуулийн өөрчлөлтөөр зөвлөлийн даргыг Ерөнхийлөгчийн санал болгосноор УИХ 6 жилийн хугацаагаар томилох бөгөөд нэр дэвшигч нь төрийн жинхэнэ албан тушаалд 15-аас доошгүй жил ажилласан гээд ингээд шалгуур заагаад ингэж өгсөн. Тэгээд энэ юу нь Ерөнхийлөгч өөрөө намын гишүүн бус субъект. Тийм учраас энэ хүнийг санал болгох нь зүйтэй гэсэн ийм байр сууринаас хандаж энэ саналыг оруулж ирсэн юм.

Ер нь хуулийн маань үзэл баримтлал улс төрийн нөлөөллөөс төрийн албыг зайдуу байлгах, энэнд ялгаа зааг гаргах гэсэн гол үндсэн агуулгыг дотроо багтааж байгаа. Тийм учраас Ерөнхийлөгч санал болгох нь зүйтэй гэсэн ийм байдлаар орсон.

Д.Дондог: Санал байна уу энэ дээр. Алга уу. Бат-Үүл гишүүн.

Э.Бат-Үүл: Одоо сайн хэлж мэдэхгүй байна. Энэ Үндсэн хуультай хэр нийцэж байгаа вэ. Ер нь Үндсэн хуулин дээр Ерөнхийлөгчийн бүрэн эрхийг тодорхойлсон заалтууд бий л дээ. Яах вэ би яагаад ингээд байна вэ гэхээр одоо ер нь олон институц дандаа Ерөнхийлөгчөөр дамжиж ордог болоод байгаа юм. Тэр бүрэн эрхтэй нь хамаатай юу, үгүй юү гэдгээс үл шалтгаалан ийм байдлаар хийдэг болоод байгаа л даа.

Тэгээд би энийг Үндсэн хуулиндаа хэр нийцэж байгаа вэ гэж сонирхоод байгаа юм.

Д.Дондог: Зүмбэрэллхам зөвлөх.

Д.Зүмбэрэллхам: Ерөнхийлөгчийн бүрэн эрхийн тухайд бол Ерөнхийлөгчийн үндсэн бүрэн эрхийг Үндсэн хуулинд заасан  тодорхой бүх эрхийг хуулиар зааж өгдөг. Тэгэхээр хуулинд бол Ерөнхийлөгчид тодорхой бүрэн эрхийг хуулиар Ерөнхийлөгчид бүрэн эрх олгож болно гэж ийм заалттай. Тийм учраас энэ бүрэн эрхийн хувьд хэрвээ ингэж заахад Үндсэн хуультай зөрчилдөх зүйл байхгүй юм. Зүгээр яг одоо манайд тогтож байгаа жишгээр ерөнхийдөө хараат бус, бие даасан байх, улс төрөөс хөндий зайдуу байх ёстой ийм институцүүд дээр Ерөнхийлөгчийн саналаар ордог ийм жишгийг ер нь барьж байгаа. Тийм учраас энэ удаа ч гэсэн энэ журмаар Ерөнхийлөгч санал болгох нь зүйтэй юм гэсэн ийм санаа явж байгаа юм.

Д.Дондог: Өөр саналтай хүн байна уу. Алга уу.

Санал хураалт явуулъя.

4 дүгээр саналыг 34.7. Саяын найруулсан уншсан хэсгийг баталъя, дэмжье гэж байгаа гишүүд гараа өргөе. Саяын саналыг. 11-7 гишүүн.

5. Төслийн 2 дугаар зүйлийн 15 буюу хуулийн 34.9.5-ын /эсвэл Хүний эрхийн үндэсний комиссын дарга/” гэснийг хасъя гэж байна. Насанжаргал тайлбар хэлье.

Д.Насанжаргал: Төрийн албаны зөвлөлийн орон тооны бус гишүүн болох ийм албан тушаалыг зааж өгсөн. Энэ төсөл санаачлагч санал оруулж ирэхдээ эсвэл энэ албан тушаалыг, эсвэл нөгөө албан тушаалыг гэсэн хоёрдмол утгатай оруулж ирсэн байгаа юм. Тэгээд ажлын хэсэг дээр ярьж байгаад Үндэсний аюулгүй байдлын зөвлөлийн даргыг нь байлгаад Хүний эрхийн үндэсний комиссын дарга гэдгийг нь хасъя гэдгээр л тогтчихоод байгаа юм.

Аль нэгээр нь шийдэхгүй бол. Үндэсний аюулгүй байдлын нарийн бичгийн дарга.

Д.Дондог:  Хоёр утгатай байхаар нэг тодорхой заалт байх нь зүйтэй гэсэн санаагаар л нэгийг хасч байгаа юм.

Содномцэрэн гишүүн.

Ч.Содномцэрэн: Тэгэхээр миний бодлоор бол Хүний эрхийн үндэсний комисс нь дарга нь баймаар санагдах юм. Энэ чинь хүний эрх зөрчигдөх барих асуудал бол ялангуяа Төрийн албаны юун дээр нэлээд гардаг шүү дээ, өргөдөл гомдол их ирдэг. Тэгээд тэр нь байвал яасан юм бэ. Нөгөө Үндэсний аюулгүйн зөвлөл гэдэг чинь арай өөр чиглэлийн юм шиг санагдаад байх юм. Ер нь төрийн албан хаагчийн хувьд Үндэсний аюулгүйн зөвлөлөөсөө илүү Хүний эрхийн комисс нь арай байвал зүгээр юмуу гэж бодох юм. Ажлын хэсэг дээр энэ хүний эрхийг яагаад хасъя гэсэн юм бэ.

Д.Дондог: Хариулт өгье. Баярцогт гишүүн тайлбар өгье, ажлын хэсгийн гишүүн.

С.Баярцогт: Ер нь яагаад анхнаасаа ийм хоёр заалт оруулаад ирчихсэн юм бэ гэхээр эхний Үндэсний аюулгүй байдлын зөвлөлийн нарийн бичгийн дарга чинь улс төрийн албан тушаал байсан байхгүй юү. Энэ хуулин дотор нь төрийн албан тушаалтан болгож байгаа байхгүй юү. Тусгай албан тушаалтан, тэгээд нам бус болгож байгаа юм. Хэрвээ энийгээ хийчихвэл энэ нь шууд автоматаар явчих юм. Хэрвээ  Үндэсний аюулгүй  байдлын зөвлөлийн нарийн бичгийн дарга улс төрийн албан тушаалаар үлдвэл энд байж болохгүй гэсэн утгаар хасаад ороод ирсэн юм байна лээ. Нэгэнт энэ хуулин дотроо төрийн тусгай албан хаагч болоод нам бус болж байгаа юм чинь шууд оруулаад явчихъя гээд тэгээд хасчихсан ажлын хэсэг дээр ярилцаад ойлгомжтой л ийм зүйл байгаа юм.

Угаасаа логик нь Үндэсний аюулгүй байдлын зөвлөлийн нарийн бичгийн даргыг оруулъя  гэж оруулж ирсэн юм байна лээ. Тэгэхдээ тэр хүн нь өөрөө улс төрийн албан тушаалтан болчихоод байгаа байхгүй юү. Улс төрийн албан тушаалтайг нь энэ дээр өөрийг нь авч хаяж байгаа юм. Тэгээд тусгаад оруулаад.

Д.Дондог: Одхүү гишүүн.

Д.Одхүү: Содномцэрэн гишүүний асуудлыг тодруулах маягаар. Ер нь бол тэр зөвлөлд чинь үндсэндээ хүний эрхийн асуудал оролцохоос биш Үндэсний аюулгүй байдлын зөвлөлтэй ямар юм орох юм бэ гэж би тодруулж асуумаар байна шүү дээ. Үндэсний аюулгүй байдлын зөвлөл Төрийн албаны зөвлөлд ямар хамаатай юм бэ, тэр хүнийг төрийн албаныг томилохдоо Аюулгүй байдлын зөвлөлийн нарийн бичгийн дарга байдаг нь ямар учиртай юм бэ. Тэр логик нь харагдахгүй байна л даа. Тайлбарлаж өгөхгүй юү.

Д.Дондог: Баярцогт гишүүн.

С.Баярцогт: Энэ бол төрийн албанд шалгаруулж авч байгаа хүмүүсийн асуудлыг шийдвэрлэх үндэсний зөвлөл Төрийн албаны зөвлөл чинь бол.Тэгэхээр тэнд ямар хүн байх нь зүйтэй вэ гэдэг асуудлыг ярьж байгаад Үндэсний аюулгүй байдлын зөвлөлийн нарийн бичгийн дарга байх нь зүйтэй юм. Яагаад гэвэл энэ төрийн албан тушаалд авч байгаа хүмүүс чинь шалгуурын асуудал. Тэрнээс энэ дотор хүний эрх зөрчигдөх асуудал ерөөсөө байхгүй. Зөвхөн шалгалт авах л асуудал байгаа шүү дээ. Шалгаруулалтаар орж ирж байгаа бүх заалт бол Монгол Улсын иргэний хувьд тэгш нээлттэй байгаа байхгүй юү. Тэгэхээр энэ дээр хүний эрх зөрчих тухай асуудал бол байхгүй. Харин асуудалд хандах талаасаа бол төрийн өндөр албан тушаалд ажиллах хүмүүс, төрийн тусгай албан тушаал хаших хүмүүсийн хувьд Үндэсний аюулгүй байдлын зөвлөлийн нарийн бичгийн дарга энэ талаасаа оролцож байх нь зүйтэй юм гэсэн энэ байр суурь нь илүү байсан. Энэ дээр бол ингэж айхтар яригдаагүй байхгүй юү. Хүний эрхийн асуудал уу, Үндэсний аюулгүй байдлын асуудал уу гэж үндсэндээ яригдаагүй зүйл байгаа юм.

Ингэж ац зааж оруулж ирсэн үндсэн шалтгаан бол угаасаа тэр улс төрийн албан тушаалтныг яах вэ гэдэг дээр нь анх ярьж байсан зүйл байгаа юм.

Ц.Нямдорж: Үгүй ээ энэ нэг юм байна.

Д.Дондог: Нямдорж дарга. За Одхүү гишүүн тодруулчихъя.

Д.Одхүү: Баяраа чиний тайлбарласнаар болохоор төрийн албанд томилогдож байгаа, тусгай албанд томилогдож байгаа улсууд заавал үндэсний аюулгүй байдлын зөвлөлийн нарийн бичгийн дарга гэдэг чинь ямар гаралтай, ямар юутай юм бэ гэдэг ч юмуу, эсвэл ямар нэгэн байдлаар аюулгүй байдалд хортой нөлөө үзүүлэх юмуу гэсэн дүгнэлт орж таарах болчихоод байнаа даа. Өөрөөр хэлбэл албан тушаалаар ингэж оруулсан тохиолдолд энэ байгууллага тодорхой хэмжээгээр дүгнэлт гаргаж өгдөг энэ байгууллагын ямар нэгэн байр суурь илэрхийлэгдэж байж энэ санал дүгнэлт гардаг болно гэж ойлгогдоод байна.

Тэгэхээр өөрөөр хэлбэл энгийн төрийн албан хаагч болгон Үндэсний аюулгүй байдлын зөвлөл гэдэг байгууллагын добр авч байх ёстой болж таарах гэж байна шүү дээ. Тэр логикоор нь өөрийн чинь түрүүний хасч байгаа логик нь Хүний эрхийн үндэсний комисст хамаагүй гэдэг логикоороо тэгвэл  Үндэсний аюулгүй байдалтай хамааралтай логик гарч ирээд байна энэ зөв үү.

С .Баярцогт: Ер нь төрийн албаны зөвлөлийн орон тооны бус гишүүд бүх албан тушаал нь ямар хэлбэрээр гардаг вэ гэхээр, уламжлалаар яаж явж ирсэн бэ гэхээр энэ төрийн институцүүдийн бүгдээрэнгийнх нь аппаратын удирдлагын хэмжээнд дандаа гарч ирсэн байхгүй юү. Одоо ч гэсэн бусад гишүүд нь тийм байгаа шүү дээ.

УИХ-ын Тамгын газрын Ерөнхий нарийн бичгийн дарга, Ерөнхийлөгчийн Тамгын газрын дэд дарга, Засгийн газрын Хэрэг эрхлэх газрын тэргүүн дэд дарга, Шүүхийн ерөнхий зөвлөлийн нарийн бичгийн дарга байгаа байхгүй юү. Тэгээд нэмж байгаа субъект нь өөрөө Үндэсний аюулгүй байдлын зөвлөлийн нарийн бичгийн дарга байх уу, эсвэл Хүний эрхийн комиссын дарга байх уу гэдэг хоёр юм яригдаж байгаад  тэртэй тэргүй энэ дандаа төрийн албан тушаалтнууд байгаа байхгүй юү. Тийм учраас Үндэсний аюулгүй байдлын зөвлөлийн нарийн бичгийн дарга нь байсан нь зөв юм байна гэсэн тийм логик орж ирсэн. Тэгээд яагаад ингээд ац тавьсан бэ гэдэг нь анхнаасаа хууль санаачлагч улс төрийн албан тушаалтан биш байсан бол Хүний эрхийн үндэсний комиссын даргын асуудал энд ерөөсөө хөндөгдөхгүй байсан юм гэж хэлээд байгаа байхгүй юү.

Д.Дондог: Зүмбэрэллхам зөвлөхөөс хариу хэлье. Сая ажлын хэсэг дээр ярьж байсан асуудал бол яг Баярцогт гишүүний хэлдгээр аль нэгээр нь шийдье гэж ярьсан болохоос биш тэр нь байх ёстой, энэ нь байх ёсгүй гэж нэг ч яриагүй юм. Одоо анхнаас нь тавьсан саналыг сонсъё. Ямар агуулгатай ингэж оруулж ирсэн юм бэ гэдгийг. Зүмбэрэллхам зөвлөх.

Д.Зүмбэрэллхам: Сая Баярцогт гишүүн ерөнхийдөө хариулчихлаа.

Ер нь анхнаасаа орж ирэхдээ бас төрийн албаны зөвлөлийн нарийн бичгийн дарга яг төрийн жинхэнэ албанд орох асуудал шийдэгдэх болов уу гэсэн юу байсан. Ер нь анхнаасаа яагаад ингэж оруулж ирсэн юм бэ гэвэл Төрийн албаны зөвлөлд мэдлэг чиг үүрэгтэй тийм агентлагийн төлөөлөл байх нь зүйтэй гэдэг энэ үзэл баримтлалаар оруулсан юм.

Салбарын ашиг сонирхол хамгаалдаг биш нийтлэг ашиг сонирхол хамгаалдаг ийм институцээс хүн оруулах нь зүйтэй гэсэн ийм үзэл баримтлал Үндэсний аюулгүй байдлын зөвлөлийн төлөөлөл тэнд байх нь зүйтэй гэсэн ийм үзэл баримтлалын үүднээс орж ирсэн. Тэгээд яагаад Хүний эрхийн үндэсний комиссын юуг болъё гэсэн бэ гэхээр ер нь орох нь зүйтэй гэж байж байгаа. Ажлын хэсэг дээр ч бид нар бас ярьсан юмаа. Энэ нарийн бичгийн дарга орсон нөхцөлд Хүний эрхийн үндэсний комисс хөндлөнгөөс нь хяналт тавиад явж байх нь илүү зохистой юм гэж ингэж яриад бид нар энэ Аюулгүй байдлын зөвлөлийн нарийн бичгийн дарга дээр тогтож орж ирсэн юм.

Д.Дондог: Нямдорж дарга.

Ц.Нямдорж: Аюулгүй зөвлөл гэж институц байхгүй шүү дээ Монгол Улсад тийм биз. Энэ чинь шүүх засаглал гээд нэг юм байгаа, хууль тогтоох гээд нэг юм байгаа, гүйцэтгэх гээд З юм байгаа шүү дээ. Тэгээд энэ чинь боловсон хүчний асуудал ярьдаг газар биш шүү дээ. Юу ярьдгийг нь та нар мэдэж байгаа юм байгаа биз дээ.

Үндэсний эрх ашиг хөндөгдсөн асуудлыг хаалттай хуралдаанаар авч хэлэлцдэг л газар шүү дээ. Мөн чанарыг нь алдагдуулж юм юманд чихээд байж хэрэггүй л дээ. Тийм учраас Хүний эрхийн комисс нь явдаг юмуу тэрүүгээр явдаг юм байгаа биз. Төрийн албаны зөвлөлийн шалгаруулалт хийж байхад Аюулгүйн зөвлөлийн нарийн бичгийн дарга тэнд ямар юмаа хийж суудаг байнаа. Дэмий шүү дээ.

Ер нь 94 оных байна уу, 96 оны Аюулгүй зөвлөлийн хууль байгаа юм. Энэ хуулийг шинэчлэх хэрэгтэй болсон юм байна лээ. Энэ санаагаа хэлээд гүйцэлдүүлж амжаагүй байсан. Нэг болохоор бүх юманд явж орж болмоор ч юм шиг, болохооргүй ч юм шиг ийм сонин бүтээгдэхүүн бий болчихоод байгаа юм, бүтээгдэхүүн гэх юмуу, юу гэх юм бэ. Тийм учраас энэ ерөнхий том юмруу нь орохгүйгээр зүгээр энэ Хүний эрхийн комисс гэдэг юмаар явчихбал яасан юм бэ.

Нарийн ярих юм бол Аюулгүйн зөвлөл чинь шал өөр юм ярьдаг, шал өөр мэдээлэлтэй төрийн ажил ярьдаг газар шүү дээ. Ямар ч хэрэггүй юманд аваачиж хутгалдаж хэрэггүй л дээ. Би бол тэр Хүний эрхийн комисс гэж байгаа бол тэрүүгээрээ явцгаа гэж хэлэх гээд байна.

Тэр хүний эрхээ яриад, төрийн албан хаагчийн эрх тэрэн дотор нь багтана гээд яриад хууль ном нь зөрчигдвөл тэрийгээ хэлээд сууж байдаг юм байгаа биз. Ер нь манай институцийн зөв төлөвшлийг бий болгох асуудал үнэхээр амин чухал болж ирж байна. Түрүүн Ерөнхийлөгчийн институцийн талаар Зүмбэрэллхам дахиад л буруу юм яриад явчихлаа шүү дээ. Улс төрийн л албан тушаал шүү дээ. Нам түдгэлзэхээр нь улс төрөөс өөр огт байхгүй улс төрч биш болчихдог юм шиг юм яриад, саармагжуулж байгаа үзэгдэл болохоос биш Ерөнхийлөгчийн сонгуульд парламент суудалтай намууд нэр дэвшүүлдэг шүү дээ. Тэгээд талцаж байгаад сонгогддог биз дээ. Энэ юмныхаа ерөнхий рамыг Үндсэн хуулийнх нь рамыг нь цаашаа зөв барьж явахгүй бол хууль болгоноор ахиулж юм өгсөөр байгаад энэ институцийг өөрийг нь эвдэж дууслаа миний харж байгаагаар. Ийм юмаа тэндээ ч гэсэн, тэр Их Хурлын гишүүд нь бодмоор юм.

Манай Үндсэн хуулийн ерөнхийлөгч чинь бол, үндсэн хуулиар Ерөнхийлөгч чинь бол ерөнхийдөө англи, японы хаадын маягийн институц байгаа шүү дээ. Тэгээд хууль болгон дээр янз бүрийн юм зүүсээр байгаад энэ институцийн төлөвшилд их муу нөлөөлөл үзүүлэх талруугаа яваад байна шүү дээ. Эцсийн дүндээ энэ чинь улс төрийн нөхцөл байдал хурцадмал болсон үед ч юмуу, улс орны нийтлэг эрх ашиг гарцаагүй хөндөгдсөн үед гарч ирж ганц дуугардаг ийм л институц шүү дээ. Тэгээд Ерөнхийлөгч байсан хүмүүс улс төрждөггүй юм шиг яриад бүгдээрээ л улстөрждөг шүү дээ. Гурван Ерөнхийлөгчийн нүүр бид нар үзэж байгаа биз дээ.

Одоо Үндсэн хуулийн цэцийн гишүүн болчихсон юм нь хүртэл намын сонгуулийн сурталчилгаанд яваад болж өгөхгүй байна шүү дээ. Завханд л давхиж явна саяхан. Ядаргаатай юм байна шүү дээ. Ийм ийм юмнууд байгаа учраас би зүгээр цэвэр Төрийн албаны зөвлөлийн бүрэлдэхүүнд Хүний эрхийн комиссын чиглэлийн хүмүүс нь байж байсан нь дээр юмаа гэж бодож байна.

Очирбат сая Завханд сонгуулийн ажил хийчихсэн явж байна лээ. Монгол төрөөр арван хэдэн жил тоглож байгаа юм зүгээр.

Д.Дондог: Бат-Үүл гишүүн асуулт асуух гэж байна уу, санал уу. Асуултаа ер нь болчихлоо. Бат-Үүл гишүүн санал.

Э.Бат-Үүл: Саяны Нямдорж гишүүний хэлсэн саналаар явсан нь дээр байхаа. Төрийн албаны зөвлөлийг бүрдүүлж байгаа нь ер нь Үндсэн хуулинд заагдсан институцээсээ л оръё. Тэгэхгүй бол нээрээ Үндсэн хуулийн биш институцүүдийг бид нар Хүний эрхийн комисс ч тэр, Үндэсний аюулгүй байдлын зөвлөлийн нарийн бичгийн дарга ч тэр энэ Их Хуралдаа хууль тогтоомжоор байгуулагдсан шүүх, гүйцэтгэх эрх мэдэл, хууль тогтоох эрх мэдлийн төлөөллөөс ороод явчихсан нь зүгээр байх.

Д.Лүндээжанцан: Авлигатай тэмцэх газрын дарга бас орж байгаа шүү дээ тэгвэл хамтад нь хас.

Э.Бат-Үүл: Тийм. Яагаад вэ гэхээр сая Нямдорж гишүүний хэлж байгаа Үндсэн хуулинд заагдаагүй институцээ оруулсаар байгаад бусад институцээ эвдээд байна. Үндсэн хуульд заагдсан хууль тогтоох Их Хурал байна, шүүх байна, прокурор байна тэгж ярих юм бол тэгээд Засгийн газар байна. Тэгээд явсан нь дээр.

Д.Дондог: Бат-Үүл гишүүн, Нямдорж гишүүн хоёрын санал хоёр  ижил байна гэсэн үг.

Э.Бат-Үүл: Тэр Авлигатай тэмцэх газрын дарга эд нарыг бүгдийг нь хассан нь дээрээ.

Д.Дондог: Санал хураалт явуулъя.

С.Баярцогт: Хэрвээ энэ хоёр санал хоёулаа дэмжигдвэл 34.4.3-т өөрчлөлт орно шүү дээ нөгөө тоонд өөрчлөлт орно шүү дээ.

Д.Дондог:Саналаа бичээд өгчихөөрэй. Би одоо гаргасан саналаар чинь хураалгая. Эхлээд ажлын хэсгийн саналыг хураалгаж таараа шүү дээ ороод ирсэн санал. Энэ нь дэмжигдэхгүй явчихвал саяын хоёр саналыг хураая тиймээ. Тэгж хураана биз дээ тиймээ ажлын хэсэг санал гаргачихсан юм чинь. Гишүүд анхааралтай.

Төслийн 2 дугаар зүйлийн 15 буюу хуулийн 34.9.5-ын “/эсвэл хүний эрхийн үндэсний комиссын дарга/” гэснийг хасъя гэсэн ийм санал байгаа юм.

Тэгэхээр энэ саналыг дэмжиж байгаа гишүүд гараа өргөе. Ингээд гишүүд дэмжсэнгүй.

Дараа нь цаана нь үлдэж байгаа санал дээр Бат-Үүл, Нямдорж хоёрын гаргаж байгаа санал бол Үндэсний аюулгүй байдлын зөвлөлийн дарга, дараагийн санал нь Авлигатай тэмцэх газрын дарга хоёрыг энэ Төрийн албаны зөвлөлийн орон тооны бус гишүүний бүрэлдэхүүнд оруулахгүй гэсэн ийм санал хурааж байна тийм ээ.

Нямдорж дарга бол Хүний эрхийг оруулъя гэсэн юм.

Д.Лүндээжанцан: Уул нь гаднаас нь Төрийн албаны зөвлөл хүний эрхтэй холбогдуулж яаж байна вэ гэдгийг нь гаднаас нь хяналт тавих ёстой байгууллага шүү дээ.

Бат-Үүл гишүүний саналаар давхар хураалгая гэж байна. Тэгээд дараагаар нь дэмжигдэхгүй бол дараагийн санал яригдана тиймээ.

Бат-Үүл гишүүн бол саяын Үндэсний аюулгүй байдлын зөвлөлийн нарийн бичгийн дарга, Авлигатай тэмцэх газрын даргыг энэ орон тооны бус гишүүний бүрэлдэхүүнээс хасъя гэсэн санал оруулж ирж байна.

Э.Бат-Үүл: Би бол ерөөсөө Үндсэн хуулийн институцүүдээс.

Д.Дондог: За заалтаар нь явчихъя.

Шинээр нэмсэн 34.8.5, 34.8.6 дахь заалтуудыг хасъя гэсэн саналыг дэмжиж байгаа гишүүд гараа өргөе. 12-10. Энэ саналууд ингээд хасагдлаа.

Тэгэхээр дараа нь тоон дээр өөрчлөлт орох нь байна  тиймээ.

Тэгэхээр өөр тийм санал оронд нь нэмье гэдэг санал гарахгүй учраас тоо өөрчлөгдөнө гэж гараа өргөе. Ерөнхийд нь зарчмын хувьд дэмжчихье. Өөрөөр хэлбэл 9 байгаа бүрэлдэхүүнийг 7 болгоно гэсэн ийм ойлголт цаана нь хураагдаж байна шүү. Тоо бол өөрчлөгдөж байна гэсэн үг. Хоёрыг нь хасчихаар. Өөр оронд нь санал хийгээгүй учраас.

Санал хураалт явагдаж байна. 12-9.

6. Төслийн З дугаар зүйлийн 13 буюу хуулийн “Зөвлөлийн бүрэн эрх” гэсэн 35 дугаар зүйлийн 35.1.6 дахь заалтыг дараахь байдлаар өөрчлөн найруулсныг хасах гэж байна.

“Төрийн захиргааны болон хуульд өөрөөр заагаагүй бол төрийн тусгай албаны удирдах ба төрийн өмчит болон төрийн өмчийн оролцоотой хуулийн этгээдийн төлөөлөн удирдах зөвлөлийн дарга, гишүүн, төсвийн бусад байгууллагын ерөнхий менежерийн үүрэг гүйцэтгэх удирдах албан тушаалд томилогдох ажилтныг УИХ-аас тогтоосон журмын дагуу сонгон шалгаруулж, тухайн удирдах албан тушаалд тавигдах ерөнхий болон тусгай шаардлагыг хамгийн сайн хангаж буй нэг нэр дэвшигчийг сонгож томилох, чөлөөлөх.

Баярцогт гишүүн санал хэлье.

С.Баярцогт:  Энэ    миний саналыг буруу биччихсэн байна гэж би бодоод байна л даа. Би бүгдийг нь хасъя гээгүй байхгүй юү. Би энэ томилж, чөлөөлдгийг нь хасъя. Нэг нэр дэвшигч санал болгодог эрх нь Төрийн албаны зөвлөлд байг гэж байгаа байхгүй юү. Одоо З-ыг дэвшүүлчихээд байгаа учраас Төрийн албаны зөвлөл чинь утгагүй болчихоод байгаа байхгүй юү. Одоо зүгээр нэгийг л өгдөг болъё. Харин би томилох, чөлөөлөх гэдэг тэр эрхийг нь авъя гэсэн чинь аваачиад заалтыг нь бүтнээр нь хасъя гээд оруулчихсан байх юм.

Д.Дондог: Одхүү гишүүн асуу.

Д.Одхүү: Энэ өргөн барьж байгаа өөрчлөх тухай юун дээр чинь 35.1.6 гэдэг заалт алга байна шүү дээ. Энэ ямар үндэслэлтэйгээр тэгж орж ирж байгаа юм бэ. Өөрөөр хэлбэл төсөл дээрээ  эхэлж ярьж байж ингэнэ биз. Энэ чинь шууд энэ төсөл биш шууд хуучин хууль руугаа орчихсон байна тийм үү.

Д.Дондог: Тийм за би юу яагаадахъя.

Д.Одхүү: Тэгэхээр энэ чинь даргаа бид нар чинь энэ өргөн барьж байгаа хуулийг хэлэлцэж байгаа шүү дээ. Тэгэхээр энэнтэйгээ холбосон юм чинь байхгүй байна шүү дээ Тамгын газраа.

Д.Дондог: Өргөн баригдсан хуулийн төсөл дээр саяын энэ хасъя гэж байгаа өгүүлбэр тэр чигээрээ байгаа байхгүй юү.

Д.Одхүү: Хаана байгаа юм бэ. Хэддүгээр хуудсан дээр байгаа юм бэ. Би олохгүй л байна. За ойлголоо олчихлоо даргаа баярлалаа.

Д.Дондог: Байна уу. Өөр асуулт байна уу.

Баярцогт гишүүн бол бүхэлд нь хасахаар хийчихсэн байна. Зөвхөн сонгох, томилох гэдгийг нь хасаад бусад санаа, нэг хүн дэвшүүлнэ гэдэг санаа нь байг гэсэн санаа.

С.Баярцогт: Төрийн албаны зөвлөлд нэг хүнийг санал болгоно гэдэг нь байх ёстой гэсэн санал байхгүй юү. Тэгэхгүй бол нөгөө амин сүнс нь алга болчихгээд байна шүү дээ.

Д.Дондог: Бат-Үүл гишүүн асуулт асууя.

Э.Бат-Үүл: Одоо энэ чинь хуучирч асуудлаа бид яриад байна л даа. Асуухгүй бол болохгүй нь. Тэгэхээр бид нар Төрийн албаны үйл ажиллагааг шалгах ажлын хэсэг байгуулаад санал, гомдол янз бүрийн юм үзээд явж байсан л даа. Тэгэхэд ийм жишээ Төв аймаг дээр яриад байсан. Төрийн албаны зөвлөлийн санкцгүйгээр Засаг дарга нь очиод төрийн албан хаагчийг ажлаас нь чөлөөлөөд хаячихсан, хасаад хаячихсан. Тэгээд тэр төрийн албаны нөхөр нь буцаж ажилдаа орж чаддаггүй шүүх сахиад суугаад байдаг. Төрийн албаны салбар зөвлөл шийдвэр гаргаж оролцох эрхгүй байлуу даа нэг ийм бантан болчихоод байсан байхгүй юү. Тэрийг янзалъя гээд уг нь ярьж байсан л даа. Тэгээд Баярцогтын юутай хамаатай байна. Тэгээд Төрийн албаны зөвлөл нэг хүнийг л санал болгоё. Яг авагдах санал. Түүнээс гадна улс төрийн албан тушаалтан очиод халчихсан хүнийг шүүхээр л яваад байдаг байхгүй юү. Тэгдэг байхаа Норовсамбуу гуай.

Тэрийг нь Төрийн албаны салбар зөвлөл шийддэг байхаар шийдье гээд яриад байсан.

Д.Дондог: Норовсамбуу гуай хариулт өгье.

Ж.Норовсамбуу: Түрүүчийн маргаан яагаад Хүний эрхийн үндэсний комисс, Аюулгүй байдлын нарийн бичгийн даргын яриа үүсэв гэхээр энэ хуулийн төсөл дээрээ Төрийн албаны зөвлөлийн даргыг шууд Ерөнхийлөгч санал болгож оруулах болохоор орон тооны гурван гишүүнээсээ нэгийг нь даргаар шууд Ерөнхийлөгч оруулж байгаа учраас нэг хүний асуудал гараад ирсэн. Энэ дотор хуучнаасаа Шүүхийн ерөнхий зөвлөлийн нарийн бичгийн дарга, ухаан нь бол Ганбаяр дарга байдаг байсан л даа. Тэгж хийдэг байсан учраас нэг гишүүн нь яагаад Шүүхийн ерөнхий зөвлөлийн нарийн бичгийн дарга нь, ер нь заавал сондгой тоотой байлгүй болохгүй байгаа. Энийг зохицуулаад редакци хийж болох байхаа гэж би бодож байгаа. Тэр нь хэвээрээ үлдэх юм байна хуучин юугаараа.

Нөгөө талаасаа улс төрийн албан тушаал бол Төсвийн ерөнхийлөн захирагч хүн өнөөдөр Монгол Улсад. Төрийн албаны мөрдөж байгаа төсвийн тухай хуулиараа. Төсвийн байгууллагын удирдлага, санхүүжилтийн хуулийн 45.1-ээр бол менежерийн тогтолцоо бол 3200 менежерийг бид нар өнөөдөр сонгон шалгаруулалтын аргаар хийж байгаа. Энэ нь яамдын  Төрийн нарийн бичгийн дарга, аймгийн Засаг даргын Тамгын газрын дарга, сумын Засаг даргын Тамгын газрын дарга байгаа. Өөрөөр хэлбэл Төсвийн ерөнхийлөн захирагч Төсвийн байгууллагын удирдлага, санхүүжилтийн тухай хуулиар өөрийнхөө эрхийг хуульд заасан төсвийн эрхийн хуулиараа менежертээ шилжүүлсэн. Тэгээд менежер нь  нэг хүнийг ажилд авах, цалинг нь тогтоох, урамшуулах, халах гэсэн 4 эрхийг нөгөө улс төрийн албан тушаалаасаа илүү эдэлж байгаа өнөөдрийн зохицуулалтаар.

Ийм учраас бид нар юу гэж шийдэж байна вэ гэхээр энэ дээр улс төрийн албан тушаалтан төсвийн ерөнхийлөн захирагч нэг хүнээ халчихсан байхад ухаандаа сайд хүн ажлаасаа халж байя л даа. Аймгийн Засаг дарга нь халж байгаа. Энийг чинь яах вэ гэхээр Ерөнхий менежер нь Төрийн нарийн нь байдаг, доод талын албан тушаалын хүн байдаг учраас ерөнхийлөн захирагчийнхаа шилжүүлсэн эрхээ нөгөө хүн улс төрийн албан тушаал нь зөрчиж байгаа юм нөгөө хуулийнхаа хүрээгээр. Гэтэл энийг чинь яаж зөрчих вэ гэхээр албан хаагч асуудлаа тавихаар зэрэг салбар зөвлөлүүдээр ороод шүүхээр оччихоод байгаа юм.

Шүүх нь юу гэх вэ гэхээр энэ асуудал дээр ерөнхий менежер эрхээ шилжүүлсэн байна гээд нөгөө хүн буруутах хэцүү, зөвтөх хэцүү болчихоод дээр нь дарга сууж байдаг. Тэгээд л яаж ч чадахгүй байгаа юм л даа. Байдал бол ийм л байгаа. Тийм учраас аливаа тохиолдолд жаахан улс төрөөс нь ангижруулах талдаа түдгэлзүүлнэ гэдэг чинь эрхзүйн зохицуулалтын хувьд процесс нь их зөв юмуу даа гэж харагдаад байгаа юм л даа.

Тийм учраас энийгээ Төсвийн байгууллагын санхүүжилтийн хуулийнхаа ерөнхий менежерийн 5 дугаар бүлгийн 21 заалтыг тэр чигээр нь аваад явах нь зөв юм болов уу гэж бодсон л доо. Тэгээд энэ дээр тийм ойлголттой байгаа гэдгийг хэлье.

Д.Дондог: Энэ асуудал сайн ярих асуудал л даа. Энэ сонгуулийн дараа баахан халалт, солилт явагдаад байдаг учраас цэвэр төрийн алба нь хүнээ шийддэг байх юм бол төрийн халалт, солио зөвхөн улс төрийн албан хаагчид дээр явах юм гэдэг утгаар орж ирсэн санаа шүү дээ.

Э.Бат-Үүл: Шалгалтын явцад яасан юм бэ гэхээр төрийн албан хаагчийг Засаг дарга нь аваачиад халаад хаячихсан. Нөгөөдөх нь шүүхээр очиод зөвтөөд гарчихсан. Эргэж томилогдож чадахгүй бөөн будлиан болчихсон байгаад байсан тиймээ.

Ж.Норовсамбуу:  Одоо нөгөө Эрүүгийн байцаан шийтгэх хуулиараа одоо заавал ажилд нь эргүүлж томилж цалингий нь өгнө, хичнээн хохирол хүлээлгэнэ түүнийг нь хэрвээ ажилд томилж шүүхийн шийдвэрээ биелүүлэхгүй бол Байцаан шийтгэх хууль, Эрүүгийнхээ хуулиараа эрүүд татагдахаар зүйл ангитай байж байгаа юм. Тэр нь хэрэгжихгүй л байгаа юм.

Тийм их мөнгө гаргаад өгдөг дарга ч байхгүй, тэгээд хүний давхар цалинг төлөөд түр гэдэг юм байснаас болоод 6 сарын цалинг давхардуулан төлдөг тийм эрх мэдэлтэнгүүд олширчихсон л байхгүй юү. Тийм учраас зааглая гэж бодоод байгаа юм.

Д.Дондог: Одоо бол төрийн албаны зөвлөл шалгаруулалт явуулаад хэд хэдэн хүний гараад очихоор зэрэг эхний хүн орохгүй тэгээд тэр хүнд таалагдсан дараагийн хэн нэг хүн ороод ингээд сонгон шалгаруулалт хийсний үр дүн бас байхгүй байгаад байгаа юм, ийм ийм шаардлагуудаас энэ санаа гарч ирсэн  юм.

Өөр санал, тайлбар, танилцуулга байна уу, за Одхүү гишүүн байна гэж байна.

Д.Одхүү: Бичиж амждаггүй, энэ заалтаас төрийн албаны, тусгай албаны удирдах ба гэдгийн удирдах ба төрийн өмчид болон төрийн өмчийн оролцоотой хуулийн этгээдийн төлөөлөн удирдах зөвлөлийн дарга,  гишүүн төсвийн бусад байгууллагын ерөнхий менежерийн үүрэг гүйцэтгэх, удирдах гэсэн энэ хэсгийг хасмаар байна. Энэ тайлбар их амархан шүү дээ. Нэгдүгээрт гэвэл төрийн болон орон нутгийн өмчийн тухай хуулиар явж байгаа.

Одоо энэ монголын хэдэн том төрийн менежментэд үлдэж байгаа юунуудыг чинь төлөөлөн удирдлагыг тэр хуулиар зохицуулаад Төрийн өмчийн хороо хэрэгжүүлж байгаа. Өөрийн хуультай, өөрсдөө төлөөлөн удирдах зөвлөлөөс Төрийн өмчийн хороо оролцогч гэдгээр Засгийн газрын хоорондын хэлэлцээрээр томилчихсон хүмүүс явдаг юм.

Тэгэхээр энэ бол  энүүгээр Төрийн албаны зөвлөлөөс томилогдох бололцоо байхгүй. Тэгж сонгон шалгаруулж байдаг тийм юм байхгүй, энэ чинь шууд төрийн төлөөлөл байгаа учраас ямар ч арга байдаггүй юм. Тэгэхээр энийг хасахаас өөр аргагүй юм байна. Нөгөө хуультай зөрчилдөж байгаа учраас энийг хасъя гэсэн санал оруулж байна.

Би биччихээд явна л даа.

Д.Дондог:  Зүмбэрэллхам зөвлөх тайлбар хийгээдэхье.

Д.Зүмбэрэллхам: Энэ нэгдүгээрт төрийн болон орон нутгийн өмчийн тухай хууль дагалдаж энэ асуудлыг сая Одхүү гишүүний ярьдаг асуудлыг бас төрийн албаны тэр орон нутгийн өмчийн тухай хуульд нэмэлт, өөрчлөлтөөр дагалдах хууль болоод оруулчихсан байгаа нэгд.

Хоёрт энэ төрийн захиргааны болон энэ урт өгүүлбэртэй энэ юуг яагаад ингэж томилох, чөлөөлөх гэдгээр оруулсан бэ гэхээр ерөөсөө улс төрийн албан тушаал, төрийн жинхэнэ албан тушаал хоёрыг ерөөсөө энүүгээр зааглая, ерөөсөө улс төрийн албан тушаал, улс төрийн хүрээнээс томилгоо хийх, төрийн жинхэнэ алба руу томилгоо хийдэггүй ийм байдлаараа ингэж л зааглах шугамтай байхгүй бол одоо цаашдаа улс төрийн нэг хэсэг нь төрийн захиргааны журмаар жинхэнэ албаны юугаар томилогддог, нөгөөх нь тэрний хажуугаар дээрээс улс төрийн томилгоо хийгддэг ийм юмнууд цаашдаа явахгүй бол энэ хуулийн маань үзэл баримтлал ерөнхийдөө энэнтэй холбоотой юм гэж би тайлбарламаар байна.

Д.Дондог: Нямдорж дарга.

Ц.Нямдорж:  Улсын үйлдвэрийн газрын төлөөлөн удирдах зөвлөлийн гишүүнийг Төрийн албаны зөвлөл томилох гэсэн юм оруулж ирчихээд зүтгүүлээд байх юм. Төрийн өмчийн болон төрийн өмчийн оролцоотой гэсэн юм оруулсан байна шүү дээ. Энэ амбицаа та нар боль л доо. Ямар зовлонтой юм бэ. Бүгдийг нь томилохоор юм оруулж ирсэн байна шүү дээ. Төрийн захиргааны гэж байгаа юм, хуульд өөрөөр заагаагүй бол төрийн тусгай албаны удирдах ба гүйцэтгэх гэхээр тагнуулын дарга нарыг бас томилох гэж байгаа байхгүй юү.

Төрийн тусгай албаны гэж байгаа юм. Төрийн тусгай албанд чинь сая хуулиар гааль орсон. Тусгай алба гээд орчихсон байна лээ. Тэгээд төрийн өмчит болон төрийн өмчийн оролтоотой хуулийн этгээдийн төлөөлөн удирдах зөвлөлийн дарга, гишүүн гэж байгаа юм.

Төсвийн бусад байгууллагын ерөнхий менежерийн үүрэг гүйцэтгэх удирдах албан тушаалд томилогдох ажилтныг УИХ-аас тогтоосон журмын дагуу сонгон шалгаруулж тухайн удирдах албан тушаалд тавигдах ерөнхий болон тусгай шаардлагыг хамгийн сайн хангаж буй нэг нэр дэвшигчийг сонгож томилох, чөлөөлөх гэж байгаа юм.

Ингээд бүх хүнийг томилдог болох ийм томъёолол оруулж ирсэн байна л даа тийм биз.

Д.Зүмбэрэллхам: Энд бас хуульд өөрөөр заагаагүй бол гэсэн ийм юу байгаа л даа.

Ц.Нямдорж. Битгий ийм олон долоон юм яриад бай та нар. Хийдэг хийдэг ажлаа хийдэг хийдэг газартаа л хийцгээчих. Хуулинд ийм хулгайн муухай аргаар эрх мэдэл төвлөрүүлдэг заваан амбицаасаа та нар хэзээ болих юм бэ. Тэр сайд чинь юу хийх юм бэ, Төрийн нарийн бичгийн дарга чинь юу хийх юм бэ, ТҮЗ юу хийх юм бэ, Төрийн өмчийн хороо юу хийх юм бэ, тусгай алба, Засгийн газар юу хийх юм бэ. Бүгдийг нь хамж байна шүү дээ. Энэнээсээ больцгоо. Энэ томъёоллыг нь унагаад гишүүд минь хая. Энэ нээрээ хэтэрч байнаа.

Д.Одхүү: Тэр төрийн өмчийн болон төрийн өмчийн оролцоотой гэдэг чинь шууд төрийн өөрийн төлөөлөл байгаа шүү дээ. Тэрийг бол томилж конкууд зарлаж ингэж утгагүйтэж ерөөсөө болохгүй. Наадахь чинь ерөөсөө болдоггүй эд байхгүй юү. Наадахь чинь маш нарийн, ялангуяа энэ хэдэн том хамтарсан үйлдвэрүүд болон юмнууд дээр чинь энэ ингэж зарлаж уралдуулж байдаг тийм юм ерөөсөө байж болдоггүй байхгүй юү. Яг бодлогоороо тэр төлөөллийг хэрэгжүүлж байгаа төрийн байгууллагад өөрсдийнхөө шууд хүмүүсийг томилдог байхгүй юү.

Энийг бол сонгон шалгаруулж ингэж алиатаж ерөөсөө болохгүй.

Д.Дондог: Бат-Үүл гишүүн.

Э.Бат-Үүл: Би асуух гээд байна. Нямдорж гишүүнээ, Одхүү гишүүнээ. Одхүү гишүүн бол Төрийн өмчийн хороонд ажиллаж байсан ёстой туршлагатай байгаа. Энд гол санаа нь сая Зүмбэрэллхамын хэлээд байгаа энэ улс төрийн албан тушаалтан, төрийн албан тушаалтан хоёрын заагийг гаргаж энэ хамааралт байдлыг байхгүй болгоё гээд байгаа л даа. Үнэндээ бид нар мэдэж байгаа шүү дээ. Улс төрийн албан тушаалтнууд чинь сайд, бүх хүмүүс нь очиод нөгөө төрийн албан тушаалтнаа хусаж хаяад нөгөөдөх нь ямар ч тогтвор баталгаа байхгүй болоод тэгээд нөгөөдөхийнхөө дор ороод захиалгыг нь биелүүлээд явдаг шүү дээ.

Жишээ нь ингэж болохгүй юү Нямдорж гишүүнээ.

Жишээ нь төрийн албаны төв байгууллагын санкцгүйгээр тийм үйлдэл хийж болохгүй гэж оруулж болохгүй юү. Өөрөөр хэлбэл томилж, чөлөөлдөг. Больё л доо одоо. Төрийн албаны салбарын хүнийг томилж, чөлөөлөөд байдгаа болъё гэхэд санкцгүйгээр тийм юм хийж  болохгүй гэж болохгүй юү. Тэгэхгүй бол нээрээ улс төрчид орж ирээд мөн ч муу аргаар үзнэ шүү дээ Нямдорж гишүүнээ.

Өөрөөр хэлбэл Төрийн албаны зөвлөлийн санкцтайгаар томилж чөлөөлөөд.

Д.Дондог:  Нямдорж дарга эхлээд хэлчихье.

Ц.Нямдорж: Би энэ дээр нэг тайлбар хэлээдэхье. Энэ ерөөсөө хуучин хийж байсан эрх мэдлийн хүрээнд үлдээмээр байгаа юм л даа. Энэ Засгийн газрын Төрийн албаны зөвлөл гэдэг чинь үнэндээ бол Их Хурлын дэргэдэх байгууллага гэж явагдаж байгаа биз дээ номынхоо дагуу мөн биз. Их Хурлаас байгуулсан дэргэдэх байгууллага.

Гэтэл одоо энд болохоор Засгийн газрын бүх албан тушаалтныг томилддог, тэрбайтугай үйлүдвэрийн газрын удирдлагыг томилдог, ТУЗ-ийг нь томилдог ийм юм болгож засаглалын мөн чанарыг алдагдуулах юмруу явж байна шүү дээ. Тэгээд мэдэн будилаад чимээгүй. Ер нь манайхан хууль хэлэлцэх үедээ дандаа нэг муу аргаар өөртөө эрх мэдэл төвлөрүүлдэг. Яах гэж Тамгын газар та нар ийм томъёолол хийж өгсөн юм бэ.

Ч.Содномцэрэн: Хуучин заалтаараа явж болохгүй юм болов уу. Энэ чинь одоо ингээд бодоод үзэхээр төрийн өмчит болон төрийн өмчийн оролцоотой гэхээр цэцэрлэг, ясли хүртэл орчихно байна шүү дээ. Цэцэрлэг, яслийн эрхлэгчийг хүртэл эндээс яах нь байна шүү дээ. Их, дээд сургуулиуд орчихно. Хуучин хуулин дээрээ төрийн захиргааны болон хуулинд өөрөөр заагаагүй бол тусгай албадын юу гээд ийм хоёрхон юу л байгаа шүү дээ. Энүүгээрээ явчихаж болохгүй юү.

Энэ чинь төрийн өмчит болон гэхээр төрийн өмчтэй их, дээд сургуулиуд байна, төрийн өмчтэй сургуулиуд байна, цэцэрлэг яслиуд байна. Эд нарыг чинь замбараагүй юм болох юм бишүү. Хүчрэх юмуу Төрийн албаны зөвлөл. Нэг цэцэрлэгийн эрхлэгчийг солино гээд  сууж байх нь хэр оновчтой зохистой юм бэ. Энийг хуучнаар нь явуулчихаж болохгүй юү гэсэн ийм санал байна.

Д.Дондог: Энэ дээр Өнөбаатар хариулъя.

Б.Өнөбаатар: Би нэг тайлбар хэлье.

Тэр томилох, чөлөөлөх гэдгийг бүр хасчихъя л даа. Логик нь юундаа байна вэ гэхээр хуучин УИХ-аас баталсан 24 дүгээр тогтоол дээр Төрийн албаны зөвлөл сонгон шалгаруулалт явуулаад З-5 хүний нэр дэвшүүлнэ гэж байгаа юм. Тэрнийг л нэг болгочихвол болно л доо. Тэр төрийн өмчийн оролцоотой хуулийн этгээд гэдэг чинь Төсвийн байгууллагын удирдлага, санхүүжилтийн хууль дотор Төрийн албаны зөвлөл энэ төрийн өмчийн оролцоотой хуулийн этгээдийн төлөөлөн удирдах зөвлөл дараахь гишүүнийг сонгон шалгаруулна гээд шууд заачихсан байгаа байхгүй юү.

Тэгэхээр энийг чинь авч хаяна гэхээр тэр хууль чинь үйлчлэхээ больчихоод байгаа юм. Тэгэхээр журман дотроо бас л З-5 хүн гэдэг чинь эндээ хамаарагдаад нэг хүн гэж болохоор л байгаа байхгүй юү.

Д.Дондог:  Бат-Үүл гишүүн, дараа нь Одхүү гишүүн.

Б.Өнөбаатар: Чөлөөлөх нь ийм байгаа юм. Чөлөөлөх дээр яг хуулиар бол Төрийн албаны зөвлөлийн ямар ч оролцоо байхгүй болчихоод байгаа байхгүй юү. Ганцхан ямар зарчим байна вэ гэхээр тэр хүн хууль бусаар чөлөөлөгдсөн гэвэл маргаанаа гаргаад салбар зөвлөлөөр хэлэлцүүлье. Салбар зөвлөлийн дүгнэлт зөв байна уу, үгүй юү гэдгийг тэр хүн шүүж үзээд би салбар зөвлөлийн дүгнэлттэй миний санал таарахгүй байна гэвэл дээд шатны төрийн албаны зөвлөлд хандаж байгаа юм.

Төрийн албаны зөвлөл Салбар зөвлөлийн дүгнэлт хууль зүйн үндэслэлтэй байна уу, үгүй юү гэдэг дээр дүгнэлтээ гаргаад хэрэв тэр хүний талд гарсан байгаад байгууллага нь зөвшөөрөхгүй, эсвэл тэр хувь хүн тэр шийдвэрийг зөвшөөрөхгүй бол хоёулаа шүүх рүү очиж байгаа юм.

Төрийн албаны зөвлөлийн дүгнэлт ч тэр захиргааны шүүх рүү очиж байгаа юм.

Э.Бат-Үүл: Харин тийм. Тэгээд би асуугаад байна л даа. Энэ их чухал заалт шүү дээ. Би юу асуугаад байна вэ гэхээр зэрэг томилох дээр маргаан байхгүй, яагаад гэвэл төрийн албаны зөвлөлөөс нэг л хүн очно тэрийг л томилно тийм биз дээ тийм болчихсон.

Баярцогтын оруулж ирж байгаа чинь бид нарын ажлын дүгнэлт дээр орчихсон байгаа. Одоо чөлөөлөхийг яриад байна л даа. Нэг улс төрийн албан тушаалтан очиод тэгээд хавтгай чөлөөлж байгаа явдал гардаг л байхгүй юү даа. Яам нь нөгөө төрийн албаны хүнийг чөлөөлчихсөн. Тэгээд  тэр чөлөөлсний дараа яадаг вэ гэхээр яг саяны хэлдгээр салбар зөвлөлд гомдол гаргаад тэгээд яваад хоёулаа шүүхэд очиод тэгсээр байгаад дуусна, цөхрөөд л дуусна.

Энэ нь болчихож байна энэ дээр маргаан алга. Чөлөөлөх дээр дураараа явчих гээд байгаа байхгүй юү. Тэрийг яаж хянах юм бэ л гэж.

Д.Дондог: Саяын Бат-Үүл гишүүний чөлөөлөхтэй холбоотой санал дээр саналтай хүн байна уу.

Э.Бат-Үүл:  Томилох дээр бол маргаан алга, чөлөөлөх дээр л зовлон болчихоод байна.

Б.Өнөбаатар: Чөлөөлөх дээр Төрийн албаны зөвлөлийн ямар ч санал байхгүй юу ч байхгүй явчихаад байгаа байхгүй юү.

Д.Дондог: Одхүү гишүүн.

Д.ОДХҮҮ: Тэгэхээр ингэе дээ. Үүлээ наадахыг чинь өөрийн чинь болгоомжлолыг ойлгож байна. Наадахыг чинь оруулж болох байх. Миний оруулж байгаа бол зарчмын санал байгаа байхгүй юү. Би дахиад хэлээд байна шүү дээ. Төрийн өмчид болон төрийн өмчийн оролцоотой хуулийн этгээдийн төлөөлөн удирдах зөвлөлийн дарга гишүүдийг яаж томилдог зарчмыг өөрөө хамгийн сайн мэдэж байгаа хүн байж энэ дээр өөрөө яагаад дэмжихгүй байгаа чинь, мэдээж өөрийнхөө одоо байгаа байгууллагыг ойлгож байгаа байх.

Гэхдээ нэг юм байгаа шүү дээ. Бид нар төрийн өмчийн компаниудын болон төлөөлөн удирдах зөвлөлийн гишүүдийг тендер зарлаад сууж байх тийм зав гардаг билүү, тийм бодлого гардаг билүү, тийм хугацаа гардаг билүү нэгдүгээрт. Хоёрдугаарт тэрийг хэлэлцээд зарлаад сууж байх ерөөсөө бололцоогүйгээр тэр төлөөллийг хэрэгжүүлж явдаг шүү дээ тийм биз дээ.

Тэгэхээр энийг хасах гэдэг эхлээд аргаа ингэмээр байна хальж яваад байна. Эхлээд миний оруулсан тэр хасах гэдэг юугаа оруулчихаад дараа нь Бат-Үүл гишүүний оруулж байгаа томилох гээд чөлөөлөх гэдэг дээр нь хоёулан дээр нь зөвшөөрөл авах уу гэдэг чинь өөр санал шүү дээ даргаа. Тэгэхээр ингэж явахгүй болохоор чинь миний хувьд ямар ч байсан оруулаад хасъя гэдэг юмаа явуулж байж дараа нь яахгүй бол халиад өөр тийшээ эргэлдээд яваад байна гэж санал хэлж байна.

Д.Дондог: Саналуудаа бичээд өгчих гээд байгаа шүү дээ. Баярцогт гишүүн нэг санал хэлнэ. Тэгэхээр сая өөрийнхөө гаргасан санал дээр бас тайлбар хэлэх нь байна шүү.

С.Баярцогт: Би сая зөндөө олон хүн маргалдсаны эцэст ерөөсөө энэ саналыг бүтнээр нь  унагаачихъя. Тэгээд хуучин санал дээр нэг гэсэн үг оруулаад тэгээд явчихад бүх маргаан алга болчихно.

Одоо энэ байгаа саналыг бүтнээр нь унагаачихаад хуучин олон хүнийг явуулдаг байсан байхгүй юү 3-5 хүн. Тэрийгээ нэг болгоод явуулчихвал бүх маргаан алга болчих байхгүй юү.

Төсөл, ажлын хэсгийн санал хоёрыг яриад байгаа юм. Ажлын хэсгээс оруулж ирэхдээ бүтнээр нь хасъя гээд оруулчихгүй юү. Тэгэхээр нөгөө нэг гэдэг нь алга болчихоод байгаа байхгүй юү. Тийм учраас би ажлын хэсгийн саналаар бүтнээр нь хасчихъя. Тэгээд хуучин 36.1.5-ын тэр ажилтныг гэдэг дотор нь тэрний урд “1” гээд тоо тавьчихад бүх юм ойлгомжтой болно.

Д. Дондог:    Ажлын хэсгийн санал гэдэг чинь өөрийн чинь санал шүү дээ. Тэгээд өөрөө татаад авчих юм бол тэгээд саналгүй болно шүү дээ.

Нэг хүнийг томилохгүй буцаавал яах вэ гэдэг асуудал цаана нь бас үлдэж байгаа юм.

С.Баярцогт: Тэгээд зохицуулалт нь байгаа шүү дээ.

Д.Дондог: Байхгүй урд нь өчнөөн буцаагаад яваад байгаа шүү дээ.

Б.Өнөбаатар: Үгүй ээ Төсвийн байгууллагын удирдлага санхүүжилтийн хууль дотор чинь нэг заалт байдаг шүү дээ. Томилох эрх бүхий этгээд Төрийн албаны төв байгууллагын санал болгосон нэр дэвшигчийг сонгож томилохоос нэг удаа татгалзах эрхтэй гээд 45.6-д байдаг юм.

С.Баярцогт: Тэгвэл тэгээд нэг удаа татгалзаад, дараагийн удаа…

Б.Өнөбаатар: Тэр яриад байгаа 3-5, ер нь энэ ерөнхий менежер л ярьж байгаа л даа. Тэр 395 гэдэг чинь хуулинд байхгүй, тэр чинь Их Хурлын журман дотор байдаг юм. Тэгэхээр хэрэв нэг гэж оруулах юм бол энэ хуулиндаа биш журмандаа 3-5 гэдгийг чинь.

С.Баярцогт:   Хуулиндаа оруулчихсан нь найдвартай байхгүй юү даа. Тэгэхгүй хамаг будлиан хутгаад байгаа юм чинь 3-5 хүний нэр явуулаад л замруулаад байгаа байхгүй юү.

Тэгээд би саналыг гаргасан чинь энэ хууль санаачлагч нар Төрийн албаны зөвлөл яасан бэ гэхээр бүх юмыг хамж аваад өөрөө томилдог болоод түрүүн тэр Нямдорж дарга хэлээд байна шүү дээ. Институцүүдийн хоорондын харилцаа хүртэл алга болоод тэгээд би шүүмжилж хэлсэн байхгүй юү. Тэгвэл Төрийн албаны зөвлөлтэй дахиад Хэрэг эрхлэх газрын боловсон хүчний хэлтэс суулга гэсэн юм. Тийм утгагүй юм руу явж болохгүй байхгүй юү. Тэгээд нэг хүний санал болгодог эрхтэй болгоно гэдэг чинь Төрийн албаны зөвлөлийн нэр хүнд аймаар өсөх байхгүй юү. Тийм болгоё гэхээр бүр давраад өөр юм нэмж авъя гээд ингээд.

Б.Өнөбаатар: Тэгвэл ерөөсөө энэ Төсвийн байгууллагын удирдлага, санхүүжилтийн хуулийнхаа 45.1-д төв байгууллагын дараахь албан тушаалд 3-5 хүнийг гэдгийг нэг гэж оруулаад ганцхан энэ хууль дээр өөрчлөлт оруулбал болох юм.

Одхүү гишүүний хэлээд байгаа төлөөлөн удирдах зөвлөлийн гэдэг чинь энэ Төсвийн байгууллагын удирдлага, санхүүжилтийн дотор заалттай байгаа байхгүй юү. Тэрийг харин хэрэгжихэд хэцүү заалт юм. Яагаад гэвэл бид үнэхээр сонгон шалгаруулалт нэг, хоёр удаа явуулж  үзсэн. Тэр аймгийн жишээ нь Увсын ТЭЦ-ийг шалгаруулахад төсөв, зардал төрийн албаны зөвлөлд ирдэггүй, зохион байгуулахад их хэцүү. Тэгэхээр бид нар яаж байна вэ Төрийн өмчийн хороотой зөвшилцөөд тэр ТУЗ-д оруулж байгаа гишүүдийнх нь саналыг нь авч үзээд тэгээд саналаа өгдөг журмаар л явж байгаа болохоос энэ хуульд яг үнэн хэрэгтээ хэрэгжихэд хэцүү хууль байгаа юм.

Д.Одхүү: Хэрэгжихэд хэцүү тэр зовлонг нь чи өөрөө мэдэж байгаа шүү дээ.

Д.Дондог: Өөр саналтай хүн байна уу.

Саналуудыг сонсож гүйцчихээд тэгээд санал хураая.

Э.Бат-Үүл: Өөрөөр хэлбэл энэ ингэчихээд байгаа юм. Энэ дээр сонгон шалгаруулах, томилох, чөлөөлөх гэдгийг хамт оруулчихаад байна. Өөрөөр хэлбэл нэг хүнийг сонгон шалгаруулна гээд энд оруулчихъя. Тэгэхээр зөвхөн сонгон шалгаруулсан хүнийг л томилдог болчихно, чөлөөлөх тохиолдолд яах вэ гэхээр Төрийн албаны зөвлөлийн ажиллагаатай танилцаж явахад төрийн албаны зөвлөл дүгнэлт гаргахаас өөр эрхгүй л байдаг байхгүй юү.

Нөгөө Төрийн албаны хуулийг зөрчөөд чөлөөлөөд хаячихсан байдаг. Төрийн албаны зөвлөл зөвхөн дүгнэлт гаргаад байдаг байхгүй юү. Тэрийг нь болиулаад Төрийн албаны хуулийг зөрчиж чөлөөлсөн бол Төрийн албаны зөвлөл нь салбар зөвлөлд ч юмуу тэр шийдвэрийг хүчингүй болгодог эрхтэй болгочих юм бол тэгээд болчихож байна.

Д.Дондог: Саналаа бичиж өг. Одоо энд хоёр санал байна.

Өөр саналтай хүн байна уу. Түрүүний ажлын хэсгийн санал чинь хасна гэсэн санал явж байгаа шүү дээ. Зүмбэрэллхам зөвлөх санал хэлээдэхье. Тэгээд санал хураалт явуулъя. Бат-Үүл гишүүн саналаа бичээд өгчих. Зүмбэрэллхам зөвлөх.

Д.Зүмбэрэллхам: Төрийн захиргааны хамгийн дээд албан тушаалтан Төрийн нарийн бичгийн дарга, аймаг, нийслэлийн Засаг даргын тамгын дарга эд нар ерөнхийдөө орон нутагт, тэгээд төрийн байгууллагын төв байгууллагад, төрийн албаны төв байгууллагад ерөөсөө хамгийн захиргааны хамгийн дээд албан тушаал байгаа шүү дээ. Тэгээд энэ албан тушаалтныг төрийн албаны төв байгууллага томилоод, чөлөөлөөд ингээд явах юм бол улс төр, төрийн жинхэнэ алба хоёрын ялгаа зааг гарах юм гэж ингэж ер нь хууль санаачлагч үзэж энэ асуудлыг  оруулсан юм. Тэгээд миний санал бол Одхүү гишүүний тэр төрийн өмчид гээд түрүүнд ярьдаг хасъя гэсэн юуг яагаад тэгээд санал хураавал ямар вэ гэсэн ийм санал болгох гээд байна. Тэгж санал хурааж өгвөл их сайн байна гэсэн тийм хүсэлтийг тавьж байна.

Д.Дондог: Саналууд гарчихлаа. Бат-Үүл гишүүний санал ирсэн үү.

Нэг саналаа хурааж байя. Тэртэй тэргүй хураах санал байж байгаа. Ажлын хэсэг оруулаад ирчихсэн. Төслийн З дугаар зүйлийн 13 буюу хуулийн зөвлөлийн бүрэн эрх гэсэн 35 дугаар зүйлийн 35.1.6 дахь заалтыг дараахь байдлаар өөрчлөн найруулсугай гэж би түрүүн уншсан.

Энэ саналыг хасъя гэсэн санал орж ирж байгаа. Энэ саналыг дэмжиж байгаа гишүүд гараа өргөе хасъя гэсэн саналыг. 11-9

Одхүү гишүүний гаргасан санал цуг явчихаж байгаа тиймээ. Тэгэхээр одоо Содномцэрэн гишүүний санал байна. Энэ Баярцогт гишүүний санал байна. Бат-Үүл гишүүн санал өгөх юмуу.

Содномцэрэн гишүүн ийм санал оруулж байна. Энэ хасагдчихсан тохиолдолд 35.1.6 дахь заалтыг дараахь байдлаар өөрчлөн найруулах.

Төрийн захиргааны болон хуульд өөрөөр заагаагүй бол төрийн тусгай албаны удирдах албан тушаалд томилогдсон нэг ажилтныг УИХ-аас тогтоосон журмын дагуу сонгон шалгаруулж нэр дэвшигчийн талаархи дүгнэлтээ уг ажилтныг томилох эрх бүхий байгууллагад өгнө гэсэн ийм юм байна. Агуулга нь ижил үү. Тэгвэл энүүгээр нь явах уу.

Хоёр нэрийг чинь тавиад Содномцэрэн, Баярцогт.

Бат-Үүл гишүүний санал ямар санал гарах гээд байгаа юм бэ. Бичээд өгөөдөх өө. Яг бичсэн саналыг нь хураая.

Тусад нь санал бичээд өгчих.

Төрийн албаны зөвлөл чинь өөрөө бараг чиглэл өгөөд чөлөөлөгдөж байгаа юм чинь. Эргээд тэрийг хүчингүй болгоно гэсэн ойлголт бараг байхгүй шүү дээ амьдрал дээр бол.

Дунд нь яг тийм юм явдаг юм шүү Бат-Үүл гишүүнээ. Хэдийгээр тухайн ажилтан чөлөөлж байгаа боловч Төрийн албаны зөвлөлийн дарга чинь аймгуудад бол Тамгын газрын дарга байж байгаа шүү дээ. Тэгээд чиглэл өгөөд чөлөөлүүлчихэж байгаа юм. Тэгээд маргаан гарахаар өөрөө асуудлаа эргүүлээд ав гэдэг цуцалдаг эрх яагаад ч хийхгүй шүү дээ амьдрал дээрээ бол.

Саяын санал 35.1.6 дахь заалтыг дараахь байдлаар өөрчлөн найруулах:

Төрийн захиргааны болон хуульд өөрөөр заагаагүй бол төрийн тусгай албаны удирдах албан тушаалд томилогдох нэг ажилтныг УИХ-аас тогтоосон журмын дагуу сонгон шалгаруулж нэр дэвшигчийн талаархи дүгнэлтээ уг ажилтныг томилох эрх бүхий байгууллагад өгнө гээд энэ саналыг дэмжиж байгаа гишүүд гараа өргөе.

Нэг л хүнийг яая гэсэн санал байна л даа. 11-5 гээд дэмжигдэхгүй байна тиймээ. Саяынх бол үндсэндээ 1 хүн байлгая л гэсэн санал шүү дээ.

Энэ ингэж орчихоод энэ саналыг өгчихнө. Тэгээд тэр хүн томилохгүй бол дахиад нэг удаа буцаана гэсэн заалт нь байгаад байгаа юм.

С.Баярцогт: Тэгэхгүй бол Төрийн албаны зөвлөл гэж байлгах ямар хэрэг байгаа юм бэ. Гурван хүн гэж оруулаад З дахь хүнээ аваад л байгаа шүү дээ. Тийм зарчимгүй юм гэж болохгүй шүү дээ. Тэгвэл Төрийн албаны зөвлөл дээр шалгалт өгүүлж яах юм бэ, дуртай таалагдаж байгаа хүнээ ав л даа. Тэгж ярих юм бол энэ дээр Төрийн албаны зөвлөл дээр Төрийн байгуулалтын байнгын хорооноос ажлын хэсэг гараад маш том шалгалт явсан. Бид нар байгууллага, байгууллага хувааж аваад явсан. Хамгийн том зөрчил энэ дээр л гараад байгаа шүү дээ.

Одоо энэ Үүлийн хэлээд байгаа чөлөөлөх тухай дээр хамгийн том зөрчил гараад байгаа байхгүй юү. Энийг бид нар нэг маягаар шийдье гээд ажлын хэсгийн ажилласан дүгнэлт юунд хүрсэн бэ гэхээр төрийн албаны зөвлөл хүнээ шалгалтаар тодруулаг. Эхнийхээ хүнийг өгөг. Тэр хүн нь авахгүй гэвэл нэг удаа буцааг. Дахиад шалгалт өгөөд нэг хүн гараад ирсэн тохиолдолд өөрийн эрхгүй авна. Тэгж л шийдье гэж байгаа шүү дээ. Тэгэхгүй бол төрийн албаны зөвлөл шалгалт өгөх ямар ч хэрэггүй болж байгаа байхгүй юү.

Угаасаа захиалгатай хүн нь яваад тэр нь гурваараа орж ирээд л гуравдахь хүнээ аваад байгаа байхгүй юү.

Д.Дондог:   Энэ санал дэмжигдсэнгүй тиймээ.

С.Баярцогт: Болохгүй бол дахиад санал хураалгахад болно.

Д.Дондог: Өөр энэ дээр саналтай хүн байна уу.

Д.Зүмбэрэллхам: Би саналаа хэлэх үү.

Д.Дондог: За тэгье.

Д.Зүмбэрэллхам: Тэгэхээр энэ хуулийн үзэл баримтлалын гол асуудлуудын нэг энэ байгаа юм. Ер нь одоо ингээд таван хүн ч юмуу, гурван хүн ч юмуу яадаг тэгээд түрүүчийн хоёр хүн нь илүү шалгууртай байдаг. Тэгээд гуравдахь хүнийг хамгийн доод талын шалгуурын хүнийг томилдог ч юмуу иймэрхүү шалгуурыг нь тэгж тохируулдаг ч юмуу ерөөсөө нэг ийм үйл ажиллагаа явагдаад байгаа байхгүй юү. Тийм учраас хэрвээ төрийн албаны төв байгууллага тэр шалгуурыг зөв тавиад зөв шалгаруулаад ингээд гараад ирдэг юм бол ерөөсөө шалгарсан нэгдүгээр хүн томилогдож байя энэ шударга ёсонд нийцнэ гэсэн хуулийн гол концепци энэ байгаа юм.

Тэрнээс биш нэгдүгээр хүн ингэж яваад, хоёрдугаар хүн яваад гуравдугаар хүн дээр ч юмуу, нөгөө хүссэн хүн нь таардаг тэрийгээ томилдог энэ тогтолцоог л бүрмөсөн халъя гэсэн тийм л хуулийн маань гол  концепци явж байгаа шүү. Тийм учраас эрхэм гишүүн та бүхэн энэ хуулийн үзэл баримтлал дээр нухацтай үзэж энэ асуудлыг шийдээсээ гэж бодож байна.

Д.Дондог: Идэвхтэн дарга санал хэлье.

Д.Идэвхтэн: Тэгэхээр шалгаруулах ажлыг нь Төрийн албаны зөвлөл хийчихээд томилохоо бол томилох эрх бүхий тэр субъект нь томилдог байя гэсэн ерөнхий зарчмын юм явагдаад байгаа юм. Тэгэхээр нэг хүнийг шалгаруулаад тэрийгээ та нар томил гэж байгаа чинь тэр томилдог субъектын эрх байхгүй болоод томилох үүрэгтэй болоод, томилдог эрх нь Төрийн албаны зөвлөлд шилжиж байгаа гэсэн үг байхгүй юү.

Тэгэхээр нөгөө томилох субъектын эрх гэж байхгүй болж байна, томилж байгаа хэлбэр нь формальный болж байна. Тэр 5 хүртэл гэж байсан тэр тоо бол дэндүү олон байна нэгдүгээрт энийг хасах ёстой З болгож цөөрүүлж болно.

Хоёрдугаар асуудал бол тухайн албан тушаалтныг сонгон шалгаруулах, тавих шаардлагуудыг зарлаж байна. Зарлахдаа томилох хүн өөрөө зарладаг байхгүй юү. Тэр эрхийг нь харин өөрчлөх хэрэгтэй. Тэр тухайн албан тушаалтныг шалгаруулахдаа тавьж байгаа шаардлагыг төрийн албаны зөвлөл өөрөө зарладаг болгох хэрэгтэй. Тэгэх юм бол нөгөө мэргэжсэн, карьер хөөдөг энэ журам руу орж болно. Тэгэхээр одоо энэ хуулинд оруулах өөрчлөлтийн гол агуулга бол тэр томилогдох гэж байгаа хүнд тавигдах шаардлагыг Төрийн албаны зөвлөл өөрөө зарладаг байх ёстой. Тэр  шалгуурт тэнцсэн гурван хүнийг энэ гурваас чи өөрөө хэн дуртайгаа авч томил гэж өгдөг байх ёстой байхгүй юү. Одоо ямар практикаар явж байгаа вэ гэхээр би энэ хүнийг ажилд авъя гэж томилох ёстой хүн урьдчилж бодчихоод тэрүүндээ таарсан нөхцөлийг зарлачихдаг. Тэр нөхцөлд нь тааруулаад Төрийн албаны зөвлөлд 5 хүний нэр өгчихдөг. Тэгээд тэр нөхцөлд таарсан тэр нөхрөө наад нөхөр томилчихдог байхгүй юү.

Гол нь шалгаруулалт хийж байгаа тэр нөхцөлийг л өөрчлүүлэх хэрэгтэй. Тэр эрхийг нь Төрийн албаны зөвлөл өгөх хэрэгтэй.

Томилдог нь наад хүндээ бүрэн байх ёстой.

Д.Дондог: Цанжид гишүүн.

А.Цанжид: Ер нь томилдог газрын эрх хэмжээ, сонирхол гэж байна. Төрийн албаны зөвлөлийн сонирхол гэж үндсэндээ байхгүй л дээ. Төрийн албыг оруулах гээд байгаагийн гол шалтгаан бол Бат-Үүлийн хэлээд байгаагаар улс төрийн элдэв шалтгаанаас болж төрийн ажилтнуудыг халдаг, сольдог энэ зүйлүүдийг эцэс болгохын тулд Төрийн албанд эрх өгөх гээд байгаа хэрэг шүү дээ. Тэгэхээр энэний аль алийг нь бодож байгаад яах нь зүйтэй вэ гэхээр ер нь гурван хүн шалгаруулаад оруулна гэдэг бол бас л бөөн маргаан болдог юм. Ингээд би нэгдүгээр байранд орсон шүү дээ оноогоороо бол төд байсан шүү дээ гэдэг маргаан гарна гээд захаас аваад ийм юм болдог шүү дээ.

Тийм учраа шалгаруулж байгаад энэ хүн болох юмаа гэсэн нэг хүнээ өгдөг нь зөв юм шиг байгаа юм.

Тэгээд томилдог хүний эрх гэдэг чинь тэртэй тэргүй нэг удаа буцаах эрх байж байна шүү дээ тиймээ. Харин энэ дээр нэг оруулсан хүнээ дахин дахин оруулаад байх юмуу, үгүй юү гэдэг асуудлыг тодруулж өгөөд тэгээд нэг хүн оруулаад тэрийг нь нэг удаа буцаагаад томилдог байх, хуулийн үндэслэлгүйгээр чөлөөлөх явдал их байдаг учраас төрийн албаны зөвлөлийн зөвшөөрөлтэйгээр чөлөөлдөг ийм болгоод хуульчилчихвал яасан юм бэ, ийм маягаар явбал болох нуу үгүй юү Зүмбэрэллхам, албаны зөвлөлийн дарга эд нар саналаа хэлээч. Тэгвэл саналаа нэгтгээд яачихъя.

Д.Одхүү: Тэр нэг удаа буцааж байгаа хүн чинь буцаж дахиж хоёрдахь удаагаа орж ирж болохгүй шүү дээ тэгж ойлгож байгаа шүү дээ. Тэгэхгүй бол томилдог эрх мэдэл гээд Идэвхтэн даргын яриад байгаа чинь тийм болчихно шүү дээ. Нэг хүнийг буцаангуут нь дахиад тэрийгээ оруулаад ирвэл та нар томилдог юм шиг болчихоод байна шүү дээ. Тэгэхээр 2 дахь удаа оруулж ирэхдээ өөр хүн оруулж ирэх хувилбар байдаг бол байж болмоор юм шиг байна шүү нээрээ.

Д.Зүмбэрэллхам: Цанжид гишүүний асуултад хариулъя. Ер нь байж болохгүй хувилбар биш л дээ. Тэгэхдээ тэр буцаадаг гэдэг дээр бид нар учиртай хандмаар байгаа юм. Зүгээр л нэг хүнийг Дорж гэдэг хүнийг яачихаар чи таалагдахгүй байна яв гээд Дамба гэдэг хүнийг оронд нь авчирч томилдог тийм л юмыг байлгахгүй баймаар байгаа юм.

Тэрийг ямар нэгэн тийм хэрвээ буцаадаг байх юм үндэслэлийг нь тодорхой зааж өгөх ёстой. Хэрвээ шалгаруулалтын үед илрээгүй, бариагүй тийм факт баримт шийтгэгдсэн барьсан, урьд нь төрийн албанаас халагдаж солигдож байсан, дутагдал, доголдол гаргаж байсан тийм юм нь илэрсэн юм гарахгүй бол өөрөө чадлаараа яваад ноймер 1-д гараад ирсэн хүнийг ямар нэгэн байдлаар үндэслэлгүйгээр татгалзахгүй байх тийм л тохиолдол гаргахгүй ийм юм хийх юм бол зарчмын хувьд болохгүй зүйл байхгүй гэж би бодож байна.

Д.Дондог: Бат-Үүл гишүүн.

Э.Бат-Үүл: Төрийн албанд авах болзол гээд байж байгаа шүү дээ. Тэр хуулиар тогтоосон болзлыг хангаагүй хүнийг л буцаах ийм эрхтэй байхгүй юү. Тэгэхгүй зүгээр л өөр намынх гэж буцаах тийм боломжийг л хаах ёстой л доо нэгдүгээрт.

Хоёрдугаарт нь Идэвхтэн гишүүний яриад байгаа З хүн гэдэг бол үнэхээр болохгүй байгаа юм. Яагаад болохгүй байгаа вэ гэхээр бид жишээ нь Их Хурлаар хүн томилохдоо нэг местэнд байгаа нэг хүний тухай л ярьдаг. Тэрнээс би З хүний, нам нь З хүн Ерөнхий сайдад оруулж ирдэг ч юмуу ийм байдлаар ерөөсөө асуудал ярихгүй шүү дээ. Нэг хүнийг ярилцаад л болохгүй бол буцаагаад болвол  томилоод л явдаг байхгүй тэргүүгээрээ л явъя л даа.

Харин сая Зүмбэрэллхамын хэлээд байгаа буцаах үндэслэлийг нь зааж өгөх ёстой тийм үндэслэлээр буцаана гэж.

Д.Дондог:  За ойлголоо. Ерөнхийдөө бол ойлголоо шүү дээ. Одоо ер нь улстөржсөн тэр хандлагаар буцаадаг юмыг болъё. Сонгон шалгаруулалтаар тэнцсэн хүнийг нь аль болохоор авъя гэдэг уур амьсгал яваад байна шүү дээ.

Э.Бат-Үүл: Тэгэхгүй бол шалгалтын явцад нэг практик гарсан  байхгүй юү. Одоо төрийн албаар оруулалгүйгээр яадаг ч билээ нэг хүмүүс ажиллуулж байснаа тэгээд түр гэж авч ажиллуулаад.

Д.Дондог: Түр гэж авагдаад хаячихна байхгүй болчихно,  аяндаа байхгүй болчихно.

Тэгэхээр томилох, чөлөөлөх чинь цуг явж байгаа шүү дээ үг нь бүр хассан.  Тэрэн дээр цөөнх байхгүйгээр явж байгаа байхгүй юү.

С.Баярцогт: Байхгүй. Одоо нэг гэдэг дээр явж байгаа шүү дээ. Одоо нэг гэдэг дээр цөөнх үгээ хэлэх ёстой.

Д.Дондог: Энэ 35.1.6 буюу Содномцэрэн гишүүн, Баярцогт гишүүн хоёрын саяын унасан саналыг энэ саналыг дэмжих боломжгүй гэсэн гишүүд л гараа өргөнө үү дээ. Тэгэхээр дэмжинэ гэсэн нь үлдэнэ гэсэн үг.

Дараагаар нь Содномцэрэн, Баярцогт гишүүн хоёр нэг санал оруулсан юм. Өөрөөр хэлбэл нэг хүнийг гаргаж санал өгөх эрх бүхий байгууллагад өгье гээд тэр санал сая бас унасан юм. Тэгээд энийг дэмжих боломжгүй, энэ саналыг дэмжих боломжгүй гэдгээр санал хураалт явуулна. Яагаад гэвэл унасан санал босоогоороо байна гэсэн үг. Босоо саналыг дэмжиж санал хурааж байна гэсэн үг.

Дэмжих боломжгүй гэсэн хүмүүс гараа өргөе.

Одоо оронд нь  орж ирэх санал байна нэг. Нэгдээ тавих нөхцөл нь, ерөөсөө нөхцөл нь тийм юм чинь. Босоо санал маань унасан санал байгаа байхгүй юү. Унасан саналаа дэмжье гээд би санал хураалгаж байна шүү дээ. Тэгэхээр бүгд өргөсөнгүй шүү дээ.

С.Баярцогт: Нэг дахиад оруулаад тэгээд санал хураалгачихъя л даа.

Д.Дондог: Тэгвэл би уншиж өгье. 35.1.6 дахь заалтыг дараахь байдлаар өөрчлөн найруулах:

Төрийн захиргааны болон хуульд өөрөөр заагаагүй бол төрийн тусгай албаны удирдах албан тушаалд томилогдох нэг ажилтныг УИХ-аас тогтоосон журмын дагуу сонгон шалгаруулж нэр дэвшигчийн талаархи дүгнэлтээ уг ажилтныг томилох эрх бүхий байгууллагад өгнө гэж байна.  Энэ саналыг дэмжих боломжгүй гээд түрүүн санал хураачихсан.

Тэгэхээр дэмжих боломжгүй гэж үзэж байгаа гишүүд гараа өргөнө үү. 11.2 болчихлоо. Ингээд энэ санал дахиж яригдахгүй боллоо.

Одоо үлдэж байгаа санал нь босоод ирж байна гэсэн үг.

Тэгээд энэ дээр Бат-Үүл гишүүний хэлээд байгаа.

Төрийн захиргааны болон хуульд өөрөөр заагаагүй бол төрийн тусгай албаны удирдах албан тушаалд томилогдох нэг ажилтныг УИХ-аас тогтоосон журмын дагуу сонгон шалгаруулж нэр дэвшигчийн талаархи дүгнэлтээ уг ажилтныг томилох эрх бүхий байгууллагад өгнө гээд энэ саналыг дэмжиж байгаа гишүүд гараа өргөнө үү.

Дэмжих боломжгүй гэж байгаа нь. Ингээд 2 болчихлоо тиймээ. Энэ санал дахиж яригдахгүй боллоо. Тэгээд үлдэж байгаа санал нь буцаад босоод ирж байна гэсэн үг.

Тэгээд энэ дээр Бат-Үүл гишүүний хэлээд байгаа.

С.Баярцогт: Нэг гэдэг чинь ороогүй учраас дахиж хураалгахгүй бол болохгүй юм байна.

Д.Дондог: Одоо саяын Цанжид гишүүний хэлдэг, Бат-Үүл гишүүний хэлдгээр 1-ийг буцаадаг шалгуур нь бол Төрийн албаны хуулиндаа байна гээд ойлгоод явчих юмуу, эсвэл дахиж энэ дээр нь заалт болгож нэмж өгөх юмуу гэдэг асуудал байна.

С.Баярцогт: Тэрийг энэ хуулин дээр биш Төсвийн байгууллагын удирдлага, санхүүжилтийн хуулин дээр нэг удаа буцаана гэсэн заалт байгаа шүү дээ. Тэрэн дээр нь нэмэлт хийчихье. Ийм ийм нөхцөлөөр нэг удаа удаа буцааж болно. Буцаасан хүн дахиж орох уу, орохгүй юү гэдгийг бас шийдчихье.

Д.Дондог: Тэгэхээр тэрийг энүүгээр хөндөгдөж байна гэж үзэх үү энэ хуулиар.

Э.Бат-Үүл: Яг үнэндээ төрийн албаны энэ хуулиар чинь тэр томилох, чөлөөлөх харилцаа чинь энүүгээр зохицуулагдаад байгаа шүү дээ яг нарийндаа бол. Энэ төрийн албаны хүнийг томилох, чөлөөлөх гэдэг чинь.

Д.Дондог: Энэ шийдэгдчихвэл тэр чинь автоматаар дагаад шийдэгдээд явна гэсэн үг шүү дээ. Тэгэхээр одоо энэ дээр чинь тэр саналаа хураалгах юмуу, үгүй юү. Тийм томъёолол байна уу, үгүй юү.

Э.Бат-Үүл: Одоохон.

Д.Дондог: Одоохон гээд суугаад байх юм хурдлал  даа.

Э.Бат-Үүл: Үгүй ээ энэ юмнууд чинь эргэлдээд байна шүү дээ.

Д.Дондог: Бат-Үүл гишүүн ийм санал хэлээд байна шүү дээ Цанжид гишүүн эд нар. Нэг удаа буцаана тэгэхдээ тийм тийм шалгуурыг баримталж буцаана гээд Төрийн албаны хуулинд заачихсан заалтыг тодруулж өгье гэж байна. Тэр зарчмаар нь санал хураачихъя. Тэгээд томъёолол дээр нь хийгээд оруулчихъя.

Энэ саналыг дэмжиж байгаа гишүүд гараа өргөнө үү. Цанжид гишүүний саналыг дэмжиж байгаа гэсэн үг үндсэндээ. За бүгд өргөж байгаа юм байна.

Энийг энэ заалт нэмэгдэхээр Төсвийн байгууллагын удирдлага, санхүүжилтийн хуулинд бас нэмэлт, өөрчлөлт орох нь байна шүү. Тэр зарчмын хуулийн төслийг боловсруулж оруулахыг дэмжиж байгаа гишүүд гараа өргөе. Ингээд санал нэгтэй дэмжлээ.

Нэг зүйл тодруулъя гэнэ Норовсамбуу.

Ж.Норовсамбуу: Төсвийн байгууллагын удирдлага санхүүжилтийн хуулийн 45 дугаар зүйлд ингэж байгаа юм л даа. Санал болгоно гэсэн юм нь хэвээрээ босоо үлдээд энэ 45.1.8-д байгаа төрийн өмчийн оролцоотой хуулийн этгээдийн төлөөлөн удирдах зөвлөлийн дарга, гишүүнийг сонгон шалгаруулна гэсэн юм нь хасагдлаа гэж би ойлголоо шүү.

Энэ өөрчлөлт орох нь байна шүү дээ ингэж. Орон нутгийн ба төрийн өмчийн хуультайгаа зөрчилдөж байна гээд.

Д.Дондог:  Насанжаргал тайлбар хэлнэ байж бай.

Д.Насанжаргал: Энэ Төрийн албаны хуулийн нэмэлт, өөрчлөлттэй уялдуулаад 10 хууль орж ирсэн дагалдаж. Саяны бид нарын уншаад хасчихлаа шүү дээ, өөрөөр өөрчлөгдөхөөр болчихлоо. Энэ хасагдсан, өөрөөр хэлбэл төсөл санаачлагчийн оруулж ирсэн тэр саналтай нийцүүлээд санхүүжилтийн хуулинд 45.1-ийг хөндөж төрийн албаны зөвлөл яг тэр анхны орж ирсэн тэр юугаараа томсгох эрхтэй байхаар тийм заалтаар өөрчилсөн өөрчлөлт байгаад байгаа.

Одоо бид нар яах вэ гэхээр саяны санал хураалтаар Төрийн албаны зөвлөлд нэг нэр дэвшигчийг сонгон шалгаруулж

Э.Бат-Үүл: Бишээ биш өөр юм.

Д.Насанжаргал: Үгүйээ үгүй мөн л дөө. Одоо энэнтэйгээ нийцүүлээд дахиад санхүүжилтийн хуулиндаа өөрчлөлт оруулах юм.

С.Баярцогт:  Тэр хуулиндаа өөрчлөлт оруулахдаа Насаа зөвлөхөө, тэр хуулиндаа өөрчлөлт оруулахдаа саяны Норовсамбуу гуйн хэлсэн юмыг хасна.

Д.Насанжаргал: 45.1-ийг хөндчихсөн л байгаа байхгүй юү.

С.Баярцогт: Тийм учраас болно.

Д.Дондог: Өнөбаатар.

Б.Өнөбаатар: Би нэг юм тодруулчихъя.

Хэрэв төрийн өмчийн оролцоотой байгууллагуудын төлөөлөн удирдах зөвлөл юмнуудыг, асуудлыг хасах юм бол Төсвийн байгууллагын удирдлага, санхүүжилтийн хуулийн чинь 21 дүгээр зүйл бас дагаад өөрчлөгдөөд явна. Төрийн өмчийн оролцоотой хуулийн этгээдийн төлөөлөн удирдах зөвлөл гэдэг чинь.

Тэгвэл энэ 45.1.8-ыг бүр хуулиас авч хаяна гэж яриад байгаа юм шиг байна тийм үү. Ерөөсөө төрийн өмчийн оролцоотой хуулийн этгээдийн төлөөлөн удирдах зөвлөлийн сонгон шалгаруулалтыг Төрийн албаны зөвлөлийн функ-цээс авъя л гэсэн гол юм нь.

Д.Одхүү: Тийм тэр чинь Төрийн болон орон нутгийн өмчийн тухай хуулиараа шууд Төрийн өмчийн хорооны өөрийнх нь эрх мэдлийн асуудал байгаа шүү дээ. Тэрүүгээрээ шууд явчихна.

Д.Дондог: Саяын саналыг Насаа сайн үзээрэй. Зөрчил гарчихвал.

Б.Өнөбаатар: Энэ дээр сайн үзэхгүй бол 21.2 дээр Төсвийн байгууллагын удирдлага, санхүүжилтийн хууль дээр ийм заалт байдаг юм шүү. Төрийн өмчийн хороо төлөөлөн удирдах зөвлөлийн гишүүдийг томилохдоо төрийн албаны төв байгууллагаас энэ хуулийн 45 дугаар зүйлд заасны дагуу сонгон шалгаруулж санал болгосон дараахь болзлыг хангасан нэр дэвшигчээс томилно гэхээр дагаад энэ 21 дүгээр зүйл чинь бас өөрчлөлтөөр орж байгаа шүү.

Д.Дондог: Тэгэхээр Насанжаргал, Өнөбаатар хоёр наадахаа сайн тохироод яагаадах. Санал байвал, өнөөдөр бас хураалгах юм байвал хураалгаад авчихаарай зөрчил байгаад байвал.

Дараагийн зүйл заалт.

Төслийн 2 дугаар зүйлийн 5 буюу хуулийн 13 дугаар зүйлд 13.1.11 дэх заалт болгон шинээр нэмсэн заалтыг Засгийн газраас өгсөн саналыг харгалзан үзэж улс төрийн албан хаагчаас бусад төрийн албан хаагчид нийтэд нь хамааруулан дараахь байдлаар өөрчлөн найруулж хуулийн 10.6 дахь хэсэг болгон тусгах:

“Улс төрийн албан хаагчаас бусад төрийн албан хаагч нь төрийн албан тушаал эрхлэх хугацаандаа улс төрийн аливаа нам, хөдөлгөөний үйл ажиллагаанд ямар нэг хэлбэрээр оролцохгүй байх, хэрэв улс төрийн намын гишүүн бол намын гишүүнээс түдгэлзэж, төрийн албан тушаалд томилогдсон өдрөөс хойш 7 хоногийн дотор энэ тухайгаа байгууллагын захиргаа болон харьяалах намдаа бичгээр албан ёсоор мэдэгдэнэ.” /энэ заалтыг 2009 оны 1 дүгээр сарын 1-ний өдрөөс эхлэн дагаж мөрдөхөөр тусгана/ гэсэн байна.

Энэ дээр санал асуулт байна уу.

Тэгвэл санал хуралт явууллаа. Энэ саналыг дэмжиж байгаа гишүүд гараа өргөе. 11-9.

Хугацаа нь 2009 оны 1 дүгээр сарын 1. дэмжигдлээ.

8. “Төрийн албаны төв байгууллага нь дэргэдээ сургалт, судалгааны болон зөвлөх үйлчилгээний нэгтэй байж болно.”гэсэн заалтыг төслийн З дугаар зүйлийн 12 буюу 34.14 дэх хэсгээс хасна гэсэн.

С.Баярцогт: Би саналаа татаж авч байна.

Д.Дондог: Баярцогт гишүүн саналаа татаад авчихлаа. Энэ ингээд болчихлоо.

9. Төслийн 2 дугаар зүйлийн 14 буюу хуулийн 34 дүгээр зүйлд 34.16 дахь хэсэг болгон шинээр нэмэхээр тусгасан “Төрийн албаны төв байгууллага “Монгол төрийн хүндэт ажилтан” цол тэмдэгтэй байх бөгөөд түүнийг олгох болзол, журмыг УИХ тогтооно” гэсэн заалтыг хасах. Баярцогт гишүүний санал.

С.Баярцогт: Энийг дэмжиж байгаа. Төсөл санаачлагчтай ярьсан, төсөл санаачлагч бас дэмжиж байгаа.

Д.Дондог: Батболд гишүүн.

Су.Батболд: Одоо төрийн албаны зөвлөл “Төрийн албаны тэргүүний ажилтан” гэсэн тэмдэг олгодог байхгүй юү. Тэгээд Засгийн газрын шагнал болохоор “Салбарын тэргүүний ажилтан” тэмдгийг Засгийн газрын шагнал гэж тооцоод яамдууд олгодог. Тэгээд Засгийн газрын Хэрэг эрхлэх газрын дарга, Төрийн албаны зөвлөл хоёрын хооронд байнга ийм маргаан байдаг байхгүй юү.

Манай олгох тэмдгийг үндсэндээ Төрийн албаны зөвлөл авчихаад  байгаа юм. Энийг Баярцогт сайд байхдаа мэдэж байсан. Одоо энийгээ болиод уг нь энэ тэмдэг л ороод тэр Төрийн захиргааны албаны тэргүүний ажилтнаа Засгийн газартаа өгөөд энийгээ уг нь гаргачихвал зүгээр байхгүй юү ядахдаа.

Чи энийг яагаад хасах гээд байгаа юм бэ.

Д.Дондог:   Баярцогт гишүүн бол энэ саналаа энэ хуулинаас хасчихаад тэгээд Засгийн газрын олгодог тогтоолоороо Засгийн газрын Хэрэг эрхлэх газар нь олгоод яваг гэсэн санал хэлж байгаа юм.

Су.Батболд: Эднийх ямар саналтай байгаа юм бэ.

Д.Дондог: Норовсамбуу дарга бол тэгж болох юмаа гэсэн саналтай байна.

Төсөл санаачлагч бол дугараагүй байгаа.

Норовсамбуу даргын саналыг сонсъё.

Ж.Норовсамбуу: Та нар мэднэ биз. Баярцогт гишүүн, Хэрэг эрхлэх газрын дарга байсан Батболд дарга, Хэрэг эрхлэх газрын дарга байсан шагнал олгох хоёр дээр аль алинтай нь энэ талаар хүнд бэрхшээл тулж байсан. Төрийн захиргааны албаны тэргүүний ажилтныг та нар энд байж байж биднээс илүү мэдэх гэж байна яадаг юм бэ гэсэн өндөр шаардлага бидэнд тавьдаг юм. Бид чинь ажлыг нь дүгнэж байгаа улс шүү дээ гэж байгаа юм.

Тэгэхээр миний санал бол Төрийн захиргааны албаны тэргүүний ажилтныгаа Засгийн газрынхаа шагнал болгож өгсөн тохиолдолд энэ нэр нь ч ямар  байж болно. Монгол төрийн хүндэт ажилтан ч гэнэ үү ямар ч байсан  Төрийн албаны тэргүүний ажилтнаараа ч байдаг юмуу энэдээ тэмдэгтэй байхад төв байгууллага маань болохгүй юм алга л даа. Төрийн захиргааныхаа тэргүүний ажилтныхаа шагналыг Засгийн газартаа өгчихье. Төрийн албаны тэргүүний ажилтан нь одоо улс төрийн албан тушаалтан, УИХ-ын гишүүдээ, шүүгчээ, прокуророо, армийн жанжин штаб, гааль, тагнуул, хаана ч байдаг юм бэ төрийн алба маань ангиллаараа бүгдээрээ ороод ирж байгаа учраас Засгийн газар маань тэд нарыгаа шагнаад суух хэцүү байгаа юм. Хамгийн зовлон нь.

Тийм учраас Захиргааны тэргүүний ажилтнаа өгчихөөд тэгээд төрийн албаны тэргүүний  ажилтан нь үлдвэл ямар вэ. Энэ дээрээ тэмдэгтэй байвал яасан юм бэ гэж байгаа шүү дээ.

Д.Дондог:    Баярцогт гишүүн.

Су.Батболд: Ингэх юм бол давхцах байхгүй юү. Одоо харин энийг нь хуулинд нь үлдээгээд энэ хүндэт ажилтан байна уу тийм юмаа ав. Тэгэхгүй бол төрийн албаны тэргүүний ажилтан, төрийн захиргааны тэргүүний ажилтан хоёр чинь хүнд сонсогдохдоо адилхан сонгогдоод байгаа байхгүй юү. Тэгэхээр тэр шагналын маань нэр хүнд шал дэмий болчихоод байгаа байхгүй юү. Тэгэхээр бүр хуулинд нь үлдээмээр санагдаад байгаа юм.

Д.Дондог: Баярцогт гишүүн .

С.Баярцогт: Сая Норовсамбуу дарга бид хоёр тохирчихсон шүү дээ. Та ингээд тохирсноосоо буцаад байх хэрэггүй шүү дээ.

Нэгдүгээрт Төрийн албаны зөвлөл гэдэг бол би түрүүн хэлсэн институцийнхээ хувьд бол УИХ-ын дэргэдэх байгууллага байхгүй юү. Тэгээд яагаад Төрийн албаны зөвлөл ийм шагналтай болчихсон юм бэ. Түүхийг нь би мэдэж байгаа шүү.

Манай Боловсон хүчний хэлтэс, Хэрэг эрхлэх газрын боловсон хүчний хэлтэс Төрийн албаны зөвлөл болоод явахдаа тэр манай шагналыг аваад явчихсан байхгүй юү. Би тэр чинь Засгийн газрын тэргүүний ажилтан гэдэг тэмдгийн л нэг хэлбэр шүү дээ. Одоо тэгэх юм бол шагналын систем чинь өөрөө замбараагүй болж хувирч байгаа байхгүй юү.

Яам, Засгийн газрын нэг шагналтай, УИХ нэг шагналтай тийм учраас энийг хасах хэрэгтэй. Би Төрийн албаны зөвлөлд шагнал өгөхөө болих хэрэгтэй. Харин шагнал өгдөг болох юм бол Ерөнхийлөгч өгдөг одон, медалиудын дотор л оруулах хэрэгтэй.

Тэгэхгүй бол УИХ тусдаа нэг шагналтай, Ерөнхийлөгч олгодог төрийн шагналтай, Засгийн газар олгодог Тэргүүний ажилтан гэдэг шагналтай ийм шагналын буруу систем руу яваад байгаа байхгүй юү. Одоо энэ УИХ-ын дэргэдэх байгууллага чинь Төрийн албаны хүндэт ажилтан гэдэг шагнал өгөх гээд байна шүү дээ.

Д.Дондог:     Ойлголоо, ойлголоо. Тэгэхээр ийм шүү. Энэ яагаад энэ шагнал нь аль нэгээрээ байх ёстой гэж би бодоод байна вэ гэвэл энэ салбарын улс чинь тэргүүн гэдэг юмаа авахгүйгээр үлдчихээд байгаа учраас энэ шагнал гарч ирсэн юм байна лээ анх. Тэгээд олгодог систем дээрээ болохоор хоёр газар шийдвэр гаргачихсан. Аль нь ч олгож мэддэггүй, сүүлдээ З хүний нэртэй шагнал болох гээд байна шүү дээ та З-ын хэлж байгаагаар. Миний шагнал, манай шагнал гээд. Тийм юм байхгүй. Аль нэгэн дээр нь тогтъё гэхээр та З-ын санал зөрүүтэй байна.

Энэ хоёр санал нэг болж байна гэсэн үг. Цанжид гишүүн санал хэлье.

А.Цанжид: Тэгэхээр ийм байгаа юм. Би энийг хасдаг юмуу гэж бодож байсан байхгүй юү. Тэгсэн чинь Хэрэг эрхлэх газар шагнал өгдөг гэж дуулахаар ер нь санал маань 100 хувь эргээд байгаа юм. Яагаад вэ гэхээр энэ Эрүүл мэндийн яам бол Монголыг тэр чигт нь хамарсан нэг систем тэргүүний ажилтан.

Хэрэг эрхлэх газар гэдэг чинь тийм систем биш шүү дээ.

Су.Батболд: Манай статус чинь засаг захиргааны асуудлаа хариуцдаг байхгүй юү.

А.Цанжид: Үгүй тэр бол буруу юм хийчихсэн байхгүй юү. Төрийн сайдад ч байх ёсгүй. Тэр агуулгаар нь үзэх юм бол энэ буруу.

Засгийн газар бол өөрөө дээр үед Засгийн газрын хүндэт жуух бичиг гэж өөрийн шагналтай байсан. Энийг нь өөрчлөөд өргөмжлөл болчихсон. Тэгж ярих юм бол энийгээ өгөг. Хэрвээ төрийн ажилтанд нийтэд нь олгоно гэх юм бол жишээлбэл юу гэдэг юм бэ шүүхийн, прокурорын байгууллагын аппаратын ажилтан гээд зөндөө Засгийн газрын системээс гаднах төрийн ажилтан зөндөө байна шүү дээ. Ийм тохиолдолд нэг бол албаны зөвлөлд нь, нэг бол ерөнхийлөгчид нь өгч байх хэрэгтэй.

Түүнээс Хэрэг эрхлэх газар өгнө гэж ерөөсөө юм байхгүй.

Д.Дондог: Батболд гишүүн.

Су.Батболд: Ер нь Норовсамбуу гуай та хоёр тохирсон юмуу мэдэхгүй. Тэр бол Засгийн газрын шагнал Засгийн газрын шагнал байх ёстой. Цанжид гуайн ярьдаг бол бас буруу логикоор ярьж байна. Хэрэг эрхлэх газар бол зүгээр аппарат биш шүү дээ. Хэрэг эрхлэх газар өөрөө Засаг захиргааны яамны үүрэг гүйцэтгэдэг хуулиар тийм статустай байгууллага. Яг энийг ингээд оруулчих юм бол Баярцогтын санаа зөв байна.

Одоо Ерөнхийлөгчийн шагнал, Засгийн газрын шагнал гэж ярьсан бол Их Хурлын дэргэдэх байгууллагын шагнал гээд бий болгочих юм бол монголын шагналын тогтолцоо чинь замбараагаа алдаад утгагүй зүйл рүү явна шүү дээ. Тэгээд энэ дээр оруулж болохгүй юм байна. Зүгээр Норовсамбуу дарга энийгээ.

Ж.Норовсамбуу: Их Хурлын харьяа 9 байгууллага 9-үүлээ тэргүүний ажилтантай байгаа шүү.

Су.Батболд:  Тэр ямар хуулиар юм бэ. Ямар хуулиар байгаа юм бэ. Өөрсдийнхөө журмаар юмуу, хуулиар юмуу. Хуулинд байхгүй байх.

Д.Дондог: Нэг ийм юм байгаа шүү. Цанжид гишүүний хэлж байгаагаар төрийн албаны тэргүүний ажилтан гэвэл бүх төрийн албан хаагчдыг хамарсан шагнал байх ёстой гэж. Миний гаргаад байгаа санал бол төрийн захиргааны албан хаагчдад тэргүүн гэсэн юм огт байхгүй байгаа учраас энийг л хамруулдаг болгоё гэсэн санал яваад байгаа шүү дээ. Аль талдаа хамруулдаг болохоо өнөөдөр яриад, Засгийн газрын шагнал гэнээ гэвэл Ерөнхий сайд өгдөг болгочих Засгийн газрын хурлаар оруулаад.

Су.Батболд: Засгийн газрын хуралдаанаар ордоггүй сайдын тушаалаар явдаг байхгүй юү.

Тэгэхээр төрийн захиргааны албан хаагчдыг Засгийн газрын хуралдаанаар оруулдаг болчихвол бас хүн авахаа болчихно шалгуур нь өндөрсөнө шүү дээ.

Д.Дондог: Энийг хасчихад цаана нь ямар юм үлдэх юм бэ.

Зүмбэрэллхам зөвлөх нэг тайлбар хэлье гэж байна.

Д.Зүмбэрэллхам: Төрийн албаны төв байгууллагын саналаар үндсэндээ энэ төсөлд тусгагдсан юм. Тэгэхдээ ямар логикоор тусгагдсан бэ гэхээр Засгийн газрын статусын шагнал гэж байгаа, салбарын шагнал гэж байгаа. Тэгээд төрийн албаны төв байгууллага бол салбар хариуцсан ийм байгууллага. Төрийн албаны төв байгууллагыг салбарын чиглэл хариуцсан байгууллага гэх юм бол энэ салбарын шагнал гэж байх уу, үгүй юү гэдэг асуудал дээр л ярьсан.

Тэгээд энэ салбарын дээд шагнал байх юмаа гэсэн ийм байдлаар энэ хуулийн төсөлд орж ирсэн юм байгаа юм. Тэгээд та бүхэн ярьж шийднэ бизээ гэж ингэж бодож байна. Энэ салбарын шагнал байх уу, үгүй юү гэдэг асуудал дээр л зарчмын асуудал байгаа байх.

Төрийн алба гэдэг энэ салбар дээр дээд шагнал байвал төрийн албаны төв байгууллага олгох юмаа гэсэн ийм логикоор орж ирсэн.

Д.Дондог: Санал хураалт явуулъя.

Ямар ч байсан дараа нь шагнал байна гэж ойлгоно шүү. Энэ салбарт нэг шагнал байх ёстой.

Саяын гаргасан санал буюу энэ заалтыг хасъя гэсэн саналыг дэмжиж байгаа гишүүд гараа өргөе. 12-8 гэж байна. Энэ санал дэмжигдлээ.

Энд нэг зарчмын зөрүүтэй санал байна.

Д.Дондог:  Бат-Үүл гишүүний санал байна.16.2.4. Хуулиар цэргийн жинхэнэ албан хаах үүрэг хүлээсэн  иргэн төрийн албаны онцлог, төрөл болох  энэ үүргээ биелүүлээгүй бол төрийн албан хаагч болохгүй гэсэн санаа байна тиймээ

Өөрөөр хэлбэл цэргийн албаа заавал хааж байж, хуулиар цэргийн албанд алба хаах ёстой. Хуулиар хаах ёстой гэхээр эрэгтэйчүүдэд ногдож байгаа юм.

Бат-Үүл гишүүн саналаа тайлбарлая.

Э.Бат-Үүл: Энэ бол их гүн гүнзгий утгатай зүйл байгаа юм гэдгийг хэлмээр байна. Нэгдүгээрт үндсэн хуулиар ногдуулсан үүрэг байгаа юм. Үндсэн хуулиар ногдуулсан үүргээ биелүүлээгүй хүн төрийн албанд очих тухай яриад байдаг байхгүй юү. Үндсэн хуулинд юу гээд заачихсан бэ гэхээр ёсчлон биелүүлэх үүргэн дээр цэргийн алба хаах үүрэгтэй гээд заачихсан юм. Тэр үүргээ биелүүлээгүй бол төрийн албанд очих тухай асуудал яригддаг байхгүй юү нэгдүгээрт. Энэ бол Үндсэн хуулиа биелүүлье гэж байгаа юм.

Хоёрдугаарт нь их олон зүйл ярьж болно л доо. Ер нь төрийн албаны удирдах ажилтнууд байнга хэлдэг нэг зүйл, нэн ялангуяа манай ахмад удирдах ажилтнуудын хэлдэг зүйл бол одоо төрийн албаны албан хаагчид бол энэ үүрэг хариуцлагын тухай ойлголт их сул болчихсон. Уг нь цэргийн албанд хуучин цагт ч гэсэн тэгж ярьдаг байсан. Цэргийн алба хаагаад ирчихсэн улсууд төрийн албанд орохоороо үүрэг даалгаврыг маш сайн биелүүлэх сахилга, хариуцлагатай болчихсон байдаг, тийм ухамсартай болчихсон байдаг.

Гуравдугаарт эх орноо батлан хамгаалах үйл хэрэгт биечлэн оролцсон улсууд төрийн албанд очиж ажилладаг тэр журам бол олон газар үйлчилдэг. Бүр олон газар. Эх оронч үзлийн хүмүүжлийн нэг ёсны сургууль шүү дээ. Манай зэвсэгт хүчин гэдэг бол.

Дөрөвдүгээрт нь үнэндээ би энд нэг зүйлийг хэлье. Сингапурын Ерөнхий сайд Лик Вою анх тусгаар тогтнолоо олж авсны дараа ямар үйл ажиллагаа явуулсан тухайгаа дурсамж бичиг дээрээ их сайхан бичсэн байдаг юм. Тэр Сингапур гэдэг улс дөнгөж тусгаар улсаа олж авсны дараа хятад, малай, энэтхэг үндэстэн хоорондоо таардаггүй, тохирдоггүй, хагаралтай, үндэстэн нь дотроо хагаралтай байгаад байсан. Тэгээд мань эр, ерөөсөө Сингапурын шинэ засгийн газар энэ хүмүүсийг нийгмийн нэгдсэн үзэлтэй болгох тэр арга зам цэргийн алба хаах явдал байна. Тэгээд нөгөө малай, энэтхэг, сингапурууд, хятадууд нь очиод цэргийн алба хаагаад салцгаахдаа бараг ах дүү, төрөл төрөгсөд болоод салцгаасан.

Тавдугаарт өнөөдөр манай хүүхдүүд дөнгөж сургуулиа төгсөөд нэг бол оюутан болоод тэгээд бар, цэнгээн, зугааны газартай золгож байгаа шүү дээ. Яг иргэнийг төлөвшүүлэх ажил хаана ч хийгдэхгүй байгаа шүү дээ. Энийг хуучин цагт цэргийн алба хийж байсан. Социализмын үед эцэг эхчүүд хүртэл цэрэгт явуулж хүүхдүүдээ хүмүүжүүлдэг байсан.

Д.Одхүү:  Тэгэхээр Үүлээ наадах чинь санаа зөв юм шиг мөртлөө наадах чинь хоёр айхтар юмыг зөрчиж байна.

Нэгдүгээрт нь эрүүл мэндийн байдлаас яг тодорхой цэргийн албанд үнэхээр хувь хүнийхээ хувьд тэнцэхгүй гэдэг, өөрөө хүсдэг ч гэсэн тэнцэхгүй байдаг хүмүүсийг нэгдүгээрт яах юм бэ. Хоёрдугаарт хүний эрх гээч юм чинь юу болох вэ. Жишээлбэл хараа нь сохор биш тэгэхдээ хараа нь юу гэдэг билээ цэргийн албанд чинь төдөөс дээш бол оруулахгүй гэж байна. Одоо хиймэл хөлтэй хүнийг цэрэгт авахаа байчихсан. Тэр хүний толгой нь сайн ажиллаж байгаа түрдэг тэргэн дээр сууж байгаа хүн төрийн албанд орж байж болохгүй гэсэн үг үү. Наадах чинь Үүлээ санаа нь зөв боловч наад дээр чинь хүний эрхтэй холбоотой болон бусад эмзэг зүйтэй болно. Энийгээ санал оруулаад дэмжих тохиолдолд энийгээ арай өөрөөр найруулахгүй бол наадах чинь болохгүй.

Хуулийн дагуу болон эрүүл мэндийн байдлаар эрхбиш нэг яачихгүй бол тэр цэргийн албанд тэнцэхгүй гээд цаанаас нь магадлал гарчихсан хүмүүс чинь цаашаагаа төрийн албанд хэзээ ч амьдралдаа юу ч хүсч болохгүй гэсэн хязгаарлал болж хувирна шүү гэдгийг давхар бодоорой.

Д.Дондог: За хариулт өгье Одхүү гишүүний асуултад. Товчхон хариулна шүү.

Э.Бат-Үүл:  Үнэхээр цэргийн албанд алба хаах тэр шаардлагыг хангах бололцоогүй иргэний тухайд Одхүү гишүүний саналыг бодож үзэх нь зүйтэй юм байна л даа. Хэлэлцүүлгийн явцад бодож үзье. Зүгээр хүний эрхийн тухайд үнэхээр дэлхий даяараа төрийн албанд хүний эрх бол заавал хязгаарлагдсан байдаг. Төрийн албанд очсон хүн, одоо бид нар чинь төрийн албан хаагчийн тэр хязгаарлалтын эрхийг бид нар ахиад сэргээсэн шүү дээ. Саяхан Одхүү улс төрийн ажиллагаанд оролцож болохгүй гэж бид хэлж байна шүү дээ. Бид нар төрийн жинхэнэ албан хаагчийг жинхэнэ албан хаагч гэж нэрлэдэг вэ гэхээр улс төрийн эрхийг нь хязгаарлаж байгаа байхгүй юү. Тэгэхгүй бол одоо төрийн алба маань бие бялдрын хүмүүжилгүй, оюун санааны бэлтгэлгүй, үнэхээр эрхэлчихсэн газар байгаа шүү арай ч дээ гэж хэлмээр.

Д.Дондог:   Батболд гишүүн асуулт асууя гэж байна.

Су.Батболд: Ер нь санаа нь зөв. Та нэлээд дээр ярьж байсан. Гэхдээ одоо монголын арми, зэвсэгт хүчин одоо нэг жилийн алба хааж байгаа эд нар чинь яг одоо та юу гэж бодож байгаа юм бэ, тэр хүмүүсийг бүрэн төлөвшүүлэх, эх оронч үзэл төлөвшүүлэх тийм газар мөн үү, биш үү. Бид нар өнөөдөр хүүхдүүдийг аваачаад бичиг үсэгт л сургаж байгаа шүү дээ. Тийм газар гадаадад сургууль төгсөөд ирчихсэн хүүхдийг тэнд нэг жил заавал байлгана гэж энэ яг тэр төлөвшлийг оруулж чадах уу, та юу гэж бодож байна вэ.

Д.Дондог: Бат-Үүл гишүүн.

Э.Бат-Үүл: Батболдын хэлж байгаа зүйл бол бид үнэнийг хэлэхэд зэвсэгт хүчнээ бид нар яг ажилгүй, юу гэдэг юм бэ ийм байдалд оччихсон, бараг хоног аргацаасан газрыг бид болгоод хаячихсан юм. Одоо төрийн албан хаагчийн наад армийн престиз нь шал өөр болоод явчих байхгүй юү. Энэнтэй холбогдуулаад армийн сургалтын хөтөлбөр өөрчлөгдөнө, бүх юм чинь өөрчлөгдөнө. Яагаад гэвэл одоо жишээ нь удахгүй манай хүүхэд цэргийн алба хаагаад ирэнгүүт би Их Хурлын гишүүн чинь энд давхиж ирнэ шүү дээ. Наад армийн чинь сургалтын хөтөлбөр болохгүй байна, наад юм чинь болохгүй байна. Өөрөөр хэлбэл армийн рейтинг шал өөр болно.

Армид том эргэлт бий болно шүү дээ.

Д.Дондог:  Мурат.

А.Мурат: Эхний хэлж байгаа санаа зөв л дөө. Энийг чинь нэлээд олон жилийн цаг хугацаа шаардагдах болно. Асуудал 100, 200 мянган залуучуудыг армид хамруулах тухай яригдаж байгаа шүү дээ. Манайх цэргийн насны залуучууд гэвэл 200000 гарах байх.Тэгээд байр савнаасаа авахуулаад, тэднийг тэнд байлгах биш жинхэнэ цэрэг армийн стандартаар хүмүүжүүлэх шаардлага гарна л даа. Маш олон жилийн зардал, төсөв, уг санаа нь гоё юм. Тэр бэлэн байгаа юү үгүй юү гэдэг асуудал нэлээд олон жил шаардагдах ажил байх л даа.

Д.Дондог: Хариулъя.

Э.Бат-Үүл: Бид нарт тогтсон практик бол энэ байшин эвдэрхий юм засъя гэж ерөөсөө ярихгүй, тэгэхгүй тэр эвдэрхий юмаа орохгүй гээд байвал хэзээ ч орохгүй байхгүй юү. Тэгэхээр одоо энэ хууль хэрэгжингүүт армийн шаардлага, бүх юм чинь шал өөр бий болоод тийм эрэлт бий болчихож байгаа байхгүй юү. Бид нар энэнд анхаарахаас өөр аргагүй болоод байгаа юм л даа. Тэгэхгүй бол үнэхээр болохгүй л дээ.

Ж.Гүррагчаа: Би нэг тайлбар хэлэх үү.

Д.Дондог: Гүррагчаа гишүүн.

Ж.Гүррагчаа: Энэ асуугаад байгаа асуудлуудад хариулт өгөх ёстой.

Д.Дондог: Хариулт өгөх гэж байгаа юмуу.

Ж.Гүррагчаа: Одхүүгийн хэлээд байгаа бас зөв л дөө. Одоо юу гэдэг юм бэ хараа, сонсголоороо гэдэг юмуу цэргийн алба хааж чадаагүй хүн. Ер нь цэргийн, энэ төрийн албаны дотор ийм шалгуур бол байна. Ингээд та цэргийн алба хаасан байх ёстой гээд шалгахаар тэр хүн би цэргийн албанд тэнцээгүй гэдэг юмаа үзүүлэх ёстой шүү дээ. Өнөөдөр тийм үзүүлэх юмгүй мөртлөө цэргийн албыг хаагаагүй өчнөөн хүн байгаа. Энэ талаасаа ч гэсэн төрийн аппаратыг, төрийн механизмыг боловсронгуй болгоход хэрэг болно шүү дээ. Цэргийн албаны престизийг дээшлүүлнэ. Мэдээжийн хэрэг хараагаар цэргийн албанд эмнэлгийн магадлагаагаар тэнцээгүй хүнийг чамайг төрийн албанд авахгүй гэж хэлэхгүй шүү дээ. Энэ чинь бас том шалгуур болж байгаа байхгүй юү.

Энэ талаас нь авч үзэх ёстой. Тийм учраас бүх хүнийг цэргийн алга хаалгана гэдэг юмуу ийм асуудал тавьж байгаа юм биш гэхдээ ингэж үзэх цаана нь ийм боломж байгаа гэдгийг би хэлэх нь зүйтэй байх гэж бодож байна.

Д.Дондог:  Асуулт уу Ламбаа гишүүн. Ламбаа гишүүн асуулт асууя.

С.Ламбаа: Санааг нь ойлгож байна. Би Цэргийн эрх зүйн байдлын тухай хуультай нь уялдуулж асуух гэсэн юм л даа. Одоо цэргийн албыг чинь З янзаар хаана. Явж нэг хаана, дүйцүүлж нэг хаана, төлбөр төлж нэг хаана хуультай. Тэгэхээр дүйцүүлэх албаар хаачихсан хүн бол хаасанд тооцоод явах уу, төлбөрөө төлөөд яачихаж байгаа улсууд мөн л ялгаа байхгүй хаасанд тооцогдоод явах уу. Энийг ялгаа хийх ёстой байх л даа.

Д.Дондог: Бат-Үүл гишүүн хариулъя. Та нар анзаарсан бол зарчмын зөрүүтэй санал дээр цэргийн жинхэнэ алба хаасан гэж байгаа юм. Тэр нөгөө цэргийн алба хаах дээр чинь цэргийн жинхэнэ алба гэдэг нь зэвсэгт хүчний бүрэлдэхүүнд цэргийн үүрэг гүйцэтгэхийг цэргийн жинхэнэ алба хаана гээд биччихсэн байхгүй юү. Дүйцүүлэх энд орохгүй. Жишээ нь  манай нэг хүү лам тэр бол хэзээ ч төрийн албанд орохгүй, тэр дүйцүүлэх алба хаана, тэр лам хүн учраас, манай нэг хүү бизнесмен болно гэж байгаа, хэзээ ч цэргийн алба хаахгүй. Тэр мөнгөө солиод цэргийн алба хааснаа хаагаад явна. Тэд нар тэрийг сонгох эрхтэй л байхгүй юү. Чи төрийн албанд очъё гэж байгаа бол уучлаарай цэргийн албаа хаана шүү дээ. Жинхэнэ албаа хаана.

Д.Дондог: Асуулт дууслаа санал хэлье. Одхүү гишүүн, Баярцогт гишүүн, Батболд гишүүн, Цанжид гишүүн.

Д.Одхүү: Бат-Үүл гишүүний ерөнхий санал үнэхээр сайхан санал. Энийг дэмжмээр байна. Гэхдээ Бат-Үүлээ тэгэхдээ дэмжмээр байна. Тийм учраас хоёр, гурван нюансыг ажиглаад оруулна гэсэн нөхцөлд дэмжмээр байна.

Нэгдүгээрт нь цэргийн алба хаасан төрийн албанд байж болох хүн дээр цэргийн алба хаасан гээд нэг шалгуур тавихаас гадна цэргийн албанаас албан ёсны магадлагаагаар чөлөөлөгдсөн. Тэр нь нөгөө эрүүл мэндийн, өрөөсөн хөлгүй мөртлөө хиймэл хөлтэй хүмүүс толгой нь нормаль байж л байна шүү дээ. Эсвэл тэргэн дээр сууж байгаа мөртлөө АНУ-ын Ерөнхийлөгч болсон хүмүүс байна. Тийм учраас үнэхээр албан ёсны цэргийн албанд тэнцэхгүй, эрүүл мэндийн юмуу, бусад магадлагаагаар яасан гэсэн хоёрдахь юмыг хийе.

Гуравдугаарт нь надад Хэрэг эрхлэхийн нэг хүн их зөв санаа хэлж байх юм. Манай цэргийн албаны хууль чинь 25 нас хүртэл байгаа юм байна тиймүү алба хаах гэдэг нь. 25 нас  хүртэл хаах ёстой гэсэн юм байгаад байгаа юм байна шүү дээ 26 хүртэл.

Тэгээд та нар хар даа. Бид нар өнөөдөр 12 жилийн сургалтын системтэй болчихоод гадаадад бэлтгэлд орчиод 6 жилийн сургуульд сурчихаад ирэхэд боломжоороо өндөр хөгжилтэй оронд боловсорчихоод ирэхэд цэргийн алба хаадаг хугацаа нь өнгөрчихсөн байж  алдахвий дээ тэрийгээ давхар хараарай гэж хэлээд байгаа юм.

Үүлээ ойлгосон уу санааг нь.

Д.Дондог:  Баярцогт гишүүн.

С.Баярцогт: Би энэ Үүлийн саналыг дэмжиж байгаа юм. Би энэ дотроосоо төрийн бүх албан хаагч биш төрийн жинхэнэ албан хаагчаар ажиллах гэж байгаа хүн гэж хязгаарлая гэсэн ийм саналтай байгаа юм.

Жинхэнэ албан хаагч гэж байгаа юмуу. Төрийн алба гэж байгаа юмуу, төрийн албан хаагч гэж байгаа юмуу,

Д.Дондог: Жинхэнэ албан хаагч гэж байгаа юм.

Хуулиар цэргийн жинхэнэ алба хаах үүрэг хүлээсэн иргэн.

Төрийн албаны онцлог зүйл болох энэ үүргээ биелүүлээгүй бол.

С.Баярцогт: Төрийн алба хаана гэж байгаа юмуу, төрийн жинхэнэ алба хаана гэж байгаа юмуу.

Д.Дондог: Хуулиар цэргийн жинхэнэ алба хаах. Наадах нь зүгээр төрийн алба гэж байгаа юм.

С.Баярцогт: Би төрийн албыг нь төрийн жинхэнэ албан хаагч гэж хэлэх гээд байгаа байхгүй юү.

Д.Дондог: Энэ дээр байхгүй байна.

С.Баярцогт: Тэгж би нэмье гээд байгаа байхгүй юү. Тэрнээс үйлчилгээний ажил хийх гэж байгаа, багш хийх гэж байгаа хүмүүсийг заавал цэргийн алба хаа гэж хэлэх хэрэггүй.

Э.Бат-Үүл: Өө тийм. Баяраа ийм байгаа юм. Яг орчихсон байгаа юм. Энэ өөрөөр хэлбэл 16 дугаар зүйл чинь төрийн жинхэнэ албан тушаал эрхлэх болзол гэж байгаа байхгүй юу.

Д.Дондог: Жинхэнэ хаяг нь тийм болохоор наадах чинь үндсэндээ орж байна гэсэн үг байна.

С.Баярцогт:  Цэргийн албаа гоё болгож байгаа гээд улс ямар байна, цэргийн алба нь тийм л байна. Тийм учраас тэндээ албаа хаагаад тэгээд төрийн албаа хаах хэрэгтэй.

Д.Дондог: Батболд гишүүн.

Су.Батболд: Ер нь бол сайхан санаа. Улс орнуудад ч хэрэглэдэг санаа. Ингэж болно бололгүй яах вэ. Тэгэхдээ өнөөдрийн нөхцөл байдалд арай ихэдчихсэн санаа. Тэгэхээр рамандаа байя, сайхныг мөрөөдөж болно. Одоо рамандаа байж байгаад магадгүй өнөөдөр манай парламент бүгдийг шийдэх албагүй шүү дээ. Дахиад монгол төр хэдэн зуун жил амьдарна, тэгээд бололцоо нь болсон үедээ бий болгоё. Тэгэхгүй бол яг ганцхан албыг ийм байдлаар хязгаарлах нь бидэнд тэгш эрх олон юмыг зөрчих болно шүү. Энэ тэгдэг бол энэ солонгос шиг бүгдээрээ алба хаая гээд  бүгдээрэнг нь аваачиж татаад 6 сар юмуу, нэг жил байлгачихаад буцаагаад бүгдээрэнг нь гаргадаг тийм юм руу л орох хэрэгтэй.

Д.Дондог: Өөр саналтай гишүүн Цанжид гишүүн.

А.Цанжид: Би энэ саналыг их дэмжиж байгаа юм. Ер нь сүүлийн үед манайд энэ цэрэг армийн асуудалд их хөнгөн гоомой, хөндий, нөгөө нэг үлдэгдэл зарчмаар гэж ярьдаг тиймэрхүү маягаар ханддаг, тэр ч байтугай цэрэг, арми хэрэгтэй ч юмуу гэж ярьдаг ийм байдал их байгаа шүү дээ. Тэгээд ийм нөхцөлд энэ саналыг их зөв гэж бодож байгаа юм.

Английн хатан хааны хүү хатан хааны гэр бүлд байж Английн төрийн хэргийг мэдэлцэхийн тулд Иракт очиж цэргийн алба хаадаг.  Тэгэхээр бид нар энэ эрх гээд баруун талын юмыг харахаасаа гадна үүрэг гэж тэр баруун талд бас юу ярьж байна вэ гэдгийг олж харах ёстой л доо. Тэгэхдээ энэ заалтыг нэлээд ухаантай хиймээр юм шиг санагдаад байгаа юм. Тэр нь юу вэ гэхээр хууль үйлчлэх хүртэлх хугацаанд цэргийн алба хаах нас нь өнгөрчихсөн улсуудыг яах вэ гэдэг асуудал дээр жаахан бодохгүй бол бас нэг явдал байгаа юм.

Жишээ нь 45 настай хүн яах вэ, 30 настай хүн яах вэ. Одоо нэг өвөрмөц нөхцөл байгаа байхгүй юү. Жишээ нь хуулийн ч юмуу, төрийн захиргааны сургуульд гадаадад сурч байгаад эргээд ирчихсэн улсууд байна шүү дээ. Тэд нараас бид нар төрийнхөө албанд оруулж ажиллуулбал зүгээр байгаа байхгүй юү. Улсын эрх ашиг одоогийн нөхцөлд тийм байна. Би саналыг дэмжихийн зэрэгцээгээр иш мухаргүй ингээд оруулчихгүй сайн бодож байгаад нэг боломж гаргаж энэ заалтыг оруулъя гэж хэлж байгаа шүү дээ.

Д.Дондог: Бат-Үүл гишүүн.

Э.Бат-Үүл: Сая гишүүдийн гаргасан саналуудыг энэ томъёолол дээрээ тооцож оруулъя, тусгая. Тэгээд хэрэгжүүлэх УИХ-ын тогтоол дээр заачихаж болж байгаа юм. Өөрөөр хэлбэл энэ жил 18 нас хүрсэн тэр иргэдээс эхэлж хүчин төгөлдөр байна гэдэг ч юмуу ийм маягаар тогтоолыг өөрчилж.

Энэ ийм юм байгаа юм шүү. Ёстой яг үнэнийг хэлэхэд барууны нийгэм энэрүү аягүй хүчтэй явж байгаа шүү. Өөрөөр хэлбэл өнөөдөр цэргийн албыг зөвхөн батлан хамгаалах зориулалттай, зөвхөн дайн байлдааны зориулалттай гэж ойлгохоо больчихсон байна. Бүр социологи, философийн үүднээс энэ социальный, нийгмийн капитал бий болгодог гол институц гэж хүлээн зөвшөөрч байна. Саяхан Хятадад өсвөр насны хүүхдүүд дээр цэргийн сургууль хийлгээд асуудал үүсээд олон улсын зүгээс, бусад зүгээс хардаж тавихад хятадууд шууд хэлж байгаа юм. Хятадын нийгмийн том капитал, үндэсний том нэгдлийг бий болгох гэж хийж байгаа юм гэж хэлээд байгаа байхгүй юү. Тэгэхээр энэ өөрөө аягүй чухал асуудал. Баруун энэ систем рүү Швейцарь эд нар бол бүр бүгд энийг заавал хаана, ерөөсөө тэнд цэргийн албыг заавал хаана.

Барууны бүх орнууд тийм болчихсон. Тэгэхээр энийг саяны засваруудыг аваад дэмжиж өгөөчээ гэж хүсч байна.

Д.Дондог: Бичээд өгнөө. Яг бичсэн юм хураалгахгүй бол алийг нь ойлгох вэ. Бүгд засвар хийчихсэн. Надад бичээд өгчих нэгдүгээрт.

Хоёрдугаарт би нэг санал хэлээдэхье. Ерөнхийдөө би түрүүн Бат-Үүл гишүүний хэлээд байгааг болох санал юм гэж ойлгосон юм. Уул нь жаахан эртхэн гаргаад тал талаас нь харж үзээд томъёоллыг нь нэлээд сайн болгож байж оруулах байж л дээ. Тэгвэл арай илүү боловсронгуй болох байж.

Одоо гишүүд хоёр утгатай санал хэлээд байна шүү дээ. Нэг бодлын сайхан санал байна. Хоёрт тийм тийм нөхцөлүүд ар талд нь дутуу байна гээд байх юм. Энийг чинь алинаар нь хураалгах юм бэ. Яг энүүгээр хураалгана гэвэл бичиж өгснөөс хураалгалаа. Өөр юм тусгана гэвэл даруйхан бичээд одоо өгөх хэрэгтэй. Ер нь нэлээд сайн ярилцахгүй бол энэ нэлээд том өөрчлөлт орох санал шүү дээ.

Э.Бат-Үүл: Ингэе л дээ. Би зарчмын зөрүүтэй санал оруулсан хүний хувьд Гүррагчаа гишүүн бас дэмжих байлгүй. Энэ гарсан саналуудыг оруулаад томъёоллоо оруулаад тэгээд авъя. Тэгэхдээ энэ зарчмыг дэмжиж өгөөчээ. Удахгүй цэргийн албаны татлага болох гээд байна.

Д.Дондог: Тэгээд тэр насны хязгаарыг түрүүний Цанжид гишүүний хэлдгээр хийх юмуу. Гишүүд анхаарч байгаарай. Санал хураалт явууллаа шүү.

Хуулиар цэргийн албаны жинхэнэ алба хаах үүрэг хүлээсэн иргэн төрийн албаны онцлог төрөл болох энэ үүргээ биелүүлээгүй бол гээд төрийн албанд тэнцэхгүй үед оруулахгүй шалтгаан нь байж байгаа юм. Төрийн жинхэнэ албанд. Тэрэн дээр саяын Цанжид гишүүний хэлсэнтэй холбоотой насны хязгаарыг хийе гэж байна. Одхүү гишүүний гаргасан саналтай холбоотой эрүүл мэндийн шалтгааныг хийж өгье гэж байна. Тэгээд бусад тохиолдолд яана гэсэн ийм санал байна. Ингээд ерөнхий агуулгыг ойлгосон бол санал хураалт явууллаа.

Дэмжиж байгаа гишүүд гараа өргөе. 11-7 гэж байна. Энэ санал дэмжигдлээ.

Дахиад санал байгаа шүү.

Саяын Ерөнхийлөгчийн өргөн мэдүүлсэн Төрийн албаны тухай хуульд нэмэлт өөрчлөлт оруулах тухай хуулийн төсөл дээр дагалдаж өргөн мэдүүлсэн хуулийн төслүүдийн талаар ажлын хэсгээс гаргасан саналын томъёолол. Дагалдаж орж ирж байгаа хуулиудтай холбоотой.

Энийг анхаараад хурдан хурдан хураагаад явчихъя.

1. Засаг захиргаа, нутаг дэвсгэрийн нэгж, түүний удирдлагын тухай хуульд өөрчлөлт оруулах тухай хуулийн төсөлд оруулах заалтыг одоо хүчин төгөлдөр мөрдөж байгаа хуулийн холбогдох заалтыг дараахь байдлаар өөрчлөн найруулахаар тусгах.

26.2. Баг, хорооны засаг даргад тухайн нэгжийн нийтийн Хуралд оролцсон иргэд төрийн албаны шалгалт өгч тэнцсэн иргэнийг, аймаг, нийслэл, сум, дүүргийн Засаг даргад тухайн Хурал дахь нам, эвслийн бүлэг, эсхүл Хурлын төлөөлөгч тус тус нэр дэвшүүлэх эрхтэй бөгөөд уг Хурлын хуралдаанд оролцсон иргэд буюу төлөөлөгчдийн олонхийн буюу 50-иас дээш хувийн санал авсан нэр дэвшигчийг томилуулахаар томилох эрх бүхий албан тушаалтанд санал болгоно.” /төслөөр “төрийн албаны шалгалт өгч тэнцсэн” гэсэн шалгуурыг зөвхөн баг, хорооны Засаг даргад тавьсан гэж ойлгогдохоор байгаа/ гэж байна.

Энэ бол тодотгол тайлбар байна. Түрүүний саналыг  ойлгосон уу. Насанжаргал тайлбар хэлээдэхье.

Асуулт алга байна гэж байна. Тэгвэл тайлбар хэлье. Энийг ойлгоогүй байж магадгүй гэж тайлбар хэлэх гэж байгаа юм. Тэгвэл санал хураалт явууллаа шүү. Дараа нь ойлгогдоогүй байхад санал хураачихсан гэж янз бүрийн яриа гарахгүй шүү.

Хэд болсон бэ, за100 хувь дэмжлээ.

2. Орон нутгийн Хурлын сонгуулийн тухай хуульд нэмэлт оруулах тухай хуулийн төсөлд дараахь заалт нэмэх:

“30.20. Энэ хуулийн 30.17-д заасныг зөрчсөн төрийн жинхэнэ албан хаагчийг 100000-150000 төгрөгөөр торгоно”.

Д.Насанжаргал: Оруулсан өөрчлөлттэй нь холбогдуулаад ажлын хэсэг дээр ярьсан асуудал. Орон нутгийн сонгуулийн хуулин дээр төрийн жинхэнэ албан хаагч сонгуулийн сурталчилгаанд оролцож болохгүй гээд саяын Төрийн албаны хуулинд орсон өөрчлөлттэй уялдуулаад нэмэлт заалт орсон юм байгаа юм. Тэгээд орон нутгийн сонгуулийн хуулинд хориглосон заалт болгонд хариуцлага ногдуулах тийм зарчмаар хийгдсэн байхгүй юү. Тэгээд энэ шинээр орсон хориглосон заалтыг зөрчсөн тохиолдолд ийм захиргааны хариуцлага хүлээлгэе гэсэн заалт нэмж байгаа юм.

Д.Дондог: Одхүү гишүүн.

Д.Одхүү: Энэ ийм л дээ. Наадах чинь онигоо шиг юм болно шүү дээ. 150000 төгрөгөөр торгоно гэхээр сонгуулийн явцад 150000 төгрөг чинь өнөөдөр ямар мөнгө билээ. Цалингийн тал ч хүрэхгүй болчихоод байгаа шүү дээ төрийн албан хаагчдын цалингийн. Энэ онигоо нэр дэвшигчид мөнгийг нь төлж байгаад бүх аймгийн албан хаагчдыг бүгдийг нь ажиллуулчихна шүү дээ. Тэгэхээр сүүлийн үед ингээд байгаа шүү дээ Дондог даргаа. Энэ айхтар том том зөрчлүүдийн шийтгэл нь гэж инээд хүрэм юм байгаа шүү дээ. 40000, 50000, 100000 гээд, нэг удаагийн рестораны мөнгө шиг тийм мөнгөөр торгодог ийм онигоо юм байгаа юм.

Энийг чангатгах ёстой. Ялангуяа Бат-Үүлээ,  энэ сонгуульд оролцчихоод төрийн албан тушаалтан 150000 төгрөгөөр торгуулна гэдэг чинь онигоо биз дээ. Энэ дээр мөнгөн торгууль бол сонин биш байна шүү дээ. Ер нь энийг ажлаас нь халах, төрийн жинхэнэ албан хаагчийнх нь юунаас хүчингүй болгох ёстой байхгүй юү. Юун тэр 150000 төгрөгийн торгууль байдаг юм бэ.

Э.Бат-Үүл: Одхүүгийн саналыг дэмжиж байна. Энэ улс төрийн сонгуульд оролцож байгаа шадар туслах ч юмуу, эсвэл очиж оролцож байгаа улсуудыг шууд халдаг байх ёстой шүү дээ. Төрийн албан хаагчийг.

Сонгуулийн сурталчилгаанд явж болохгүй шүү дээ. Шууд халах ёстой байхгүй юү. Наадах чинь хаана ч байдаг практик.

Д.Дондог: Баярцогт гишүүнээ энэ өргөн баригдсан хуульд ийм заалт явж байгаа юм.

Орон нутгийн хурлын сонгуулийн тухай хуулинд ийм заалт байгаа юм.

Төрийн жинхэнэ албан хаагч албан үүргийнхээ хувиар аливаа хэлбэрийн сонгуулийн сурталчилгаанд оролцож нэг талыг дэмжих буюу шүүмжлэх, сонгуулийн сурталчилгаа бие даан явуулахыг хориглоно гэсэн юм. Хориглосон юм бол ямар арга хэмжээ авах юм бэ гэхээр энэ ороод ирчихсэн байхгүй юү. Тэгэхээр наад заалтаа бичээд өгчих.

Батболдоо хэрвээ чи энийг яахгүй юм бол утгагүй, энэ төрийн албан хаагчдыг улс төрийн биш болгоно гэсэн ямар энэ хуулийн утга учир ямар байгаа юм бэ. Одоо яах юм бэ тэгээд орон нутгийн сонгууль аймгийн иргэдийн хурал юун дотор байж байгаа тэр төрийн албан хаагч чинь бүгдээрээ сонгууль руу гараад ор гэсэн үг үү.

Сонгуулийн сурталчилгаанд оролцох тухай юм ярьж байна шүү дээ. Нэр дэвшигч чинь чөлөөлөгдөж байж орж байгаа шүү дээ.

Д.Дондог: Батболд гишүүн.

Су.Батболд: Бид нар нэлээд томхон хуулиуд хэлэлцээд явж байдаг. Тэгээд хууль санаачлагч өөрийнхөө нэг концепцитой орж ирж байгаа шүү дээ. Тэгээд ийм хэлээд явж байтал хууль санаачлагч, ажлын хэсгээс үл хамаараад гаднаас гэнэтхэн хөндлөнгийн санал оруулж ирээд олонхийн санал аваад яваад байдаг чинь болж байгаа юмуу. Энийгээ янзлахгүй бол. Тэгээд хууль санаачлагч нь зүгээр сууж байгаад, хууль санаачлагч өөрөө бол концепцитой явж байгаа шүү дээ. Тэгээд гадна талаас гэнэтхэн юм юм хурал дээр сууж байснаа толгойд нь орж ирсэн юмаа бичиж санал хураалгаад тэгээд ийм байх ёстой гээд ингээд яваад байх нь зөв юмуу, буруу юмуу.

Д.Дондог: Энэ саналууд хөндөгдсөн асуудалтай холбоотой л юмнууд орж ирж байгаа шүү дээ, өөр хөндлөнгийн юм байхгүй л дээ.

Д.Одхүү: Улс төрөөс төрийн албыг холдуулна гээ биз дээ. Яг энэ концепци чинь явж байгаа шүү дээ.

Сонгуулийн сурталчилгаанд явж байгаа юм бол 150000 төгрөгийн торгууль гэж ямар юм байдаг юм бэ. Хориглосон гэдэг чинь цаад талд нь юу байж байна вэ 150000 төгрөг л байна шүү дээ.

С.Баярцогт: Хоёр хүн хоорондоо маргалдахаа болъё. Хүмүүс санал хэлэх нь битгий хэл хуулийн үзэл баримтлалаас өөрөөр хуулиа баталж байгаа шүү. Чи бол наад зарчмын шүүмжлэлээ тэгж тавь за юү. Үзэл баримтлалаас өөрөөр баталж байгаа юм. Тэгвэл яах гэж энэ хуулинд үзэл баримтлал гэж урд нь гаргадаг юм бэ. Энэ чинь орж ирсэн зүйл заалт дээр торгуулийн арга хэмжээ авах уу, захиргааны хариуцлага тооцож арга хэмжээ авах уу гэдэг санал тавьж байна шүү дээ. Энэ бол концепцийн том зөрүүтэй юм биш байхгүй юү. Хариуцлагын хэлбэрийг нь ямар хэмжээтэй байх вэ, мөнгөн торгуулийн хэлбэрээр байх уу, захиргааны санаачилгаар ажлаас нь халах уу гэдэг асуудлыг ярьж байна шүү дээ. Энэ концепцийн том зөрүү ерөөсөө байхгүй.

Д.Дондог: Тэгэхээр дахиад санал орж ирэх байх. Ажлын хэсгийн саналаа бол хураалгана шүү дээ. Энийг хурааж байя. Тэр хооронд өөр санал орж ирвэл яана биз.

Сонгуулийн сурталчилгаанд оролцсон хүнийг торгууль хүлээлгэнэ гэсэн заалт яваад байгаа байхгүй юү. Сурталчилгаанд оролцсон.

Энэ саналыг ойлгосон уу.  Энэ ийм заалтууд байна лээ шүү дээ.

Их Хурлын сонгуулийн хууль, орон нутгийн сонгуулийн хуулинд төрийн албан хаагчийг оролцуулах хооронд ….болохгүй гээд заалтууд нь байгаа байхгүй юү. Тэр нь үйлчилнэ. Одооны сонгуульд бүгдээрэнд нь үйлчилнэ. Тэгээд тэрэнтэй холбоотой аюулгүйн санкци гэж яриад байна. Тэрийг саяын хэлж байгаагаар явах юмуу, алинаар нь явах юм бэ гэдгийг сайн тодруулж байгаад л санал хураая.

Су.Батболд: Саяын Бат-Үүл гишүүний саналаар ийм юм болох нь л дээ. Нэг дэмждэг хүнийхээ тухай ярьсан тохиолдолд хүн ажлаасаа халагдах нь л дээ аягүй бол. Тэр сайн хүн шүү дээ яагаад тэрийг сонгож болохгүй гэж нэг хүнд хэлсний төлөө ажлаасаа халагдах нь л дээ.

Д.Дондог: Би бол ажлаас халах санал хураалгахгүй байна шүү дээ. 100, 150 дээр.

Су.Батболд: Цаадуул чинь танд бичээд танд өгчихлөө шүү  дээ.

Д.Дондог: Дараа нь өгснийг нь яръя  л даа.

Су.Батболд: Үгүй ээ ярьж байж хураах ёстой. Буруу шүү дээ. Яг тийм хариуцлага алдсан хүн, бусад нь 150000 төгрөгийн, бид нар чинь Захиргааны хариуцлагын тухай хуульд өөрчлөлт оруулахдаа бас жишиг харж явж байгаа шүү дээ. Тэгэхгүй нэг хуулин дээр нь болохоор тэнгэр шиг юм гаргаж тавиад, нэгэн дээр нь  бүр багаар нь тавиад ингээд ийм сэтгэлийн хөөрлөөр энэ асуудалд хандаж болохгүй шүү дээ.

Д.Одхүү: Хөөе Батболдоо худлаа яриад байгаач. Чи бид нар сонгуулийн хуулин дээр хамт сууж байхдаа хаа хамаагүй нэг нөхөр чи, бид хоёр руу мөнгө хийсэн тохиолдолд бүр нэрсийн жагсаалтад нэр дэвшигчийг хасна гээд оруулчихсан байгаа шүү дээ.

Боль л доо. Худлаа яриад байх юм. Сонгууль чинь тийм л байгаа шүү дээ.

Су.Батболд: Тэр хуулиараа явж байгаа. Тэгэхдээ энэн дээр та нар хатуурхах хэрэг байхгүй.

Д.Одхүү: Нэр дэвшигчийг хасна гэдэг тэр юмнуудыг би чиний эсрэг явуулж байна. Намайг ганцааранг нь хурал хаяуулж байгаад батлаад гаргаа биз дээ.  Чи 4 зүйлээр нэр дэвшигчийг өөрийг нь хасна гэж. Өөрөөс нь огт шалтгаалахгүй юмаар …. /микрофонгүй ярьсан/.

Д.Дондог: Саналаа хураая та нар сонсож бай. Саяын орж ирсэн саналаар ингэж байна.

“30.20. Энэ хуулийн 30.17-д заасныг зөрчсөн төрийн жинхэнэ албан хаагчийг 100000-150000 төгрөгөөр торгоно”. гэж байна. Энэ саналыг дэмжиж байгаа гишүүд гараа өргөе.

Су.Батболд: 10 хүн байна. Төрийн байгуулалтын байнгын хороо 12 хүнээр санал хураах ёстой.

Д.Дондог: Арван нэгэн гишүүнтэй хурал эхэлчихсэн бол санал хураалт дээр байхгүйг нь эсрэг санал тооцоод явчихаж байгаа байхгүй юү. Зургаа, энэ санал дэмжигдлээ.

Д.Одхүү: Цөөнх. Энэ хуулийн чинь үзэл бодол, санаа нь эвдэгдээд эхэллээ шүү. Өөрөөр хэлбэл улс төрд дахиад орно, төрийн албан хаагч байсан ч гэсэн төдөн төгрөгийн торгууль төлж байгаад улс төрийн сонгуульд оролцож болно гэдгийг зөвшөөрчихлөө шүү чи дахиад.

Д.Идэвхтэн: Төрийн албаны хуулинд өөрчлөлт ороод намаас түдгэлзээд тэрийг 2009 оны 1 дүгээр сарын 1-нээс хэрэгжүүлээд эхлэхээр аяндаа тэр бүгд байхгүй болно. Одоо нэг их яараад хэрэггүй.

Д.Дондог: Ажлын хэсгийн оруулж ирсэн санал сая дэмжигдчихлээ.

3. Хууль тогтоомжийн хоорондын уялдааг хангах үүднээс дараахь хууль, тогтоолд дор дурдсан өөрчлөлт оруулах:

Д.Одхүү: Ажлын хэсгийн санал чинь 150000 гэдгээрээ дэмжигдлээ гэж ойлгож байгаа юмуу.

Д.Дондог: Тийм.

Д.Одхүү: Харин би тэгээд  хэлээд байна шүү дээ. Цөөнх болохдоо бид нар нэг юм хэлээд байна шүү дээ. Хэрэв ингэсэн тохиолдолд элсүүлэхдээ 2009 оны 1 дүгээр сарын 1-нээс гэсэн дахин санал оруулж болно биз дээ.

Д.Дондог: Энэ торгуулийн мөнгөнийхийг үү.

Д.Одхүү: Өөрөөр хэлбэл намаасаа түдгэлзвэл энэ хууль чинь хэрэгжиж эхэлнэ гэж байгаа шүү дээ. Тэгвэл 2009 оны 1 дүгээр сарын 1-нээс намаасаа түдгэлзчихсэн мөртлөө дахиад Их Хурлын болон орон нутгийн наад нөхдүүд чинь ороод явахад торгуульдаг хэвэндээ байх юмуу гэж асуугаад байна шүү дээ.

Д.Дондог: Энэ заалтууд чинь одоо үйлчилнэ шүү дээ энэ хугацаанд. Орон нутгийн сонгуулийн хууль болоод Их Хурлын сонгуулийн хуулийн орсон төрийн албан хаагч сонгуулийн сурталчилгаанд оролцохгүй гэдэг заалт чинь одоо үйлчлээд явж байх ёстой заалтууд байхгүй юү. Тэгээд зөрчил гарвал 100000-150000 төгрөгөөр торгоё гэдгийг энэ Сонгуулийн хуулиндаа нэмэлт заалт болгоод оруулчихъя гэж байна.

Өмнө нь жишиг нь тэгээд яваад байгаа юм чинь тэрүүгээрээ явж л байг л даа. Дараа нь адилхан болговол бүгдийг нь адилхан өсгөөд л явна биз.

3. Хууль тогтоомжийн хоорондын уялдааг хангах үүднээс дараахь хууль, тогтоолд дор дурдсан өөрчлөлт оруулах:

1/Төрийн албаны тухай хуульд нэмэлт, өөрчлөлт оруулах тухай хуулийн төсөлд төрийн жинхэнэ албан хаагчид “аймаг, нийслэл, сум, дүүргийн иргэдийн Төлөөлөгчдийн Хурлын төлөөлөгчөөр сонгогдох”-ыг шууд хориглохоор тусгагдсантай нийцүүлж Засаг захиргаа, нутаг дэвсгэрийн нэгж, түүний удирдлагын тухай хуулийн дараахь агуулгатай 9.6, 9.7 дахь хэсгийг хүчингүй болгох:

“9.6. Тухайн шатны Засаг даргын Тамгын газрын болон Засаг даргын дэргэдэх газар, хэлтэс, албаны төрийн жинхэнэ албан хаагч - Хурлын төлөөлөгчийн тоо нийт төлөөлөгчийн гуравны нэгээс хэтэрхээргүй байна.

9.7. Энэ хуулийн 9.6-д заасан төрийн жинхэнэ албан хаагч - Хурлын төлөөлөгч Хурлын Тэргүүлэгчдийн бүрэлдэхүүнд оролцохыг хориглоно.” гэсэн энэ хоёр зүйлээр санал хураалт явуулъя.

Өөрөөр хэлбэл саяын хуулин дээр бүгдийг оролцож болохгүй гэсэн заалт байгаа учраас нөгөө нэгжийн хуулинд өөрчлөлт орохоос өөр аргагүй болж байгаа юм.

Энэ саналыг дэмжиж байгаа гишүүд гараа өргөнө үү. 11-8.

2/Намын гишүүнээс түдгэлзвэл зохих албан тушаалын тухай хуулийг бүхэлд нь хүчингүй болгохоор өргөн мэдүүлсэн тул “Ерөнхийлөгч намын гишүүнээс түдгэлзэх”-тэй холбогдсон заалтыг Ерөнхийлөгчийн тухай хуульд нэмэлтээр оруулах гэсэн саналыг дэмжиж байгаа гишүүд гараа өргөе. 11-8.

3/ Төрийн албаны тухай хуульд нэмэлт, өөрчлөлт оруулах тухай хуулийн төсөлд “Монгол Улсын Үндэсний аюулгүй байдлын зөвлөлийн нарийн бичгийн дарга”-ыг төрийн тусгай албан тушаалын ангилалд шилжүүлж байгаатай нийцүүлж УИХ-ын 20025 оны 73 дугаар тогтоолын хавсралтаар баталсан “Төрийн өндөр албан тушаалтны зэрэг зиндаа, түүнтэй адилтгах төрийн албан тушаалтны зэрэглэл”-д өөрчлөлт оруулах.

Насанжаргал тайлбарлаадах.

Д.Насанжаргал: Үндэсний аюулгүй байдлын зөвлөлийн нарийн бичгийн даргыг зөвхөн Төрийн албаны зөвлөлийн орон тооны бус гишүүн байхыг л хасъя гэсэн байхгүй юү. Тэрнээс биш төрийн албаны ангиллыг шилжүүлсэн нь хүчинтэй л байж байгаа шүү дээ.

Д.Дондог: Өнөбаатар.

Б.Өнөбаатар: Зөвлөлийн бүрэлдэхүүнд орохын тулд тусгайгаас нь гаргаж оруулсан гэж би ойлгож байгаа шүү дээ.

С.Баярцогт: Тэгж ойлгохгүй байгаа шүү.

Д.Дондог: Баярцогт гишүүн.

С.Баярцогт:  Энэ санал бол ямар нэгэн байдлаар цэргийн хүн юмуу, дараагийн хүн гэсэн тийм агуулгаар хийгдээгүй юм. Энэ агуулга бол улс төрийн албан тушаалтан байгаа учраас Үндэсний аюулгүй байдлын зөвлөлийн дарга буюу Ерөнхийлөгч, өөр ямар хүн томилогдоход дагаж солигдоод байгаа байхгүй угаасаа улс төрийн албан тушаалтан тэгээд байгаа юм.

Үндэсний аюулгүй байдлын зөвлөл бол яг бидний ярьж байгаа тэр хар хайрцаг байх ёстой байхгүй юү. Тэр үүднээсээ тэр аппаратыг удирдаж байгаа хүн бол байнга тогтвортой төрийн албан хаагч, тангараг өргөсөн хүн байх ёстой.

Тэр хүн байнга үргэлжлүүлээд үргэлжлүүлээд ажиллаж байх ёстой гэсэн зарчмын үүднээс энэ саналыг анх оруулсан.

Д.Лүндээжанцан: Энэ предмент нь мөн үү, биш үү гэж. Одоо энэ төрийн албаны хуулийн нэмэлт, өөрчлөлтийн предмент.

С.Баярцогт: Мөн байлгүй яадаг юм бэ. Төрийн албаны хуулин дээр энэ ангиллуудыг нь зааж өгнө шүү дээ.

Д.Лүндээжанцан: Тийм үү.

С.Баярцогт: Үндсэн ангиллыг нь энд зааж өгөх ёстой байхгүй юү. Тэгэхгүй бол наадах чинь Ерөнхийлөгчийг дагаж хэдэн удаа өөрчлөгдөөд байна шүү дээ. Үндэсний аюулгүй байдлын зөвлөл гэдэг чинь манай хар хайрцагнууд.

Д.Дондог: Хураах юмуу. Зүмбэрэллхам зөвлөх хураах уу. Тайлбарлаж болсон уу. Тэгвэл санал хураалаа шүү.

Саяын энэ З дугаар саналыг, өөрөөр хэлбэл Төрийн албаны тухай хуульд нэмэлт, өөрчлөлт оруулах тухай хуулийн төсөлд Монгол Улсын Үндэсний аюулгүй байдлын зөвлөлийн нарийн бичгийн даргыг Төрийн тусгай албан тушаалын ангилалд шилжүүлж байгаатай нийцүүлж УИХ-ын 2002 оны 73 дугаар тогтоолын хавсралтаар батлагдсан Төрийн өндөр албан тушаалтны зэрэг зиндаа, түүнтэй адилтгах төрийн албан тушаалтны зэрэглэлд өөрчлөлт оруулъя гэсэн дагаж оруулж байгаа өөрчлөлт байна.

Дэмжиж байгаа гишүүд гараа өргөе. 11-9.

Өөрөөр хэлбэл улс төрийн албан тушаалтын Төрийн өндөр албан тушаалтны 5-ын А-гаас  Үндэсний аюулгүй байдлын зөвлөлийн нарийн бичгийн дарга гэснийг хасч тусгай албан тушаалын 5-ын А-д оруулж байгаа юм байна.

4. Улсын Их Хурлын сонгуулийн тухай хуульд нэмэлт, өөрчлөлт оруулах тухай хуулийн төслийг хэлэлцэх боломжгүй тул төсөл санаачлагчид буцаах.

Энэ бол УИХ-ын тухай Сонгуулийн тухай хуулинд өөрчлөлт оруулах боломжгүй учраас тэрэнтэй холбоотой оруулж ирсэн саналыг буцааж байгаа юм. Энийг дэмжиж байгаа гишүүд гараа өргөе.  11-9 , санал хураачихлаа.

Одоо хоёрдахь асуудал дууслаа. Та бүхэнд баярлалаа. Одоо цаана нь хоёр асуудал байгаа шүү дээ.

Гуравдахь асуудалдаа оръё.

Гурав. Монгол Улсын Их Хурлын тухай хуульд нэмэлт оруулах тухай Монгол Улсын Их Хурлын чуулганы хуралдааны дэгийн тухай хуульд нэмэлт өөрчлөлт оруулах тухай Хууль, УИХ-ын бусад шийдвэрийн төсөл боловсруулах, өргөн мэдүүлэх журмын тухай хуульд нэмэлт, өөрчлөлт оруулах тухай хуулийн төслүүд /хэлэлцэх эсэх/

Монгол Улсын Их Хурлын тухай хуульд нэмэлт оруулах тухай Монгол Улсын Их Хурлын чуулганы хуралдааны дэгийн тухай хуульд нэмэлт өөрчлөлт оруулах тухай хууль, Хууль, УИХ-ын бусад шийдвэрийн төсөл боловсруулах, өргөн мэдүүлэх журмын тухай хуульд нэмэлт, өөрчлөлт оруулах тухай хуулийн төслүүд байна.

Хууль санаачлагчийг төлөөлж Мөнхтуяа гишүүн танилцуулга хийнэ.

Б.Мөнхтуяа: Баярлалаа гишүүд ээ. Энэ хуулийн гол зорилго нь болохоор УИХ-ын олон нийттэй харилцах санал, хүсэлтийн байнгын хороо байгуулъя гэсэн ийм зорилготой хуулийн санал юм байгаа юм.

Энэ зохицуулалтыг хийхийн тулд УИХ-ын тухай хуулинд УИХ-ын бүтцэд санал, хүсэлтийн байнгын хороо байгуулъя гэсэн өөрчлөлт орж ирж байгаа юм. Энэ хуулин дээр тухайн Байнгын хорооны ажиллах ажлын хүрээ, зохицуулах зохицуулалтыг зааж өгсөн байгаа. Дээр нь хууль, УИХ-ын бусад шийдвэрийг боловсруулах, өргөн барих журмын тухай хуулинд өөрчлөлт орж байгаа. Дээр нь энэ хуультай дагалдаад УИХ-ын чуулганы хуралдааны дэгэд өөрчлөлт орохоор ийм хуулийн саналыг оруулж ирж байна.

Өнөөдөр бол энэ дотроо ярихад бидний 76 гишүүн бол нийгэмд иргэдэд үлэмж тааруухан байгаа. Санал хүсэлтийн байнгын хороо байгуулах саналыг оруулж ирж байна. Та бүхэнд хуулийн төсөл, танилцуулга очсон байгаа дэмжиж өгөхийг хүсч байна.

Д.Дондог:  Мөнхтуяа гишүүн танилцуулга хийчихлээ. Асуулттай гишүүн байвал асуултаа асууя.

Асуулт асууя.

С.Батболд: Бид нар өргөдөл гомдол шийддэг угаасаа тусгай хуультай. Тэгээд энэ төрийн захиргааны байгууллагууд, төв байгууллагууд чинь орон нутгийн захиргааны байгууллага чинь бүгдээрээ тусгай дэг журамтай, тэрнийхээ дагуу бид нар иргэдийн өргөдөл гомдол тэнд хэзээ хариу өгөх юм бэ, яаж хариу өгөх юм бэ, хэнээр уламжлах вэ гээд бүх юм журмынхаа дагуу явж байгаа байхгүй юү. Тэгэхээр Их Хурал өөрөө иргэний гомдлыг шийдэж чадахгүй шүү дээ. Их Хурал шийддэггүй байхгүй юү. Бид нар сайндаа л Засгийн газар руу явуулдаг, аймгийн Засаг дарга руу явуулдаг, яамны сайд руу явуулдаг. Их Хурлын гишүүн гэж дангаараа шийдэж чадахгүй шүү дээ, Их Хурал 76-уулаа байгаад ч шийдэж чадахгүй.

Энэ өргөдөл гомдлын хороо байгуулаад өргөдөл, гомдол авах юм байна л даа. Энэ нь яаж шийдэх юм бэ, өргөдөл, гомдол авдаг байлаа гэхэд яаж шийдэх юм бэ, хуулиас гадуур шийдэх юмуу, хуулийн дагуу шийднэ гэвэл бид бүгдээрээ гүйцэтгэх засаглалын байгууллага л явуулдаг учиртай.

Хоёрдугаарт энэ орон тоо их байна, дарга цэрэг их байна гээд байнга яриад байгаа. Бид нар Их Хурлын байнгын хороонд жишээлбэл явуулж явуулж байгаад 11 болгож нэг үзсэн. Тэгээд буцаагаад 7 болгосон шүү дээ. Энэ чинь нэг талаараа дахиад дарга, цэрэг л нэмнэ шүү дээ. Их Хурлын шаргал ордон дотор чинь Байнгын хорооны даргад өгчих өрөө байдаггүй юму, унаа байдаггүй юм. Байнгын хорооны дарга болчих юм бол өрөө хэрэгтэй, унаа хэрэгтэй, нарийн бичгийн дарга хэрэгтэй, аппарат хэрэгтэй. Ард түмэнд энэ чинь юу гэж ойлгогдох юм бэ. Зүгээр нэг сайхан нэрээр халхавчилсан орон тоо, дарга нарын тоог л нэмж байгаа юм биш үү. Ийм юмаар хөөцөлдөх ямар хэрэгтэй юм бэ гэсэн хоёр асуулт байна.

Д.Дондог: Мөнхтуяа гишүүн асуултад хариулчихъя товчхон хариулаарай.

Б.Мөнхтуяа: Таны саналтай, эхний асуудалтай санал нэгтэй байна. Үнэхээр бидний 76 гишүүн бол өнөөдөр юу ч шийдэж чадаагүй, тийм ч учраас бид нар өнөөдөр 76 мангар гэсэн нэрийг авчихсан байж байгаа. Тэгэхээр энэ Байнгын хороо байгуулагдсанаараа иргэн, төр хоёрыг холбох, иргэдээс ирж байгаа санал, хүсэлтийг бодитой, төрийн шийдвэр, бодлогод оруулах ийм механизмыг бий болгох гээд байгаа юм.

Үнэхээр бид нар, би ч гэсэн гишүүн байна, өөрөө ч гэсэн гишүүн байна. Бид нарт ирсэн өргөдлийн хэдэн хувь нь биелэгдсэн бэ гээд  авахаад үзэхэд үнэхээр 30-40 хувийн биелэлттэй байдаг юм байна лээ. Иргэдээс ирсэн өргөдөлд бид нар хуулийн дагуу хариулт өгч байгаа. Зүгээр ор, нэр болоод явж байгаа байхгүй юү. Энийг бид бүхэн бүгдээрээ мэдэж байгаа. Тэгэхээр энд ийм тусгай орон тоо байгуулаад механизм бий болгоод үнэхээр иргэдэд ирж байгаа хүсэлт, санал, гомдолд нь бодитойгоор хариулт өгч чадаж байна уу, үнэхээр иргэдийн хүсээд байгаа тэр хүсэлтэд хариулт өгч чадаж байна уу, шийдвэр гаргаж чадаж байна уу гэдэг бол өнөөдөр асуулт болчихсон байгаа байхгүй юү.

Орон тооны хувьд бол үнэхээр бид нар сүүлийн 2-хон жилийн дотор гэхэд Монгол Улсад 40 иргэний хөдөлгөөн байгуулсан байна. Энэ 40 иргэний хөдөлгөөнөөс 15 шаардах бичгийг бидэнд өргөн барьсан байгаа юм байна л даа. Энийг ямар шийдвэр гаргасан нь тодорхой бус, энэ талаар тайлан тавьсан асуудал байхгүй, иргэд бухимдаад байж байгаа ийм нөхцөл байдал өнөөдөр байгаа шүү дээ. Энэ бол ганцхан манай оронд хийх гээд байгаа асуудал биш дэлхийн маш олон оронд хэрэгжүүлсэн ийм арга хэмжээ юм байна лээ.

Германы Бундестагийн Бетицион Саушюз гээд санал, гомдлын байнгын хороон дээр нь очиж манай Тамгын газрынхан ажилласан, хууль санаачилж байгаа хүмүүс нь очиж үзсэн үнэхээр улс орны хөгжилд иргэд, төр хоёрыг хооронд нь түншийн холбоо байгуулж төрөөс барьж байгаа бодлого, шийдвэр амьдрал дээр хэрэгжихэд маш их тус дөхөм болдог ийм л байгууллага болох юм гэсэн ойлголт байна.

Д.Дондог: Баярцогт гишүүн.

С.Баярцогт: Би энэ хэлэлцүүлгийн тал дээр горимын санал гаргачихсан байгаа. Энэний хэлэлцэх эсэхийг шийдэх юм байна лээ. УИХ-ын даргын захирамжаар УИХ-ын дэд даргаар ахлуулсан УИХ-ын тухай хууль, УИХ-ын дэгийн тухай хуулинд өөрчлөлт оруулах том ажлын хэсэг гарчихсан байгаа. Энэнтэй холбогдуулаад ерөөсөө УИХ-ын хууль, УИХ-ын дэгийн хуультай холбогдолтой бүх асуудлын хэлэлцэх эсэхийг нь шийдээд тэр ажлын хэсгээ бүгдийг нь нийлүүлье гэсэн саналтай байгаа юм.

Бүх ирж байгаа саналуудыг нь хэлэлцэх эсэхийг нь шийдүүлээд аваад байя. Тэгээд нэгтгээд боловсруулсан сайн төслөө амжвал батлаад амжихгүй бол дараагийн Их Хуралд бэлдээд өгчихье. Өөрсдийнхөө зовлон жаргал дээр тулгуурласан юмыг, тэр үүднээс нь зөв гэсэн ийм л бодолтой байгаа.

Д.Дондог:  Өөр санал байна уу. Санал хураалт явуулъя.

Саяны УИХ-ын тухай хуульд нэмэлт, өөрчлөлт оруулах тухай, Монгол Улсын Их Хурлын чуулганы хуралдааны дэгийн тухай хуульд нэмэлт өөрчлөлт оруулах тухай, хууль, УИХ-ын бусад шийдвэрийн төсөл боловсруулах, өргөн мэдүүлэх журмын тухай хуульд нэмэлт өөрчлөлт оруулах тухай хуулийн төслүүдийг хэлэлцье гэсэн саналтай гишүүд гараа өргөе, хэлэлцье гэж байгаа гишүүд гараа өргөе. 11-5 байна.

Энэ санал дэмжигдэхгүй байна.

Б.Мөнхтуяа: Би өөрөө өргөнө шүү дээ тиймээ.

Д.Дондог: Өөрөө өргөхгүй өргөхгүй, яалаа гэж.

Б.Мөнхтуяа: Хэлэлцэх юмуу, хэлэлцэхгүй юмуу. Өнөөдрөөс эхлээд би телевизээр яриад эхлэнэ шүү за юү. Хувьсгалт намынхан иргэдттэйгээ хамтарч ажиллахгүй гэж байна гэж.

Д.Дондог: Олонхи болсонгүй. Дараагийн асуудалдаа оръё.

С.Баярцогт: Энд байсан гишүүд байсан бол олонхи болох байсан юм. Тэгээд энийг хэлэлцэх эсэхийг нь аваад ажлын хэсэг дээрээ ажиллая гэж байгаа байхгүй юү даа.

Д.Дондог: Одоо орсон ч,  ороогүй ч тэртэй тэргүй тэрэн дээр энэ яригдана шүү дээ.

С.Баярцогт: Тэгээд уначих юм бол унагаагаад наадахыг чинь дэмий улс төр болгож яах юм бэ.

Би цөөнх болчихъё. Тэгээд дахин санал хураалгая.

С.Ламбаа: Дахиж санал хураалтаа явуулъя л даа. Тэртэй тэргүй УИХ-ын тухай хууль, дэгийн тухай хуулиа ажлын хэсэг хэлэлцэж байхад чинь энэ чинь тэр дэгийн хууль руу орох гэж байгаа асуудал шүү дээ Их Хурлын хууль рүү. Тийм учраа нэгтгээд хэлэлцэнэ биз, хэлэлцэх эсэхээ шийдээд орхичихъё л доо.

Д.Дондог: Одоо чинь юу гэж хураах билээ.

Д.Идэвхтэн: Би нэг санал байна. Хууль санаачлахын оронд УИХ-ын дэгийн тухай хууль, УИХ-ын тухай хуулинд оруулах саналаа бичээд өгчихвөл хангалттай, тэрэн дээр хэлэлцэгдэж болно.

Д.Дондог: Санал хураалт явуулъя. Сая цөөнх болоод Ламбаа гишүүн үг хэлчихлээ. Тэгэхээр нөгөө босоо санал бол уначихсан санал байгаа тиймээ. Саяын оруулж ирсэн энэ хуулийн төслийг дэмжих боломжгүй гэдэг томъёоллоор санал хураана. Тэгээд өөрсдөө бодож байгаад саналаа хэлнэ шүү дээ тиймээ.

Боломжгүй гэж үзэж байгаа гишүүд гараа өргөе. Ингээд олонхи болсонгүй дээ, орлоо гэсэн үг. 11-4. Ингээд өөр санал гарахгүй байна. Дараагийнхаа асуудалд оръё гэнэ.

Дөрөвдэх асуудал.

Дөрөв. Сонгуулийн ерөнхий хорооны гишүүнээс чөлөөлөгдөх тухай

Одоо бусад гээд нэг асуудал байна. Танилцуулгыг нь бид нар хийх байх л даа. Батболд дарга хийх үү.

Ерөнхийд нь би танилцуулчихъя, тэгээд та бүхэн юу яана биз.

Монгол Улсын Их Хурлын сонгуулийн тухай хуулийн 14 дүгээр зүйлийн 14.3.6-д сонгуулийн хороодын дарга, нарийн бичгийн дарга, гишүүн УИХ-ын гишүүнд нэр дэвшигч байхыг хориглох. Сонгуулийн төв байгууллагын тухай хуулийн 4 дүгээр зүйлийн 4.6-д хорооны гишүүн нь Монгол Улсын Ерөнхийлөгч, УИХ-ын гишүүн, Ерөнхий сайд, Засгийн газрын гишүүн, Үндсэн хуулийн цэцийн гишүүн, шүүх, прокурор, Иргэдийн төлөөлөгчдийн хурлын төлөөлөгч, түүнчлэн Монгол Улсын Ерөнхийлөгч, УИХ-ын гишүүн, аймаг, нийслэл, сум, дүүргийн иргэдийн нийтийн хурлын төлөөлөгч нэр дэвшигч байхыг хориглоно.

Мөн зүйлийн 4.7-д хорооны гишүүн энэ хуулийн 4.6-д заасан ажил , албан тушаалд нэр дэвших буюу томилогдох, сонгогдох бол чөлөөлөгдөх хүсэлтээ хороогоор дамжуулан УИХ-д гаргана гэж тус тус заасны дагуу Сонгуулийн ерөнхий хорооны гишүүн Ж.Сүхбаатар чөлөөлөгдөх хүсэлтээ 2008 оны З дугаар сарын 6-ны өдөр Сонгуулийн ерөнхий хороонд гаргаж, хувийг УИХ-ын даргад ирүүлсэн байна.

УИХ-ын дарга Сонгуулийн ерөнхий хорооны гишүүнээс чөлөөлөгдөх тухай Сүхбаатарын хүсэлтийг Сонгуулийн ерөнхий хорооноос 2008 оны З дугаар сарын 17-ны өдрийн 47 тоот албан бичгээр дамжуулан уламжилжээ.

Монгол Улсын Ерөнхийлөгч  Сонгуулийн төв байгууллагын тухай хуулийн 4.2-т заасан журмын дагуу Ж.Сүхбаатарын санал болгосноор УИХ түүнийг Сонгуулийн ерөнхий хорооны гишүүнээр томилсон байна.

Энэ саналыг оруулж байгаа. Өөрөөр хэлбэл хүсэлт гаргасан хүсэлтийг хэлэлцье гэсэн санал оруулж байна.

Баярцогт гишүүн.

С.Баярцогт: Би энийг асуух гээд байна л даа. Цагдаагийн ерөнхий газрын дарга байсан хүн чинь одоо Сонгуулийн төв комиссын гишүүн байгаа шүү дээ. Улс төрийн албан тушаал  хашаад байгаа. Энэ хүнийхээ асуудлыг хэзээ шийдэх гээд байгаа юм бэ. Энийг хэн санал гаргах юм бэ. Сандаг-Очир генерал чинь одоо УИХ-ын даргын зөвлөх байгаа шүү дээ. Улс төрийн албан тушаал дээр байгаа байхгүй юү.

Д.Дондог: Тайлбар хийгээдэх.

С.Баярцогт: Тэр орны хүн орж ирсэн хамаагүй шууд чөлөөлөх ёстой байхгүй юү. Санал гаргаад л чөлөөлөх ёстой. Дараагийн хүн дараа нь орж ирнэ биз дээ.

Д.Дондог: Тайлбар хэлэх гэж байна Баярцогт гишүүнээ. Баттулга дарга Сонгуулийн ерөнхий хорооны дарга.

Б.Баттулга: Баярцогт гишүүнээ энэ ийм л юм л даа. Урд нь бол төрийн албан хаагч байж байгаад Сонгуулийн ерөнхий хорооны гишүүнээр томилогдсон, дараа нь УИХ-ын даргын зөвлөх болсон тиймээ. Тэгэхээр одоогоор Сандаг-Очир генерал өөрөө хүсэлт, өргөдөл өгсөн юм байхгүй байгаа. Сандаг – Очир генералыг нэр дэвшүүлсэн субъект нь Улсын дээд шүүх байгаа юм. Тэгэхээр Улсын дээд шүүх энэ асуудлыг албан ёсоор оруулж ирээгүй учраас Сонгуулийн ерөнхий хороо энэ дээр санаачилга гаргах тийм  эрх байхгүй байгаа юм л даа.

С.Баярцогт: Тийм юм байхгүй. Та ажил хариуцаж байгаа хүний хувьд та бичиг явуулах ёстой. Сандаг-Очир генерал төднөөс эхлээд улс төрийн албанд шилжсэн учраас бид нар ажлыг нь түдгэлзүүллээ. Энэ хүнийхээ асуудлыг шийд гэж. Асуудлыг нь та нар Их Хуралд тавь л даа болохгүй бол.

Д.Дондог: Баярцогт гишүүнээ би Сандаг-Очир генералтай уулзсан, саналыг хэлсэн, хууль зөрчигдөж эхэлж байна гэж би хэлсэн. Өөрөө Дээд шүүхийн дарга эзгүй байгаа учраас энэ хүн өнөөдөр ирж байгаа байх. Уулзчихаад эргээд саналаа хэлнэ. Тэгээд дараагийн хурлаар бараг орох байхаа. Тийм санал ярьчихсан байгаа.

С.Баярцогт: Би тэгэхдээ Сүхбаатарын хувьд яг чөлөөлөгдөж байгаа шалтгааныг нь ойлгохгүй байна шүү дээ.

Д.Дондог: Тэрийг нь харин асуу. Өөрөө байж байна.

С.Баярцогт: Сонгуульд нэр дэвших асуудал бол сонгууль зарласнаас хойш шийдэгдэнэ шүү яг тэр утгаараа бол. Одоо би өөр шалтгаанаар чөлөөлөгдөх байх гэж бодож байна, хувийн шалтгаанаар.

Одоо бид нар тэгж л гаргах ёстой. Хувийн шалтгаанаар чөлөөлөгдөх гэж байна л гэж гарна шүү дээ. Наадах чинь төрийн албан тушаал хашиж байгаа хүн байхгүй юү. Яг бүгдийг нь зөв хийх хэрэгтэй. Та нар сонгууль зарлаагүй байхад сонгуульд нэр дэвшигч гэж оруулаад чөлөөлж болохгүй шүү дээ. Одоо ямар шалтгаан байна, хувийн шалтгаанаар л чөлөөлөгдөнө. Хувийн шалтгаан байхгүй юү наадах чинь, тэрнээс хуулийн шалтгаан биш байхгүй юү. Хуулийн шалтгаан бол Сонгууль зарлаад нэр дэвшсэний дараа чөлөөлөгдөх ёстой шүү.

Сүхбаатар дарга юу гэж ойлгож байгаа юм бэ.

Ж.Сүхбаатар: Баярцогт гишүүний асуултад хариулж, тайлбар хэлье гэж бодож байна.

Сонгуулийн ерөнхий хорооны гишүүн хүн сонгуульд нэр дэвшигч байж болохгүй нь ойлгомжтой. Гэхдээ саяны хэлж байгаа асуудлын тухайд бол төрийн жинхэнэ албан хаагчийнхаа хувьд сонгуулийн тойргийн хороонд бүртгүүлж нэр дэвшигчийг бүртгүүлэхээс өмнө төрийн албанаас чөлөөлөгдсөн байх ёстой.

Яг энэ Сонгуулийн ерөнхий хорооны гишүүний асуудалтай яг энэ шууд хамаарахгүй юм. Сонгуулийн ерөнхий хорооны гишүүн сонгуулийн үйл ажиллагаа явахаас өмнө албан ёсоор эхлэхээс өмнө чөлөөлөгдөх нь ёс зүйн хувьд ч тэр, Сонгуулийн хуулийн агуулгатай яг таарч байгаа гэж ойлгож байгаа. Би тэгж  л асуудлаа тавьсан. Тэр юуны асуудал бол тусдаа шүү дээ. Сонгуулийн гишүүнээсээ гадна төрийн жинхэнэ албан хаагч хүн бол яг сонгуульд нэр дэвших тохиолдолд хуулийнхаа хувьд яг тойргийн хороонд бүртгүүлэхээсээ өмнө энэ чинь чөлөөлөгдөх ёстой байхгүй юү.

Тэгэхээр Сонгуулийн ерөнхий хорооны гишүүн чинь УИХ-аас томилогдож байгаа албан тушаалтан. Тэр үед УИХ чөлөөлөх тухай боломж, ойлголт байхгүй шүү дээ нөгөө талаас нь харах юм  бол.

Д.Дондог: Баярцогт.

С.Баярцогт: Наадах чинь яг хуулийн дагуу зөв хийж суръя гээд хэлээд байгаа юм. Чи бол сайн үлгэр жишээ гаргаж байна л даа хувь хүнийхээ хувьд. Гэхдээ чиний наад шалтгаан чинь хувийн шалтгаан болох ёстой байхгүй юү. Би хуулийн юуг нь гаргаад байгаа байхгүй юү.

Ж.Сүхбаатар: Хувийн болон ёс зүйн шалтгаанаар чөлөөлөгдөх хүсэлтээ тавьсан шүү дээ уг нь.

С.Баярцогт: Би сая хуулийн заалт уншаад байхаар нь хуулийн зүйл заалтад хамааралтай юм байхгүй шүү гэж хэлж байгаа байхгүй юү. Хуулийн ямар зүйл заалттай холбоотой зүйл байхгүй. Тийм учраас бусад гишүүдэд нь тийм үүрэг өгөх гэж байгаа байхгүй юү. Одоо Сандаг- Очир генерал бол заавал Дээд шүүхийн дарга гэж хүлээхгүй, яг энэ Сүхбаатар шиг би улс төрийн албанд шилжсэн учраас намайг чөлөөлж өгнө үү гээд шууд өөрөө өргөдлөө өгөх ёстой байхгүй юү. Ийм зөв юмруу бид нар явъя л даа. Сүхбаатар залуу хүнийхээ хувьд зөв юм хийж байна шүү дээ. Би тэгээд ийм зөв замаар яв гэж байгаа байхгүй юү.

Д.Дондог: Өөрөө хувийн ийм хүсэлт, саналтай байгаа учраас гэдгээ тодруулж хэлье.

Су.Батболд:   Ер нь сонгууль дөхчихсөн байна л даа. Сүхбаатар дарга өнөөдөр чөлөөлөгдөх юм байна, тэгээд Сандаг-Очирын асуудал яригдаж байгаа юм байна. Би Сонгуулийн ерөнхий хороог өдөр, шөнөгүй толгой өндийхгүй ажилтай байгаа гэж бодож байгаа л даа. Уг нь чөлөөлөгдөнгүүт нь дараагийн хүн нь томилогдоод ажилдаа орж байвал зүгээр байгаа юм. Энэ хооронд хугацаа гараад байх юм бол Сонгуулийн ерөнхий хорооны ажилд нөлөөлж байна уу, үгүй юү гэдгийг асуух гэсэн юм.

Б.Баттулга: Нөлөөлөлгүй яах вэ. Аль болохоор л Их Хурлын гишүүд маань орных нь хүнийг хурдан, түргэн шийдэж өгөх шаардлагатай байгаа юм. Эд нар чинь нөгөө З субъектээс нэр дэвшдэг шүү дээ. Ерөнхийлөгч, Улсын дээд шүүх, УИХ. Тийм учраас аль болохоор хурдан түргэн нөхөж өгвөл бидний ажилд их хэрэгтэй байна л даа.

Су.Батболд: Сонгуулийн ерөнхий хорооны даргын хувьд тэр субъектүүдэд та хандах ёстой шүү дээ.

Б.Баттулга: Хандаж байгаа, хандаж байгаа бүгдэд нь хандаж байгаа.

Су.Батболд: Бид нар санаачилга гаргаад гүйцээд байж болохгүй шүү дээ. Та л явахгүй бол.

Б.Баттулга: Тийм.

Д.Дондог: Миний хувьд ч гэсэн тал талд нь мэдэгдсэн. Хүн чөлөөлөгдөж байна. Орныхоо хүнийг санал болгох нь байна шүү. Ийм хүн хүсэлтээ өгчихсөн байгаа шүү. Байнгын хорооны хурал хийнэ шүү гээд аль алинд нь хэлчихсэн байгаа. Тэгээд асуудал нь орж ирэх байх. Нэгэнт орж ирээгүй болохоор өнөөдөр тэр асуудлыг нь ярих боломж байхгүй. Энэ хүнийхээ тухай л юм яръя. Өөр санал, асуулт байна уу, алга уу.

Тэгэхээр энэ чөлөөлье гэсэн саналыг дэмжиж байгаа гишүүд гараа өргөе. Их Хуралд оруулъя. За ингээд 100 хувь чөлөөллөө, санал гаргалаа.

Д.Лүндээжанцан: Энэ Баттулга дарга ч байж байна. Дээд шүүхээс нөгөө нэг тайлбарын асуудлаар бөөн яриа болоод байгаа шүү дээ. Над руу хандаад, Их Хурлын дарга Дээд шүүхтэй ярь гээд. Ингэхээр шууд тайлбарыг Их Хурлын дарга эртээдийн байнгын хорооны хурал дээр хэлсэн.  Шууд тэг, ингэ гээд байх эрх алга. Ийм учраас Төрийн байгуулалтын хороон дээр сонгуулийн хууль, бид одоо бас Хууль зүйн байнгын хороонд  нялзааж болохгүй байна. Яагаад гэвэл манай хороо энэ асуудлыг чуулганаар оруулж батлуулсан, Сонгуулийн хуулийг өөрсдөө батлуулсан учраас. Ингээд эртээд Дондог дарга бид нар яриад манай гишүүд ч байсан. Энэ дээр хоёр хүн байгаагүй. Ийм учраас энэ манай хорооноос ажлын хэсэг гаргаад ажиллуулаад Байнгын хороонд дүгнэлтээ оруулаад ирье. Энийг протоколыг үзээд Хууль зүйн үзэл баримтлалын хувьд энэ асуудлыг авч үзэхэд энэ дээр ийм ийм байр суурьтай байж ингэж баталсан. Ийм учраас энэ асуудлаа Дээд шүүхэд хандъя гэсэн асуудлаар, дотор нь байгаа ямар ч асуудлууд байж болно л доо ганц тэр биш. Ингээд нэг тийш нь болгох хэрэгтэй байна.

Ийм учраас Идэвхтэн дарга, Баярцогт гишүүн, Зоригт гишүүн гурвыг оролцуулсан, тэгээд Идэвхтэн дарга ахлаад Байнгын  хороонд яаралтай оруулаад ирэг. Байнгын хороо ороод ирэхээр нь бид нар яриад Дээд шүүхэд юмуу.

С.Баярцогт: Ажлын хэсэг чинь Их Хурлын даргын захирамжаар байгуулагдаж байгаа юмуу, Байнгын хорооны даргын уу.

Д.Лүндээжанцан: Байнгын хорооноос байгуулагдаж байгаа юм.

С.Ламбаа: Байнгын хорооны даргын санал гээд эртээд явсан шүү дээ.

Д.Лүндээжанцан: Тэгсэн харин тэгээд явж байгаа.

С.Ламбаа: Баярцогт гишүүн эд нар чинь байхгүй байна шүү дээ.

Д.Дондог: Тэр саналыг чинь зөвшөөрөөгүй. Баярцогт чинь тэр үед өөрөө байхгүй байсан юм.

С.Ламбаа: Су. Батболд, Бат-Үүл, Зоригт гурав л байсан.

Д.Дондог: Зоригт гишүүн орохгүй гэсэн, Бат-Үүл гишүүн орохгүй гэсэн юм тухайн үедээ тэгээд больчихсон байхгүй юү.

С.Ламбаа: Аан за за.

Би нэг зарчмын санал хэлэх үү.

Д.Лүндээжанцан: Зоригтыг оруулахгүй бол та хоёр ажиллаад оруулаад ир.

Ажиллахгүй бол тэрийг нь бичүүлээд л авахгүй юү даа.

Д.Дондог: Хэрвээ ажлын хэсэг байгуулна гэвэл энэ хурал дээрээсээ байгуулах юм байна шүү дээ.

Д.Лүндээжанцан: Тийм хурал дээрээсээ байгуулах гэж байна шүү дээ.

Д.Дондог: Ламбаа гишүүн.

С.Ламбаа: Ер нь дээд шүүхийн тайлбар гарсан тохиолдолд тэр нь хууль зөрчигдсөн гэж үзэж байгаа тохиолдолд ажлын хэсэг гарч ажиллаад ямар журмаар яаж шийдвэрлэх вэ гэдэг дүгнэлт оруулах болж байх шиг байна л даа. Ер нь бол энэ асуудал дээр би нэг ийм санал байх юм.

Сонгуулийн хуулийг дагаж мөрдөх журмын тухай гэдэг хууль өргөн бариад тэгээд тэр хуулийг хэлэлцээд бүгдийг нь шийдчихэж болохгүй юмуу.

Д.Лүндээжанцан: Энэ ажлын хэсэг эхлээд ажиллаг л даа. Ямар арга замууд байна вэ, жаахан тооцоо судалгаатай. Бид шууд тэгнэ, ингэнэ гэж хэлж мэдэхгүй байна шүү дээ.

С.Баярцогт: Лүндээ даргаа бид хангалттай ажилласан, боломж бол 4 янзын боломж байна. Одоо Дээд шүүхийн тайлбарыг хүчингүй болгож байсан тохиолдол бол зөвхөн Дээд шүүх өөрөө. Тэгэхдээ хуулийн заалт бол Дээд шүүхийн тайлбар хууль зөрчөөд Дээд шүүхийн тайлбарыг хүчингүй болгоно гэсэн заалт байдаг. Тэгэхдээ хэн хүчингүй болгох, яаж хүчингүй болгох тухай ерөөсөө ойлголт байхгүй практикаар үзэх юм бол Дээд шүүх өөрөө хүчингүй болгодог нэгдүгээр асуудал.

Хоёрдугаар асуудлын хувьд Үндсэн хуулийн цэцэд өгөөд асуудал тавьж болно. Тэгэхдээ Үндсэн хуулийн цэцэд Дээд шүүхийн тайлбарыг өгөхгүй. Хуулийг нь өөрийг нь өгч нэг болж байгаа юм. Энэ нэг арга байна. Тэгэхээр цаг хугацааны хувьд 14 хоногийн дотор хэлэлцэнэ. Сонгууль зарлагдчихна амжихгүй. Дараагийн нэг алхам нь Сонгуулийн хуулийг дагаж мөрдөх журмын тухай хууль гэж гаргаж тэр Дээд шүүхийн тайлбараас давсан хуулийн заалтуудыг оруулж өгөх хэрэгтэй байна.

Ийм маягаар асуудал шийдэхгүй бол энэ сонгууль өөрөө замбараагүй  болно шүү.

Д.Лүндээжанцан: Ийм учраас л та хэд маргааш…

С.Баярцогт: Ингээд сая 10 хоног өнгөрчихсөн байна шүү дээ. 10 хоногийн өмнө л ийм юм яриад сууж байсан хүмүүс юу ч хийгээгүй сууж байна шүү дээ тэгж болохгүй шүү дээ.

Д.Дондог:  Орохгүй байгаа гишүүдийг чинь хүчээр оруулж болохгүй шүү дээ.

Гишүүдээс санал гаргахдаа ингэсэн шүү дээ. Хууль зүйн байнгын хороонд голдуу яагаад хуульч гишүүдээ оруулах нь зөвөө гэсэн. Тэгээд оруулсан саналуудыг тэд нар огт орохгүй гээд гараад явсан.

Хоёрдугаарт манай Байнгын хороо энийг ажлын хэсэг байгуулдаг байж, хэлэлцдэг байж, дүгнэлт гаргадаг байж тэгээд тэрнийгээ яах юм бэ Их Хурлын санал гэж явуулах юмуу энэ чинь ганцхан байнгын хорооны санал болчихно шүү дээ.

С.Баярцогт: Та тэрэн дээр эмзэглээд байх явдал байхгүй шууд асуудал тавиад Дээд шүүхээс тайлбар авчихмаар байгаа байхгүй юү.

Д.Лүндээжанцан: Тэр хуудсаад байх юу байх вэ. Та нар протоколоо гаргаад ирээ би тэр нь зөв, энэ нь буруу, цөмөөрөө буруу гэж өгөх юмуу. Ганцханыг нь өгөх юмуу жаахан үндэслэлтэй, судалгаатай юм надад байнгын хороон дээрээ яриад өгөөдөхөөч. Ажлын хэсэг гараад ингээд яриадахаач. Тэрнээс биш таагаад өгөх юмуу. Таагаад өгөх юмуу Баярцогтоо.

Ганцхан ялгүй байхыг нь өгөх юмуу. Тэрнийхээ үндэслэлийг надад нэг бэлдээд өгөөч гээд байна шүү дээ. Байнгын хороон дээр ийм ийм асуудлууд яригдаад ийм учраас энийг хэлэлцэх үед ийм ийм юмнууд яригдаж батлагдсан юм. Ийм учраас энэ асуудлаар та нар эргэж хараачээ гэж ямар ч байсан тэдний юуг сонсох хэрэгтэй байна.

Тийм учраас ажлын хэсэг гараад Төрийн байгуулалтын хороон дээр яриад ороод ирье гэж тохирсон байхгүй юү.

С.Баярцогт: Ийм процедур байна шүү дээ. Дээд шүүх чинь Сонгуулийн ерөнхий хороо хүсээгүй заалтаар өөрөө дур мэдээд тайлбар гаргаад байна шүү дээ. Энэ чинь хууль тогтоох ажиллагаанд шууд орж байгаа байхгүй юү. Одоо тэр ялгүй байх гэдэг дээр Сонгуулийн ерөнхий хороо асуудал тавиагүй шүү дээ. Гэтэл Дээд шүүх өөрөө барьж байгаад баахан хуулин дээр энийг бол ингэж ойлгоно, энийг ингэж ойлгоно гээд процедурын шинжтэй дандаа хуулийн заалтууд оруулсан байгаа юм. Энийг цаашдаа яах юм бэ. Тэгэхээр Их Хурлын дарга нь энэ дээр шийдвэр гаргахгүй ингээд суугаад асуулга тавихгүй суугаад байж болохгүй шүү дээ.

Сонгуулийн ерөнхий хороо хууль хэрэгжүүлж байгаа байгууллага хуулийн тухайн заалт ойлгомжгүй байна гэж тайлбар хүсч байгаа болохоос биш бүгдийг нь тайлбарлаад аваад ир гэж тайлбар хүсээгүй байхгүй юү.

Наадах чинь институц хоорондын маш том үйл ажиллагаа.

Д.Лүндээжанцан: Тийм учраас л зөв явах хэрэгтэй. Би ч гэсэн таамгаараа асуудлыг тавьж болохгүй шүү дээ. Тийм учраас та нар эндээ яриад ажлын хэсэг гараад яриад ийм ийм асуудлаар тодруулга авах шаардлагатай байна. Та нарын гаргасан асуудал чинь ийм байна. Тийм учраас энэ асуудлыг эргэж хараад үзээд яана уу гэсэн юутай л бичгээ явуул.

Тийм учраас би гар дор юм байхгүй, энэ чинь юу гэсэн үг вэ нэг хүний юугаар явж болохгүй шүү дээ. Тийм учраас Төрийн байгуулалт, юуны төлөө Их Хурал Төрийн байгуулалтын байнгын хороонд хуулиа оруулсан хороонд энэ асуудлаар байр сууриа илэрхийлээд өгөөчээ тэгэнгүүт нь би бичгээ явуулъя гээд.

С.Ламбаа: Төрийн байгуулалтын байнгын хороо чинь аль 7-8 хоногийн өмнө ярьж маргаад тэр маргааных нь үндсэн дээр та бичгээ явуулна шүү дээ.

Д.Лүндээжанцан: Юун дээр нь вэ тэгээд гаргаад өг л дөө тэгээд.

С.Ламбаа: Ялгүй байх гээд.

Д.Лүндээжанцан: Ганцхан тэрүүгээр гарч байвал одоо маргааш явууллаа. Сая Нямжавын Батбаяр орж ирээд З-ыг дугуйлах уу, 2-ыг дугуйлах уу, 1-ийг дугуйлах уу. Энэ бол маргаантай гэж хэлээд гарлаа. Ингээд юу болгон дээр нь маргаад байгаа байхгүй юү. Энүүгээр байр сууриа тодорхой болгоод өгөөчээ.

С.Ламбаа: Би Баттулга даргаас нэг юм асуух гэсэн юм.

Д.Дондог: Асуу.

С.Ламбаа: Түрүүчийн байнгын хорооны хурал дээр Сонгуулийн ерөнхий хорооны тайлан тавихад тэр Дээд шүүхийн тайлбар дээр миний асуусан асуултад тэр ялгүй байх гэдгийг Сонгуулийн ерөнхий хорооноос ийм асуулт тавиагүй, Дээд шүүх өөрөө тайлбарласан байсан гэж хариу өгсөн. Өчигдөр ямар танхимын тэргүүн шүүгч гэдэг билээ Амарсайхан Сонгуулийн ерөнхий хорооны жагсаалтан дотор, ирүүлсэн бичиг дотор жагсаалтад ялгүй байх гэдгийг тайлбарла гэсэн ийм байсан гээд сонинд ярилцлага өгчихсөн байсан шүү дээ. Тэгээд энэний аль нь зөв юм бэ, хэн нь худлаа яриад байгаа юм бэ.

Д.Дондог: Баттулга дарга хариулт өгье Ламбаа гишүүний асуултад.

Б.Баттулга: Яг манайхаас Улсын дээд шүүхэд тайлбар авахаар явуулсан жагсаалт дотор яг ялгүй байх гэдгийг тайлбарлаж өгөөч гэсэн юм байхгүй юм байна лээ.

Д.Дондог: Тэр ойлгомжтой боллоо, хариулт өглөө. Бат-Үүл гишүүн.

Э.Бат-Үүл: Лүндээ даргаа ийм биз дээ. Одоо цэцэд асуудал хандаж болно шүү дээ. Өөрөөр хэлбэл УИХ-ын батлагдсан хуулийн ялгүй гэдэг үгийг тайлбарлачихаж шүүх тиймээ. Одоо тэр чинь хуулийн бүрэлдэхүүн хэсэг болоод явчихаж байгаа биз дээ тэгнэ шүү дээ. Өөрөөр хэлбэл одоо тэр хуулийн ялгүй гэдгийг уншихдаа Дээд шүүхийн тайлбараар уншчихаж байгаа байхгүй юү. Тэгэхээр  одоо тэр хуулийн заалтыг сая Баярцогт гишүүн их зөв гарц  хэлчихлээ шүү дээ. Тэр хуулийн заалтыг цэцэд өгчихөж байгаа байхгүй юү.

Тэгэхээр ялгүй гэж, өөрөөр хэлбэл ялгүй гэдэг үгийн задаргааг хийчихсэн байгаа байхгүй юү шүүн. Одоо тэр хуулийнхаа тэр үг, үсгээр уншигдаж эхэлнэ шүү дээ. Тэгэхээр энэ нь Үндсэн хууль зөрчсөн байна гээд цэцэд өгөх нь байна шүү дээ.

С.Ламбаа: Ер нь тэр өчигдрийн Амарсайханы тайлбараар үзэх юм бол УИХ бол өөрөө буруутай. Ийм цоо шинэ үг оруулж ирж хууль хийсэн. Тэгж л би тайлбарласан. Ерөөсөө тэр дээд талынх нь ялтай байх, ялтайд тооцох гэдэг юм байдаг. Тэр нь хэнд ч ойлгомжтой, хугацаатай, ийм юм байдаг. Гэтэл одоо ялгүй гээд нэг юм ороод ирсэн Сонгуулийн хууль дээр. Тэгээд ялгүй гэдгээ өөрсдөө Их Хурал янзлах ёстой шүү дээ гээд ярилцлага өгчихөөд байна шүү дээ.

Д.Лүндээжанцан: Санаатай гэмт хэрэгт ял шийтгэгдээгүй байх гэж анх төсөл орж ирсэн. Энэ “В” зааланд Байнгын хороо хуралдаад бид нар энэ эд нарыг өөрчилье, болгоомжгүй нь болно, санаатай нь болохгүй гэснээ үгүй хичнээн жилийн өмнө хугацаа өнгөрсөн байвал яах юм бэ гэж байгаад ял шийтгэгдээгүй, юу гэлээ гэж бид нар томъёолж явсаар байгаад одоо энэ ажлын хэсэг гараад Идэвхтэн дарга, Баярцогт эд нар протоколуудаа хараад санал өгөөдөх л дөө. Тэгээд тэр яриад суугаад байх биш явуулбал явуулаад яг юугаар нь явуулах юм бэ, ганц энүүгээр явуулах юмуу, бусад тайлбаруудаар нь явуулах юмуу, Дээд шүүх рүү нь тавъя, Цэцэд тавихаар бол Их Хурал өөрсдөө тавихгүй шүү дээ. Энэ чинь ажлын хэсэг ямархуу юмаар, замаар тавьбал дээр вэ. Хэрвээ цэцэд тавихаар бол. Хууль санаачлахаар бол 6 сар гэдгийг нь цэцээр авч хаячихаад тэгээд юмаа өөрчилье гэсэн чинь боломжгүй юм байна, цэц бол яах ч үгүй юм байна гээд ингээд бөөн юм ярьцгаагаад байсан шүү дээ. Тэгж байтал энэ чинь ороод ирсэн.

Одоо энд ярьж байх хооронд Төрийн байгуулалтын хороон дээр нэлээд яригдлаа. Гол нь цаасан дээр нэг юм  буулгаад үндэслэлүүд гаргачих.

Д.Дондог: Идэвхтэн дарга.

Д.Идэвхтэн: Саяын ярьж байгаа сэдэв байна л даа. Тэр ялтай, ялгүй юү гэдэг асуулт байна. Дээрээс нь мандатын тоо хүртэл санал өгөх. Жишээлбэл З мандаттай гэвэл 1 хүний төлөө өгсөн бол тэр хүчинтэй, 2 хүний төлөө өгсөн бол хүчинтэй, З хүний төлөө өгсөн бол хүчинтэй гэсэн тайлбарыг Дээд шүүх гаргачихсан байна. Энэ бол буруу тайлбар байхгүй юү. Энийг хүлээн зөвшөөрч болохгүй тайлбар.

Онолын хувьд ингэх юм бол З мандаттай тойрог дээр бүх сонгогчид нь нэгдүгээрт байгаа хүнийг бүгдээрэнг нь дугуйлаад ганцхан хүнийг сонгоод бусад 10 хүн нойль саналтай байх тийм хувилбар байж болно шүү дээ. Тэгэхээр тэрийг зөвшөөрсөн тайлбарыг Дээд шүүх зориудаар, хүчээр гаргаж байгаа нь буруу зүйл байхгүй юү.

Ингэж тайлбар гаргаж өгөөчээ гэж Сонгуулийн ерөнхий хорооноос Дээд шүүхэд санал тавьсан юмуу гэдэг асуултад хариулаачээ. Дураараа тэгж гаргасан юм бол Дээд шүүх тийм завхарсан тайлбар гаргаж болохгүй. Энийг яаж залруулах ёстой юм бэ гэдгийг Хууль зүйн байнгын хороон дээр ярих ёстой юм.

Ц.Нямдорж: Наадах чинь юу шүү дээ Идэвхтэн даргаа. Энэ  Сонгуулийн ерөнхий хорооноос Дээд шүүхэд очсон бичгийг нь Дээд шүүхээс гаргасан тайлбар хоёрыг нь байнгын хороон дээр тулгаад үзчих л дээ. Ажил хиймээр байна шүү дээ. Тэгээд энд ирээд хэдэн хүн маргалдаад сууж байдаг. Ийм ийм заалтыг нь тайлбарлаж өг гэсэн юм байна, ийм ийм заалтыг нь тайлбарлаж өг гээгүй юм байна. Энэ тайлбар нь тийм саналтай яваад тэгж өөрчлөгдсөн байна гээд ийм бодитой юман дээр ярихаас биш бид нар юу ч үзэлгүй хий ярьсан хүмүүс л болчихож.

Тэр Сонгуулийн ерөнхий хорооноос хэдэн сарын хэдэнд явуулсан бичгийг нь ав. Тэгээд тэр Дээд шүүхийн тайлбартай нь тулга. Тэгж байж хагалахгүй бол эд нар энд хий яриад салахгүй шүү дээ. Одоо жишээ нь тэр дутуу дугуйлсан бол яах вэ гэдэг асуудлаар ямар асуудал тавьж вэ. Би нэг л юм гайхаад байгаа юм. Хуулийн дотоод зөрчил байсан байж болно үгүйсгэхгүй. Залруулах шаардлага байсан байж бас болно. Байгуулагдаад бүтэн хоёр жил болсон Сонгуулийн ерөнхий хороо яахаараа сонгууль тулгаж ирээд Их Хуралд нь биш, Дээд шүүхэд асуудал тавьсан юм бэ. Нэмэлт, өөрчлөлт оруулах хангалттай хугацаа байсан шүү дээ.

Их Хурлын сонгуулийн хууль батлагдаад тэрний дараа Сонгуулийн ерөнхий хороог шинэчлэн батлуулсны дараа Орон нутгийн сонгуулийн хууль батлах гэж жил болж байна шүү дээ. Энэ хүртэл цаашаа юм өгөхгүй яах гэж Дээд шүүхээр аваачиж хууль тогтоогчийн  үүрэг гүйцэтгүүлж байгаа юм бэ. Ийм л юм болсон шүү дээ.

Тэгэхээр миний санал бол одоо ийм хий юман дээр ярихын оронд хоёр бичиг баримтаа аваад ийм ийм бичиг өгсөн юм байна. Энийг шинээр нэмсэн байна, энэ яваагүй юм байна гэдгээ тулгаад тэгээд Дээд шүүх дээр асуудал, одоо цэцэд өгмөөр юм яриад байх юм. Дээд шүүхийг цэцэд өгөх тухай асуудал байхгүй. Дээд шүүхийн ерөнхий шүүгч цэцийн субъект болдог. Өөр шүүхийн ямар нэгэн шийдвэр цэц дээр очдоггүй, байхгүй.

С.Баярцогт:  Ийм л юм асуумаар байна. Хүсэлт тавьснаас илүүгээр дээд шүүх тайлбарлаж болох уу, үгүй юү.

Д.Дондог: Тэр нь аягүй бол байхгүй дээ, тодорхой юм байхгүй байх.

С.Баярцогт: Тэгэхдээ тэр дахиад нэг тийм заалт байгаа юм. Дээд шүүхийн тайлбар хууль зөрж байвал хуулийг дагана гэсэн заалт байгаа юм. Тэгэхдээ тэрийг яаж хэрэгжүүлэх юм бэ гэдэг нь байхгүй байгаа юм, хэн хэрэгжүүлэх юм бэ. Их  Хурал нь аваад хэрэгжүүлчих юмуу, эсвэл Дээд шүүх өөрөө тэр буруугаа ойлгоод хүчингүй болгох юмуу тэр логик чинь өөрөө байхгүй. Процессыг харах юм бол Дээд шүүх дандаа өөрийнхөө гаргасан тайлбарыг өөрөө хүчингүй болгож байсан. Тэрнээс дээрээс нь аль нэг байгууллага орж заагаагүй. Процессыг нь ерөөсөө заагаагүй.

Ц.Нямдорж: Ер нь наадах чинь цэвэр онолын л юм шүү дээ наадах чинь. Шүүх таслан ажиллагаа хэрэгжүүлж байгаа явцдаа хэрэглэдэг хуулиудынх нь талаар тайлбарлах юм гарч ирвэл Дээд шүүх тайлбарлана. Өөр юманд оролцдоггүй л байсан байхгүй юү. Миний мэддэг дээд шүүх. Сүүлийн үеийн Дээд шүүх өөрт нь огт хамаагүй юмыг тайлбарлаад миний мэдэх Зэвсэгт хүчний бүрэлдэхүүн гэдэг юмны асуудлаар Их Хурал шийдвэр гаргасан чинь өөр тайлбар гаргаад байсан Багабандийн үед, дараа нь хүүхдийн 500 мянга дээр байна уу, юун дээр байна вэ бас нэг тайлбар гаргаж бөөн будлиан хутгасан. Тэрний дараа дахиад энэ сонгуулийн хууль руу яваад орчихож байгаа байхгүй юү.

Дараа нь тэр миний ойлгосноор багш нарын нэмэгдлийн талаар нэг тайлбар гаргаад тэр тайлбарыг манай нөхдүүд өөрсдөө буруу ойлгоод тооцно гэсэн үгийг өөр байдлаар тайлбарлаад дахиад баахан мөнгө гаргаад хаячихсан.

Наадах чинь одоо хүчингүй болохгүй тэгээд сонгууль зарлагдах байх шүү харж байгаарай.

Д.Лүндээжанцан:   Манай  хуулин дээр гурван юм байна л даа. Тэрийг чинь бид сая яриад байна. Энийг бид зөндөө ярилаа. Одоо та 2 суугаад.

С.Баярцогт: Дүгнэлт оруулж ирээд ярина гээд байгаа юм чинь одоо жаахан яриад авъя л даа. Нэг ойлголтод хүрээд нэг чиглэл рүү яръя. Тэртэй тэргүй орж ирээд дахиад ингээд ярина.

Д.Лүндээжанцан: Суугаад нэг үзээд, завсарлагаанаар нэг цуглаж байгаад.

Ц.Нямдорж: Хий дэмий ярих хэрэггүй шүү дээ хоёр хүн гарга л даа. Баярцогт нь байдаг юмуу, хэн нь байдаг юм бэ. Тэгээд энэ Баттулга даргаас явуулсан бичгийг нь аваад Дээд шүүхийн тайлбартайгаа тулгаж үзээд юу болсон бэ гэдгийг, яг ийм юм болсон байна гэдгийн зургийг гаргаж ир нэг. Хоёрдугаарт тэр ажлын хэсэг гэдэг юм чинь ийм ийм юм нь хуультай харшилсан байна гэж үзэж байгаа бол тэр үндэслэлээ гаргаж ирэх хэрэгтэй.

Тэгж байж ярина уу гэхээс биш зүгээр Их Хурлын дарга ажлын хэсэг гарга гээд Байнгын хороон дээр хэрэгтэй, хэрэггүй юм яриад тэгээд бичиг явуулна гэж байхгүй шүү дээ.

Д.Лүндээжанцан: Одоо ажилдаа оръё.

Ц.Нямдорж: Дээд шүүхийн тайлбар хэвлэлд нийтлэгдэх ёстой юм. Нийтлэгдэж байж тэр төрийн хуулийн тайлбарын хэлбэр рүүгээ шилжих ёстой юм. Хууль хүчинтэй болдог процедуртайгаа адилхан юм байгаа юм.

Д.Дондог: Одоо ингэе. Баттулга дарга саналаа гаргаад.

Ц.Нямдорж: Хийдэг болчихоод байгаа юм. Зүй нь Дээд шүүх бид нарын эрх мэдлийн асуудал биш байна. Хууль тогтоогчид ярих асуудал байна гээд шидчих ёстой байхгүй юү өөрт нь хамааралгүй юмыг.  Хөдөлмөрийн маргаан таслах юман дээр Эрүүгийн хэргийг шүүх юман дээр, Иргэний хэргийг шүүх юман дээр хуулийн салаа утга гарч ирэх юм бол тэрэнд тайлбар байж болно. Тэрнээс хаа хамаагүй улс төрийн  асуудал, зэвсэгт хүчний асуудал, боловсролын салбарын хөрөнгө оруулалтын асуудлыг шийддэг юмруугаа явчихлаа шүү дээ. Одоо энэ асуудлаа цэгцэлж Дээд шүүхийн тайлбар гаргах хүрээг нь хумихгүй бол болохгүй юм байна.

Хуралдаан 18 цаг 40 минутад завсарлав.

Соронзон хальснаас хянаж буулгасан:
Хуралдааны нарийн бичгийн дарга                                                      В.ОЮУН